ބ. އެޓޯލް ފުޓްބޯލް ޗެލެންޖް – ކުޑަރިކިލު\n24 ނޮވެމްބަރ 2014\n2013 ވަނަ އަހަރު ބ. އެޓޯލް ފުޓްބޯލް ޗެލެންޖްގައި ބައިވެރިވި ކުޑަރިކިލު ޓީމް\nއެޓޯލް ޗެލެންޖުގައި ބައިވެރިވާ ކުޑަރިކިލު ޓީމަކީ މިދިޔަ އަހަރުގެ މުބާރާތުގައި ރަނގަޅު ވާދައެއްކުރި ޓީމެކެވެ. ދިގު ދަތުރެއްކޮށްފަ ކުޅެންއަރަން ޖެހުނަސް ތައްޔާރަށް ތިބި ކުޑަރިކިލު ޓީމް މިފަހަރުގެ މުބާރާތާއި ކުރިމަތިލަނީ ތަށި ހޯދުމުގެ އަޒުމުގައެވެ. މިދިޔަ އަހަރުގެ މުބާރާތުގައި އެޓީމް ދެއްކި އުއްމީދީ ކުޅުމަކީ މިފަހަރުގެ މުބާރާތުގައި ޓީމުތަކުން އެރަށަށް ސަމާލުކަންދޭނެ އެއްސަބަބެވެ. ސެމީ ފައިނަލްގައި ޗެމްޕިއަން އޭދަފުއްޓާއި ދެކޮޅަށް ރަނގަޅު ކުޅުމެއް އެރަށުން ވަނީ ދައްކާފައެވެ. އޭދަފުށި އަތުން 3-1 ބަލިވެ މުބާރާތުން ކެޓިނަމަވެސް އެއީ އެމުބާރާތުގައި އޭދަފުއްޓަށް ކުރިމަތިވި އެންމެ އުނދަގޫ އިމްތިހާނުކަމަށް ކުޅުންތެރިން ބުނެއެވެ. އެހެންކަމުން މިފަހަރުގެ މުބާރާތުގައި ކުޑަރިކިލަށް ކާމިޔާބީއާއި ހަމައަށް ދިއުމުގައި މިދިޔަ އަހަރުގެ ތަޖުރިބާ މުހިއްމު ރޯލެއް އަދާކުރާނެކަމަށް ބެލެވެއެވެ.\nފުޓްބޯޅައިގައި ކުޑަރިކިލަކީ ކުރު މާޒީއެއް އޮތްރަށެކެވެ. ހިނިތުންވުން ގެނެސްދޭނޭ ކާމިޔާބެއް ރަށަށް ލިބިފައިނެތަސް އެރަށު ޓީމު މިދިޔަ އަހަރު ދެއްކި މޮޅު ކުޅުމާއެކު ފުޓްބޯޅައިގައި އަތޮޅުން ނަންކިޔާ ރަށަކަށް ކުޑަރިކިލު ވަނީ ވެފައެވެ. ކުޑަރިކިލު މިހާތަނަށް ކުޅެފައިވާ ހަމައެކަނި ވާދަވެރި މުބާރާތަކީ މިދިޔަ އަހަރުގެ ފުޓްބޯލް ޗެލެންޖެވެ. އެމުބާރާތުގައި ކުޑަރިކިލަށް ވަނީ ފެއަރ ޕްލޭ ޓީމުގެ މަގާމް ލިބިފައެވެ. އެމުބާރާތުގައި 11 ގޯލް ޖަހާފައިވާއިރު ބައިކޮޅަށް 10 ގޯލް ވަދެފައި ވެއެވެ. ގްރޫޕް ސްޓޭޖްގައި ދޮންފަނާއި، ދަރަވަންދޫ މިއިން ކޮންމެ ޓީމެއް ކޮޅަށް ފަސް ގޯލް އެޓީމުން ޖަހާފައިވެއެވެ.\nމުބާރާތަށް ދުރާލާ ތައްޔާރުވަމުން އަންނަ ޓީމްގެ ކޯޗުކަން މިފަހަރު ކުރާނީ މުޙައްމަދު ޒާހިދު (ބައްޓޭ) އެވެ. ނުވަދިހައިގެ އަހަރުތަކުގައި އެއްވަނަ ޑިވިޝަނަށް ކުޅުނު ބައްޓޭއަކީ ފުޓްބޯޅައިގައި އަތޮޅުން ފެނުނު އެންމެ ހަރަކާތްތެރި އެއް ކޯޗެވެ. 1993 ވަނަ އަހަރު ގަލޮޅު ދަނޑަށް ނުކުތް ބައްޓޭ ވަނީ ވެލެންސިޔާގައި މޮޅު ކުޅުމެއް ދައްކާފައެވެ. މުބާރާތުގައި ބައިވެރިވި ޓީމުތަކުގެ ތެރެއިން އެންމެ ކުރިން ޕްރެކްޓިސް ފަށައި ގިނަ ޕްރެކްޓިސް މެޗްތަކެއް އޭނާގެ އިރުޝާދުގެ ދަށުން ކުޑަރިކިލު ވަނީ ކުޅެފައެވެ. އެކުވެރިކަމުގެ ފަސްމެޗް މިހާތަނަށް ކުޅެފައިވާއިރު އެ ހުރިހާ މެޗެއްވެސް އެރަށުން ވަނީ ކާމިޔާބުކޮށްފައެވެ. މީގެ ތެރޭގައި މުބާރާތުގައި ބައިވެރިވާ ދަރަވަންދޫ އަދި ދޮންފަނު ޓީމުވެސް ހިމެނެއެވެ. މީގެ އިތުރުން އޭދަފުށީ ޕޮލިސް ސްޓޭޝަންގެ ޓީމާއި އަނަންތަރާ ކިހަވައް ވިލާސް ރިސޯޓާއި ކުޅުނު ދެމެޗްވެސް އެރަށުން ވަނީ ކާމިޔާބުކޮށްފައެވެ. މި ފަސް މެޗްގައި 12 ގޯލް އެޓީމުން ޖަހާފައިވާއިރު ބައިކޮޅަށް ވަނީ އެންމެ3ގޯލެވެ.\nއެއްވަނަ ޑިވިޝަނަށް ބަރޯސާނުވެ، ނިކުންނަ މި ޓީމްގައި މިފަހަރުވެސް ރަށުން ބޭރުން ތިންކުޅުންތެރިން ވަނީ ހިމަނާފައެވެ. މިގޮތުން އެންމެ ފާހަގަކޮށްލެވޭ އެއް ކުޅުންތެރިއަކީ މިދިޔަ އަހަރު އޭދަފުށީ ޓީމްގެ ފަހަތް ހުށިޔާރުކަމާއިއެކު ބެލެހެއްޓި އަޙްމަދު ހުމައިދެވެ. ކޮންމެ ރަށަކަށް ކުޅެން ޖެހުނަސް ހުމައިދު ހުރީ އޭނާގު ހުނަރު މިފަހަރުވެސް ތަކުރާރު ކުރުމުގެ އަޒުމުގައެވެ. މީގެ އިތުރުން ޓިމްގައި ހިމެނޭ ރަށުން ބޭރުން ދެކުޅުންތެރިންކަމަށްވާ އިބްރާހިމް ރަޝީދު (ކަކާ) އާއި މުޙައްމަދު ރިޔާޒް (ބަފާ) އަކީވެސް ހުނަރުވެރި ދެކުޅުންތެރިންނެވެ. މުޙައްމަދު ރިޔާޒްއަކީ މިދިޔަފަހަރުގެ ޓީމްގައިވެސް މުހިއްމު ދައުރެއް އަދާކުރި ކުޅުންތެރިއެކެވެ. ބޮޑު އީދު މުބާރާތްތަކުގައިވެސް އޭދަފުށީގެ ބައެއް ޓީމްތަކަށް ކުޅެފައިވާ މިދެކުޅުންތެރިންނަކީ މިފަހަރު ކުޑަރިކިލު ޓީމުގެ މެދުތެރެއާއި ކުރި ބެލެހެއްޓުމުގެ މުހިއްމު ޒިންމާ އަދާކުރަންތިބި ކުޅުންތެރިންނެވެ.\nކޯޗް ބައްޓޭ ޓީމުގެ ފަރިތަކުތުމެއްގެ ތެރެއިން އިރުޝާދު ދިނުމުގައި\nޓީމްގެ މެނޭޖަރ އަޙްމަދު މައުރޫފް އީޓީއާއި ވާހަކަދައްކަމުން ބުނީ މިފަހަރުގެ މުބާރާތަށް ޓީމު އޮތީ ތައްޔާރަށް ކަމަށާއި، އަމާޒަކީ ތަށިކަމަށެވެ. އަދި މިފަހަރު އެންމެ ވަރުގަދަ ވާނެކަމަށް ގަބޫލުކުރަނީ ގޮއިދޫ ކަމަށް މައުރޫފް ބުންޏެވެ.\n“ގޮއިދޫއަށް ގެންދިޔަ އޭދަފުށީގަ ތިބި ވަރަށް މޮޅު ދެކުޅުންތެރިން. އެހެންވީމަ ގޮއިދޫ އެންމެ ވަރުގަދަ ވާނެކަމަށް ބެލެވެނީ. މިދިޔަ އަހަރު ގޮއިދޫ އަތުން ބަލިވިޔަސް މިފަހަރު އެޓީމްބަލުކުރަން ނިކުންނާނީ. ދެން ކިހާދޫ ވެސް ބަލިކުރެވޭނެކަމަށް މި ބަލަނީ. އަމާޒަކީ ގްރޫޕްގެ އެއްވަނަ ހޯދުން”\nމައުރޫފް ބުނީ މިދިޔަ އަހަރު އޭދަފުށި އަތުން ބަލިވިޔަސް ޓީމުން ވަރަށް ރަނގަޅު ކުޅުމެއް ދެއްކިކަމަށާއި، އެމެޗްގައި އެންމެ މުހިއްމު ކުޅުންތެރިޔާ މުޙައްމަދު ރިޔާޒް (ބަފާ) އަށް އަނިޔާވެ ނުކުޅެވުމަކީ ޓީމަށް ދިމާވި އެންމެ ބޮޑު ގެއްލުންކަމަށެވެ. ނަމަވެސް މިފަހަރު މަންޒަރު ވަރަށް ތަފާތު ވާނެކަމަށް އޭނާގެ ވާހަކައިގައި ފާހަގަކުރިއެވެ.\nއެއްވަނަ ޑިވިޝަން ކުޅުންތެރިންނަށް ބަރޯސާނުވެ ކައިރި ހިސާބުން ކުޅުންތެރިން ހޯދީ ބޮޑު ޚަރަދެއް ނުކުރަން ކަމަށް މައުރޫފް ބުންޏެވެ. އަދި އެއްވަނަ ޑިވިޝަންގެ މަޝްހޫރު ކުޅުންތެރިއަކު ހޯދަން މަސައްކަތް ނުކުރާކަމަށް މައުރޫފްގެ ވާހަކައިގައި ބުންޏެވެ.\n” އެއްވަނަ ޑިވިޝަން ކުޅުންތެރިން ހޯދުމުގެ ބަދަލުގައި ބޮޑަށް ބެލީ ރަށު ކުޅުންތެރިންނާއި ވާހަކަދައްކައިގެން ކުޅުންތެރިން ހޯދަން. އެއްވަނަ ޑިވިޝަނަށް ކުޅޭ ރަނގަޅު ކުޅުންތެރިން ހޯދަށް ކޮންމެވެސް ވަރަކަށް ވާހަކަދެކެވުނު. އެކަމު ގެންނާކަށް މަސައްކަތެއް ނުކުރަން ”\nކޯޗަށް އޮތް އިތުބާރު ހާމަކުރަމުން މައުރޫފް ބުނީ ބައްޓޭ އަކީ ޓީމަށް ލިބޭނެ އެންމެ ރަނގަޅު ކޯޗުކަމަށާއި، އޭނާގެ މަސައްކަތާއިމެދު ހިތްހަމަޖެހޭކަމަށެވެ. އަދި ޓީމަށް ގެނައި ރަށުންބޭރު ތިންކުޅުންތެރިންނާއި އެކު މުބާރާތުގައި އެކުޅުންތެރިންގެ ފަރާތުން މޮޅު ކުޅުމެއް ފެނިގެން ދާނެކަމަށް މައުރޫފްގެ ވާހަކައިގައި ފާހަގަކުރިއެވެ.\nފޯރިއާއިއެކު މުބާރާތަށް ތައްޔާރުވާ ކުޑަރިކިލު ޓީމްގެ ފުރަތަމަ މެޗްގައި ނިކުންނާނީ ގޮއިދޫ އާއި ދެކޮޅަށެވެ. މުބާރާތް ހުޅުވާ މިމެޗް ކުޅޭނީ ނޮވެމްބަރ 29 ވަނަ ދުވަހު ހަވީރުއެވެ. މިދިޔަ އަހަރުގެ ގްރޫޕް ސްޓޭޖްގައި މިދެޓީމް ބައްދަކުރި މެޗް 3-0 ކާމިޔާބު ކުރީ ގޮއިދޫއެވެ.\nޑިސެމްބަރ 2, 2014 at 11:10 am\nފްރެންޑްލީ5މެޗް ކާމިޔާބު ކޮށްގެން2މަސްދުވަހު ކޯޗަކާއެކު ޕްރެކްޓިސް ކުރި ޓީމް އެންމެ ކުރީ މުބާރާތުން ކަޓަނީބާ؟؟؟ ކިހާދޫ އަތުން ބަލި……\nޑިސެމްބަރ 2, 2014 at 11:01 am\nފްރެންޑްލީ5މެޗް ކާމިޔާބު ކޮށްގެން2މަސްދުވަހު ކޯޗަކާއެކު ޕްރެކްޓިސް ކުރި ޓީމް އެންމެ ކުރީ މުބާރާތުން ކަޓަނީބާ؟؟؟\nނޮވެމްބަރ 24, 2014 at 3:28 pm\nފައިނަލް ގައި ވާދަ ކުރާނީ ގޮއިދޫ އާއި އޭދަފުށި ކަމަށް ބެލެވެނީ…… އަހަންނަކީ ބ.އަތޮޅަށްވެސް ނިސްބަތްވާ މީހެއްނޫން.. އެހެންނަމަވެސް 2012، 2013 ގައިވެސް މުބާރާތް ބަލަން އޭދަފުށްޓަށް ދިޔައިން…. އިރާދަކުރެއްވިއްޔާ މިފަހަރުވެސް ދެވޭތޯ ބަލާނަން… އަދި މޮޅެތި ކުޅުންތެރިން ފާހަގަކުރާނަން…. އަދި ރާއްޖޭގެ ބޮޑެތި ކްލަބްތަކުން ފުރުޞަތު ހޯދަ ދެވޭތޯ ވަރަށް މަސައްކަތް ކުރާނަން…. އޭދަފުށީ ހަމްޕު އަކީ ވެސް އެގޮތުން ފާހަގަވި ކުޅުންތެރިއެއް…. އަނަސް އަކީވެސް ތަފާތު ކުޅުންތެރިއެއް….\nނޮވެމްބަރ 24, 2014 at 11:55 am\nކުޑަރިކިލުވެސް ތިއޮތީ މަރުގެ ގްރޫޕްގައި… ތި ގްރޫޕުން ސެމީއަށް ދިއުން އެހާ ފަސޭހައެއް ނުވާނެ… ހުސްވެސް ތަށިނަގަން ނުކުންނަ ޓީމްތައް ތިގުރޫޕްގަ އޮތީ…. ސެމީ އާ ހަމަޔަށް ދިއުމަށް އަމާޒު ހިފާފަވާ ޓީމްތަކެއް އަނެއް ގްރޫޕްގައި އެބައޮތް… އޭދަފުށި މިފަހަރު ފަސޭހަ ގްރޫޕެއްގައި…\nނޮވެމްބަރ 24, 2014 at 11:52 am\nއޭދަފުށީ ޓީމްގެ ޕްރޮފައިލްގެ އިންތިޒާރުގައި…..


SunOnline: #SUN VAAHAKA: Yaaraae Loabi Dheyshey... - 38\nޔަޝްފާ ޙުސައިން 18 May 2021, 09:46\n"މި ފިނީގަ ކަރުނަވެސް ގަނޑުވާނެ އިނގޭ..." ޖިލްވާ ހެއްވައިލުމުގެ ގޮތުން ޒެނިލް ބުންޏެވެ.\nޖިލްވާއަށް އޭނާގެ އަމިއްލަ ނަފުސު ހަމައަކަށް ނޭޅުވުނެވެ. ކުރި ހިއްވަރު އެލި، ގިސްލާފައި ރޯން ފެށުނެވެ. ޒެނިލް ކަންބޮޑުވެގެން ޖިލްވާ ގެންގޮސް މޭގައި ލައްކޮށްލި އެވެ.\n"ހަމަ އަސްލުވެސް މިކުއްޖާ މިއުޅެނީ ކަރުނަތައް ގަނޑުކޮށްލަންތަ؟..." ޒެނިލް ހީކުރީ ޖިލްވާ ހިނި އަންނާނޭ ކަމަށެވެ. އެކަމަކު ޖިލްވާގެ ރުއިން ވީ އިތުރެވެ.\n"ޖިލް ތިހެން ރޮންޏާ، އަހަރެން ކިހިނެއް ދުރުގަ އިންނާނީ؟... މިހާރުވެސް ކެތް މިކުރަނީ، ހާދަ ހިއްވަރަކުންނޭ..." ޒެނިލް އޯގާތެރި ކަމާއި އެކުގައި ބުންޏެވެ.\n"ޒެލް!..." ކުރެހިފައިވާ އަޑަކުން ޖިލްވާ ގޮވައިލި އެވެ. "ތިވާ ލޯބީގެ ބަދަލު އަހަރެން ދޭނީ ކިހިނެއް؟..."\n"ތީ ކޮންކަހަލަ ސުވާލެއް؟..." ޖިލްވާ ކުޑަކޮށް ދުރުކޮށްލައި އެ މޫނަށް ބަލައިލަމުން ޒެނިލް އަހައިލި އެވެ. "ލޯބި ދެނީ ބަދަލުގަ އެއްޗެއް ހޯދަންތަ؟... އަހަރެން ޖިލްދެކެ ލޯބި ވަނީ ހިތުގެ އެންމެ ފުންމިނުން... ޖިލް އުފަލުގަ ހުރިއްޔާ، އަހަންނަށް އެ ނިމުނީއޭ... އިނގޭ..."\n"ތިހާ ލޯބި ނުވޭ..." ޖިލްވާ ކުއްލިއަކަށް ތެދުވި އެވެ. "ފަހުން ހިތާމަ ކުރަން ޖެހިދާނެ..."\n"ޖިލް!..." ޒެނިލް ތެދުވެ، ޖިލްވާއަށް ގޮވައިލި އެވެ.\nޖިލްވާ މަޑުކޮށްލުމެއްވެސްނެތި ގޮސް އެރީ ކާރަށެވެ. އޭރު ފިނިވެގެން އޭނަގެ މުޅި ހަށިގަނޑު ތުރުތުރު އަޅަމުން ދަނީ އެވެ. ޒެނިލް އައިސް ޖިލްވާ އިން ދިމާއިން ކާރުގެ ދޮރު ހުޅުވައިލި އެވެ. ޖިލްވާ އާއި ދިމާއަށް ގުދުވެލާފައި، ޝީޓްބެލްޓް އަޅުވާލަ ދިނެވެ. އެންމެ ކައިރިވެލުމަކުން ވެސް ޖިލްވާގެ ހިތަށް ބުނެދޭން ނޭނގޭ ގޮތްތަކެއް ވެގެން ދިޔަ އެވެ. ނޭވާ ލާންވެސް ހަނދާންނެތިފައި ޒެނިލްގެ މޫނަށް ބަލަން އޭނައަށް އިނދެވުނެވެ.\nފަނޑު އަލިކަމެއް ވެރިވެފައިވާ ކޮޓަރި ތެރެއިން އިވެމުން ދިޔައީ ލުއި މިޔުޒިކެއްގެ އަޑެވެ. އެނދުގައި އޮށޯވެލައިގެން އޮތް ކެވިންގެ ދެލޯ ވަނީ މެރިފަ އެވެ. އެއް އަތް ނިތްމަތީގައި ބާއްވާލައިގެން އޮތްއިރު، ލޮލުގެ ހިމަކޮޅުން، ކަރުނައިގެ ރޮނގެއް ހެދިފައި ވިއެވެ. ޖީބުގައި އޮތް ފޯނު ރިންގްވަމުން ދިޔަ އިރުވެސް، ކެވިންއަކަށް ނޭނގުނެވެ. އޭނައަށް ހޭވެރިކަންވީ، ގޭގެ ބެލް އަޅަންފެށި އަޑު އިވުމުންނެވެ.\nކެވިން ފުރަތަމަވެސް ބަލައިލީ ފާރުގައި ހަރުކޮށްފައިވާ ގަޑި އަށެވެ. ގަޑިން މެންދަމުން އަލިވެ އެކެއް ޖަހައި ބޮޑުވީ އެވެ. އެވަގުތުގައި އޭނަގެ ގެއަށް އަންނާނީ ކާކުބާއޭ ކެވިންގެ ހިތަށް އެރި އެވެ. އަނެއްކާވެސް ބެލް ޖަހައިލި އަޑު އިވުނެވެ. ކެވިންގެ ދެލޮލުން ފެނުނީ ފޫހި ކަމެވެ. ކަންނެތް ގޮތަކަށް ތެދުވެގެން ކޮޓަރިން ނުކުތެވެ. އިސްކްރީނުން ފެންނަން ހުރި މީހާ ފެނުމާއިއެކު، ކެވިންގެ މޫނުން ފެނުނީ، ހައިރާން ކަމެވެ.\n"ރިފްއާން؟..." ދޮރު ހުޅުވައިލިގޮތަށް ކެވިން ގޮވައިލި އެވެ.\n"ރެސްޓޯރެންޓްގަ މި ބާއްވާފަ އޮތީމަ ހިފައިގެން މިއައީ..." ރިފްއާން ދިއްކޮށްލީ، ވޮލެޓެކެވެ. "މީ ކެވިންގެ އެއްޗެއްނު..."\nކެވިން ކުއްލިއަކަށް ވޮލެޓު އަތުލި އެވެ. ހީވީ ބިރެއް ފެނުނު ހެންނެވެ.\n"ވަރަށް ގުޅިން... ފޯނު ނުނެގީމަ ގެއަށް އަންނަން މި ޖެހުނީ... ސޮރީ..." ކެވިން ކަންތައް ކުރިގޮތުން، ރިފްއާން ހުރީ ކޮންމެވެސް ވަރަކަށް ލަދުގަންނަގޮތް ވެފައެވެ. ހަމައެހެންމެ ސުވާލުވެސް އުފެދިފަ އެވެ.\n"ނޫން ނޫން..." ކެވިން ހީގަތެވެ. ހީވީ ގަދަކަމުން ޖަހައިލި ހިނިގަނޑެއް ހެންނެވެ. "މީ މާފަށް އެދޭ ވަރުގެ ކަމެއް ނޫނެއްނު... އަހަރެން ޖެހޭނީ ޝުކުރު އަދާކުރަން... ވަރަށް ބޮޑަށް ޝުކުރިއްޔާ..."\n"ދެން ގޮސްލީ އޭ...." ރިފްއާން ހިނިތުންވެލި އެވެ.\nދާން އެނބުރިފައިވެސް ރިފްއާން ހުއްޓުނެވެ. ފަސްއެނބުރި ކެވިންގެ މޫނަށް ބަލައިލި އެވެ. ރިފްއާން ބަލައިލިގޮތުން ކެވިންގެ ހިތް ތެޅިގަތެވެ.\n"ނައިސް ލެންސް..." ކެވިންގެ މަޑު މުށިކުލައިގެ ކަޅިއަށް އިޝާރާތް ކުރަމުން ރިފްއާން ބުންޏެވެ.\nރިފްއާން ފަސްދިނުމުން، ކެވިންގެ މޫނުމަތީގެ ކުލަވަރު ބަދަލު ވިއެވެ. ހުރެވުނީ ލެންސް ނުލައްވާކަން އެނގުމުންނެވެ. އަބަދު ލެންސް ލައްވައިގެން އުޅޭ ކެވިން، އެ ނަގަނީ ހަމައެކަނި ނިދާށެވެ.\nކެވިންގެ މޫނުން ފެނުނީ ނުތަނަވަސްކަމެވެ. އަވަސް އަވަހަށް ވޮލެޓް ބަަލަން ފެށި އެވެ. ހުރިހާ އެއްޗެއް ވެސް ހުރީ، އޭނަ ބެހެއްޓި ގޮތަށެވެ. އެއްވެސް އެއްޗަކަށް ބަދަލެއް އައިސްފައި ނުވެ އެވެ.\nޖިލްވާގެ ހިތުގައި ނުފިލާނޭ އެތަކެއް ހަނދާންތަކެއް ރައްކާކުރި އެވެ. ކުޑައިރޫއްސުރެ ދެކެމުން އައި ހުވަފެނުގައި ކުލަ ޖެހުނީ އެވެ. ސްނޯތަކުގެ ތެރޭގައި ޒެނިލް އާއިއެކު ހޭދަކުރި އުފާވެރި ވަގުތުކޮޅު ދިގުދެމިގެން ދާން ޖިލްވާ ކިތަންމެހައިވެސް ބޭނުން ވިއެވެ. އެހެނަސް، ތަގުދީރު އެ ފުރުސަތު ނުދޭނެކަން ގަބޫލު ކުރަން ޖިލްވާއަށް ވަނީ މަޖުބޫރު ވެފަ އެވެ.\nކޮންމެ ކަމަކަށްވެސް ނިމުމެއް އަންނާނެ އެވެ. އަބަދު އުފާވެރިކަން މަތީ ދެމިއެއް ނުހުރެވޭނެ އެވެ. އެންމެންނަކީ އުފާވެރި ބައެއް ނޫނެވެ. ބައެއް ފަހަރު އުފާތައް ޤުރުބާން ކުރަން ޖެހެއެވެ. ލޯތްބަށްޓަކައެވެ. ނުވަތަ އަނެކާގެ އުފަލަށްޓަކަ އެވެ. ކިތަންމެ ދެރަވިޔަސް، ހިތާއި ދެކޮޅަށް ހަނގުރާމަ ކުރަންޖެހޭ ފަހަރު އަންނާނެ އެވެ.\nދަތުރު ފެށިއިރު ޖިލްވާގެ ތަބީއަތު ހުރީ ކިތަންމެ ރަނގަޅަށް ނަމަވެސް، ނިންމައިލަން ޖެހުނީ، ތަފާތު ކޮށެވެ. ގެއަށް އައުމަށް ކާރުގައި ދަތުރު ފެށީއްސުރެ ވެސް ޖިލްވާ ޚިޔާރު ކުރީ ހިމޭން ކަމެވެ. ހިތް ނުތަނަވަސްވެފައިވާ ހާލުގައިވެސް ޝަކުވާ ކުރާކަށް ޒެނިލްގެ ހިތް އެއްބަހެއް ނުވިއެވެ. ޖިލްވާ ބޭނުންވިފަދަ ފުރުސަތެއް ދީގެން އޭނަ އިނީ އެވެ. ދޭތެރެއަކުން އެ ނަޒަރު ޖިލްވާއަށް ހުއްޓައިލަ އެވެ. މޫނުމަތީގެ ކުލަވަރު ތަރުޖަމާ ކުރެވޭތޯ މަސައްކަތް ކޮށްލަ އެވެ.\nގެއަށް ވަނުމުގެ ކުރިން ޒެނިލް ޖިލްވާގެ އަތުގައި ހިފައިލި އެވެ.\n"ދަނީތަ؟..." ޒެނިލް އަހައިލި އެވެ.\nޖިލްވާ ބޯ ޖަހައިލި އެވެ.\n"ހާދަ އަވަހަކަށް..." ޝަކުވާގެ ރާގެއްގައި ޒެނިލް ބުންޏެވެ.\n"ވަރަށް ލަސްވެއްޖެއެއްނު..." ޖިލްވާ ބަލައިލީ އަތުކުރީގައި އަޅާފައިވާ ގަޑިއަށެވެ.\n"އަަހަރެން މިހާރު ޖިލް ބޭނުންވާ ކަންތައްވެސް ކޮށްދީފިން... ދެން އަހަރެން ބޭނުންވާ ކަމެއް ނުކޮށްދީ ދަނީތަ؟..." ޒެނިލް ހުރީ ލާނެތް ގޮތަކަށް ހީލައިގެންނެވެ.\nޖިލްވާ ޒެނިލްއަށް ބަލަން ހުރީ، ޝައްކުގެ ނަޒަރަކުންނެވެ.\n"ހަމަ އެއްމެ ކަމެއް ބޭނުން ވަނީ..." ޒެނިލް ކުރިއަށް ޖެހިލި އެވެ. ޖިލްވާ އާއި ދިމާއަށް ގުދުވެލިއިރު، އެ ނަޒަރު ހުއްޓިފައިވީ، ޖިލްވާގެ ތުންފަތަށެވެ. "އާނއެކޭ ބުނެބަލަ، ޕްލީޒް!..."\nޖިލްވާ ލަދުން ޒެނިލްގެ އަތް ފޮޅުވައިލާފައި ގޮސް ގެއަށް ވަނެވެ.\nއާދުވަހަކަށް އެރި އިރާއި އެކީ ލިބުނު ޚަބަރަކުން ޒެނިލްގެ ބޮލަށް އެނބުރުން އަރައިގެން ދިޔަ އެވެ.\n"ކީކޭތަ ޖުއާން ތި ކިޔަނީ؟..." ޒެނިލްއަށް ގަބޫލު ކުރަން ދަތިވި އެވެ.\n"ޖިލްއެއް ނެތޭ... ޔޫންއެއްވެސް ނެތޭ... އެމީހުން ގޮއްސި... މިއޮތީ ނޯޓު ވެސް..." ޖުއާން ހުރީ މާނޭވާ ލެވޭވަރު ވެފަ އެވެ.\nޖުއާން ދިއްކޮށްލި ނޯޓުގައި ހިފިއިރު، ޒެނިލްގެ ދެއަތް ތުރުތުރު އަޅަމުން ދިޔަ އެވެ.\n"އަހަންނަށް މާފުކުރޭ.... ޔޫން އަކީ އަހަރެންގެ ލޭ... އަމިއްލަ ލޭ އެހެން މީހެއްގެ އަތްމައްޗަށް ދޫކޮށްލާފަ ދުރުގަ ހުންނަން އަހަރެންގެ ހިތަކަށް ކުޅަދާނައެއް ނޫން... އަހަންނަށް ޔޫން ދޫކޮށްލެވޭކަށް ނެތް... އެއްބަސްވުމާއި ޚިލާފު ވެވޭކަށްވެސް ނެތް... ސޮރީ!... ސޮރީ!.. ސޮރީ!..." ޖިލްވާގެ ނޯޓު ކިޔާފައި ޒެނިލްގެ ދަތްތަކަށް ބާރުވެގެން ދިޔަ އެވެ.\n"މޮޔަ އަންހެންކުއްޖާ..." ޒެނިލް އޭނާގެ ބޮލުގައި ދެއަތުން ހިފަހައްޓައިލި އެވެ.\n"އަހަންނަކަށް އެކައްޗެއްވެސް ނުވިސްނޭ..." ޖުއާން ހުރީ ވާނުވާ ނޭނގިފަ އެވެ. "މިގޭގަ ހުއްޓަސް، ޖިލްއަށް ޔޫން ގެއްލެންޖެހޭ ސަބަބެއް ނެތެއްނު..."\nކަރުދާސްކޮޅު ބޮނޑިބޮނޑި ކޮށްލާފައި ޒެނިލް ދުއްވައިގަތެވެ. ޒެނިލް ގޮސް ކާރަށް އެރުމުން ޖުއާންވެސް ފަހަތުން ގޮސް ކާރަށް އެރި އެވެ.\nގޭގެ ބެލް ޖަހައިލި އަޑު އިވުމާއިއެކު، ނިދިފައި އޮތް ކެވިން ފުންމައިގެން ތެދުވި އެވެ. ދެލޯ އުނގުޅަމުން ގޮސް އިސްކްރީން ކައިރީ ހުއްޓުނެވެ. ދޮރުމަތީގައި ހުރި މީހަކު ފެނުމުން، ކެވިން ދިޔައީ ސިއްސައިގެންނެވެ. ރަނގަޅަށް ދެލޯ އުނގުޅައިލާފައި ބަލައިލީ، ފެނުނު މަންޒަރު ގަބޫލުކުރަން ދަތިވީ ވަރުންނެވެ.\nޔޫން އުރާލައިގެން ޖިލްވާ އެހުރީ، ކެވިންގެ ގޭގެ ދޮރުމަތީގަ އެވެ. ޖިލްވާގެ ކައިރީގައި ބޮޑު ފޮއްޓެއް ހުއްޓެވެ. ކެވިން ދުވެފައި ގޮސް ކޮޓަރިއަށް ވަނެވެ. އެއްޗެހި ބަދަލު ކުރި އެވެ. ބޮލުގެ އިސްތަށިގަނޑާއި މޫނު ރީތިކޮށްލި އެވެ. ޑްރެސިންގްޓޭބަލް މަތީގައި އިން ކުޑަ ދަޅު ނަގައި އޭގައި އޮތް ލެންސް ނެގި އެވެ. އޭރު ކެވިންގެ މޫނުން ފެންނަމުން ދިޔައީ ކާމިޔާބީގެ އަސަރެވެ.\nކެވިން ގޮސް ދޮރު ހުޅުވައިލީ، ރަނގަޅަށް ތައްޔާރުވެލައިގެންނެވެ. މަޑު މުށިކުލައިގެ ކަޅީގެ ކުލަ ވަނީ ކަޅު ކުލައިގަ އެވެ. އެނބުރި ދާން އުޅެފައި ޖިލްވާ ފަސްއެނބުރުނީ ކެވިން ދޮރު ހުޅުވައިލި އަޑު އިވުމުންނެވެ.\n"އަވަހަށް އާދޭ އެތެރެއަށް..." ފޮށީގައި ހިފަމުން ކެވިން ބުންޏެވެ. "ވަރަށް ލަސްވެއްޖެ ދޯ؟... ޔޫން!... އާދޭ އަވަހަށް އުރާލާނަން..."\nޖިލްވާގެ މޫނުން އެއްވެސް އުފާވެރިކަމެއް ނުފެނުނެވެ. ފެނުނީ މަޖުބޫރީ އެވެ. ކެވިންގެ އަތަށް ޔޫން ދީފައި ޖިލްވާ ގޭތެރެއަށް ވަނެވެ. ގޭގެ ވަށައިގެން އޭނަ ބަލަމުން ދިޔައީ، ފުން ނަޒަރަކުންނެވެ. އެއީ ޖިލްވާ ކެވިންގެ ގެއަށް ވަން ފުރަތަމަ ފަހަރެވެ.\n"އިށީނދޭ!..." ސޯފާއަށް އިޝާރާތް ކުރަމުން ކެވިން ބުންޏެވެ.\nޖިލްވާ އިށީނެވެ. ހީވަނީ ޗާބީ ދީފައިވާ ބުދެއް ހެންނެވެ.\n"އެއްބަސްވުމުގަ އޮތް ގޮތަށް، އަހަންނަށް ޔޫން ދޫކޮށްލެވެން ނެތީމަ މިއައީ..." ޖިލްވާ އިސްޖަހައިލީ ގޮތް ހުސްވެފައިވާ މީހަކު ފަދައިންނެވެ.\n"ތީގެ މާނަ އަކީ، ޖިލް ތިއައީ، އަހަންނާ، ޔޫން އާއި އެކީ އުޅޭށޭތަ؟..." ކެވިން އަހައިލީ ޔަޤީންކޮށްލާ ފަދައިންނެވެ.\n"ތެންކްޔޫ... ޖިލް!... އަހަރެން ވަރަށް އުފާވެއްޖެ ޖިލް ތިގޮތަށް ނިންމީމަ..." ކެވިން އުފާވިވަރު، އޭނަގެ އަޑުންވެސް ހާމަ ވިއެވެ. އެއާއި ޚިލާފަށް ޖިލްވާ ވީ ފާޑެއްގެ ފޫއްސެކެވެ.\n"މީ ހަމަ އަމިއްލަ ގެ ކަމުގަ ބަލައިގެން އުޅޭ... ޖިލްއަށް ދަތިވާނެ އެއްވެސް ކަމެއް ނޯންނާނެ... ކޮންމެ ކަމެއްވެސް ކުރެވޭނެ... މިގޭގަ ނުހުންނާނެ ޖިލްއަށް ނުވަދެވޭނެ އެއްވެސް ތަނެއް... އެކަމަކު..." ކެވިންގެ ވާހަކަ ހުއްޓައިލި އެވެ.\nޖިލްވާގެ ހިތް ތެޅިގަތެވެ.


Dhekunu Ge Sarahaddhu Thakah White Alert Nerefi - Vaguthu\nދެކުނުގެ ސަރަހައްދު ތަކަށް ވައިޓް އެލާޓް ނެރެފި\nވިއްސާރަވެ ބޯކޮށް ވާރޭ ވެހޭނެކަމަށް ލާފާކޮށް ބައެއް ސަރަޙައްދުތަކަށް ވައިޓް އެލާޓް ނެރެފިއެވެ.\nމޫސުމާއި ބެހޭ ޤައުމީ އިދާރާ، މޯލްޑިވްސް މީޓިއޮލޮޖިކަލް ސެންޓަރ (މެޓް) އިން ވައިޓް އެލާޓް ނެރެފައިވަނީ، ދ. އަތޮޅުން ފެށިގެން އައްޑޫއާ ހަމައަށެވެ. މި އަތޮޅުތަކަށް ވައިޓް އެލާޓް ނެރެފައިވަނީ މިއަދު ހެނދުނު 8:15 އިން ފެށިގެން މެންދުރު 1:15 އާއި ހަމައަށެވެ.\nމެޓުން ވިދާޅުވީ، މި ވަގުތުތަކުގައި އެލާޓް ނެރެފައިވާ ސަރަޙައްދުތަކަށް ބޯކޮށް ވާރޭވެހޭނެ ކަމަށެވެ. އަދި ވިލާގަނޑުގައި ގާތްގަނޑަކަށް 45 މޭލަށް ވައިގަދަވާނެ ކަމަށް ވެސް އެ އިދާރާއިން ވިދާޅުވެއެވެ.


Maradhoofeydhoo gai hin'gi accidenteh gai meehaku maruvejje | Mihaaru\nމަރަދޫފޭދޫގައި މި އަހަރުގެ ޖެނުއަރީމަހު ހިނގި އެކްސިޑެންޓްގައި ސައިކަލެއް ވިއްސައިގެން ގޮސް: މިރޭ ދަންވަރު މި ރަށުގައި އެކްސިޑެންޓެއް ހިނގައި މީހަކު ވަނީ މަރުވެފައި.\nމަރަދޫފޭދޫގައި ހިނގި އެކްސިޑެންޓެއްގައި މީހަކު މަރުވެއްޖެ\n14 ޖޫން 2017 - 04:27 25 comments\nއައްޑޫ މަރަދޫފޭދޫގައި މިރޭ ހިނގި އެކްސިޑެންޓެއްގައި ފަރުވާދެމުން އައި މީހަކު މަރުވެއްޖެ އެވެ.\nހިތަދޫ ރީޖަނަލް ހޮސްޕިޓަލްގައި ފަރުވާދެމުން އަންނަނިކޮށް މަރުވީ ހިތަދޫ، ގަސްރުހައުސް މޫގިލް ރަޝީދު އެވެ.\nމިރޭ ދަންވަރު 1:30 ހާއިރު ހިނގި އެކްސިޑެންޓުގައި މޫގިލްގެ ބޮލަށް ވަރަށް ބޮޑަށް އަނިޔާވި ކަމަށްވެ އެވެ.\nއެކްސިޑެންޓު ހިނގީ ބާރު ސްޕީޑުގައި ދުއްވާފައި ދަނިކޮށް މޫގިލް އަށް ސައިކަލް ކޮންޓްރޯލް ނުވެ، ކަހާލުމުން ނެވެ. އެކްސިޑެންޓު ހިނގިއިރު، މޫގިލްގެ ފަހަތުގައި އެހެން މީހަކު އިނެވެ. އެކަމަކު އޭނާ އަށް ސީރިއަސް ޒަހަމްތަކެއް ނުލިބޭ ކަމަށްވެ އެވެ.\nމި އަހަރުގެ ޖެނުއަރީ 28 ގައި ވެސް މަރަދޫފޭދޫގައި އެކްސިޑެންޓެއް ހިނގައި އުމުރުން 34 އަހަރުގެ މީހަކު މަރުވެފައިވެ އެވެ.\nބާރު ސްޕީޑްގައި ސައިކަލް ދުއްވާފައި ދަނިކޮށް، ކޮންޓްރޯލް ނުވެ ރަށުގެ ބޯޅަދަނޑާ ދިމާލުގައި ހުރި ޓްރެފިކް ސައިން ބޯޑެއްގައި ޖެހި ހިނގި އެ އެކްސިޑެންޓުގައި އެ ފަހަރު މަރުވީ މަރަދޫފޭދޫ މާކަރީ ލައިޓް، އަހުމަދު ސައިފް އެވެ.\nމިރޭގެ އެކްސިޑެންޓުގެ ކުރިން، އައްޑޫގައި އެންމެ ފަހުން އެކްސިޑެންޓެއް ހިނގައި މީހަކު މަރުވެފައި ވަނީ މިދިޔަ މާޗް 19ގަ އެވެ.\nމާޗް 18 ގައި ސ. މަރަދޫ ލިންކް ރޯޑްގައި ހިނގި އެ އެކްސިޑެންޓުގައި، ބޮލަށް ސީރިއަސް ގެއްލުންތަކެއް ލިބި، އެ ފަހަރު މަރުވީ ހިތަދޫ، ސޮޑާގެ/މޮޑަންހައުސް މުހައްމަދު އަޒީމް 29، އެވެ. އޭނާ މަރުވީ އިތުރު ފަރުވާ އަށް މާލެ ގެނެސް އައިޖީއެމްއެޗްގެ އައިސީޔޫގައި ފަރުވާދެމުން އަންނަނިކޮށެވެ.\nއަޒީމް އެކްސިޑެންޓްވީ ބާރު ސްޕީޑްގައި ސައިކަލް ދުއްވާފައި ދަނިކޮށް ކޮންޓްރޯލް ނުވެ ވެއްޓިގެން ކަމަށް ވެ އެވެ.\nއިތުރު ލިޔުންތައް އައްޑޫ ސ. މަރަދޫ ފޭދޫ އެކްސިޑެންޓް މަގުމަތީގެ އެކްސިޑެންޓް


MAERSK ge container tah MSS in ufulai dhenee\nމާސްކް ކުންފުނީގެ ކޮންޓެއިނާތައް އެމްއެސްއެސް އިން އުފުލަން ފަށައިފި\nމާލެ ވިޔަފާރި ބަނދަރުގައި ބަހައްޓާފައި ހުރި މާސްކްގެ ކޮންޓެއިނާތަކެއް -- ފޮޓޯ: އަވަސް\nދުނިޔޭގެ އެންމެ ބޮޑު ކޮންޓެއިނާ ކުންފުނި ކަމަށްވާ މާސްކްގެ ކޮންޓެއިނާތައް، ރާއްޖޭގެ ގައުމީ ޝިޕިން ކުންފުނި، މޯލްޑިވްސް ސްޓޭޓް ޝިިޕިން (އެމްއެސްއެސް) އިން އުފުލަން ފަށައިފި އެވެ.\nމި އަހަރުގެ އެޕްރީލް މަހު އެސްޓީއޯ އާއި ފިއުލް ސަޕްލައި މޯލްޑިވްސްގެ ހިއްސާ ވެގެން ވުޖޫދަށް އައި ކުންފުނިން ފުރަތަމަ ފަހަރަށް ވަނީ މާސްކްގެ ޝިޕިންގެ ކޮންޓެއިނާތައް މިއަދުން ފެށިގެން ބަރު ކުރަން ފަށާފަ އެވެ. އަވަސް އަށް އެނގިފައިވާ ގޮތުގައި މިއީ އެ ކުންފުނި އުފެއްދުނު ފަހުން ދުނިޔޭގެ ބޮޑު ޝިޕިން ކުންފުންޏެއްގެ ކޮންޓެއިނާތަކެއް އުފުލަން ފަށާ ފުރަތަމަ ފަހަރެވެ.\nސްރީލަންކާ ބަނދަރުގައި މިހާރު އޮތް އެސްޓީއޯގެ ބޯޓަށް މާސްކްގެ ކޮންޓެއިނާތައް ބަރުކޮށްގެން ކުރިއަށް އޮތް ހަތަރު ވަރަކަށް ދުވަހުގެ ތެރޭގައި ރާއްޖެ އަންނާނެ އެވެ.\nސަރުކާރާއި ރައްޔިތުން ހިއްސާވާ އެސްޓީއޯގެ މީޑިއޯ ކޯޑިނޭޓަރު އަބްދުﷲ މުހައްމަދު ވެސް ވަނީ މާސްކް ކުންފުނީގެ ކޮންޓެއިނާތައް މޯލްޑިވްސް ސްޓޭޓް ޝިިޕިން އަށް ލިބިފައިވާ ކަމަށް ވިދާޅުވެފަ އެވެ. ނަމަވެސް އިތުރު ތަފުސީލެއް އޭނާ ނުދެއްވަ އެވެ.\nއެސްޓީއޯގެ ޝިޕިން ކުންފުނި، އެމްއެސްއެސްގެ ބޯޓެއް މާލެ ވިޔަފާރި ބަނދަރުގައި -- ފޮޓޯ: އަވަސް\nމޯލްޑިވްސް ސްޓޭޓް ޝިިޕިން އުފައްދާފައިވަނީ އެސްޓީއޯގެ 99 ޕަސެންޓް ހިއްސާ އާއި ފިއުލް ސަޕްލައި މޯލްޑިވްސް (އެފްސެސްއެެމް) ގެ އެއް ޕަސެންޓް ހިއްސާއާއެކުގަ އެވެ. އެ ކުންފުނިން މިހާރު ޝިޕިން ވިޔަފާރި ކުރަނީ ޗާޓަރުކޮށްގެން ގެނެސްފައިވާ ބޯޓަކާއެކު އެވެ. އެ ކުންފުނިން ބުނެފައިވާ ގޮތުގައި ކޮންޓެއިނާ ގެންނަން އެ ކުންފުންޏަށް ޑައިރެކްޓްކޮށް ކޮންޓެކްޓް ކުރުމުން ބޭރުގެ އެހެން އެޖެންޓުން ނަގާ ފީތައް ނުހިމަނައި ކޮންޓެއިނާ ގެނެސް ދެވޭނެ އެވެ،.\nފަސޭހަވީ އަމިއްލަ ބޯޓުފަހަރު ހުރުމުން: އެސްޓީއޯ


SunOnline: Kalhuvakaru miskithaai shaahee ganduvaru\nކަޅުވަކަރު މިސްކިތާއި ޝާހީ ގަނޑުވަރު\nއަޙުމަދު މާޖިދު 03 Jan 2019, 12:22\nކަޅުވަކަރު މިސްކިތް ސަލްޓަން ޕާކު ތެރޭގައި: އަލުން މިސްކިތް ބަހައްޓަނީ ވެސް ސަލްޓަން ޕާކްގައި --\nކަޅުވަކަރު މިސްކިތަކީ އެންމެހައި ދިވެހިންގެ ގައުމީ ތަރިކައެއް ކަމަށާއި މިސްކިތާ ބެހޭ ގޮތުން ގޮތެއް ނިންމެވުމުގެ ކުރިން ރައްޔިތުންގެ ޚިޔާލު ހޯއްދެވުމަށް ބޭނުންފުޅު ކަމަށް، މިނިސްޓްރީ އޮފް އާރޓްސް، ކަލްޗަރ އެންޑް ހެރިޓޭޖްގެ ފަރާތުން 19 ޑިސެންބަރު 2018ގެ ރޭގަނޑު ބޭއްވި ފޯރަމުގައި މިނިސްޓަރު އޮނަރަބްލް ޔުމްނާ މައުމޫން ވިދާޅުވި އެވެ. މިނިސްޓަރަށް ޝުކުރު ދަންނަވަމެވެ. ސަރުކާރުގެ އިދާރާތަކުން ކަންކަން ކުރައްވާ އިރު ހެޔޮ ގޮތުގައި ރައްޔިތުންގެ ޚިޔާލު ހޯއްދެވުމަކީ ވަރަށް ރަނގަޅު ކަމެކެވެ.\nނަވާރަ ޑިސެންބަރުގެ ފޯރަމަށް ހާޒިރު ވުމުގެ ނަސީބު އަޅުގަނޑަކަށް ނުލިބުނެވެ. އެ ފޯރަމަށް ފަހު، ކަޅުވަކަރު މިސްކިތް އަލުން ބަހައްޓާނީ ރަސްރަނި ބަގީޗާ ސަރަހައްދުގައި ކަމަށް ރައީސުލްޖުމްހޫރިއްޔާ އޮނަރަބްލް އަލްފާޟިލް އިބްރާހީމް މުޙައްމަދު ޞާލިޙު ނިންމަވައިފައި ވާކަން ވެސް ފާހަގަ ކުރެވެއެވެ. ނަމަވެސް ކަޅުވަކަރު މިސްކިތާ ބެހޭގޮތުން އަޅުގަނޑުގެ ވެސް ޚިޔާލުތަކެއް ހުރީތީ އެ ޚިޔާލުތައް ހިއްސާ ކޮށްލެވޭތޯ ބަލައިލާނަމޭ ހިތަށް އެރީއެވެ.\nކަޅުވަކަރު މިސްކިތުގެ މައްސަލަ މައްސަލަޔަކަށް ވެގެން މި އުޅެނީ އޮނަރަބްލް އަލްފާޟިލް ޢަބްދުﷲ ޔާމީންގެ ރިޔާސަތުގައި އެ މަނިކުފާނުގެ ސިޔާސަތެއްގެ ދަށުން މިސްކިތް ރޫޅައިލައްވައިފައި ވާތީއެވެ. އެނގިވަޑައިގަންނަވާނެ ފަދައިން 2016 ވަނަ އަހަރުގެ ކުރީކޮޅު ރައީސް ޔާމީންގެ ސަރުކާރުން އެ މިސްކިތް ރޫޅައިލެއްވީ ރަސްރަނި ބަގީޗާގެ އިރުދެކުނު ކަންމަތީގައި މިސްކިތް ހުންނަތާ އެތައް ދަހައެއް ވެއަތު ވެގެން ދިޔަ ފަހުންނެވެ. ދެހާސް ފަނަރަ ވަނަ އަހަރުގެ ޑިސެންބަރު މަހުގެ ތެރޭގައި އެންމެ ފުރަތަމަ އާއްމު ވެގެން ދިޔަ ޚަބަރަކީ ކަޅުވަކަރު މިސްކިތް ހުޅުމާލެޔަށް ބަދަލު ކުރައްވާން ރައީސް ޔާމީން ކަނޑައެޅުއްވި ޚަބަރެވެ. އޭގެ ތިން މަހެއްހައި ދުވަސް ފަހުން، 2016 ވަނަ އަހަރުގެ މާރިޗު މަހުގެ ތެރޭގައި އިވުނު ޚަބަރަކީ ހުޅުމާލެޔަށް ބަދަލު ކުރުމުގެ ޚިޔާލު ދޫ ކޮށްލައްވައި، މިސްކިތް ގދ. ތިނަދުއަށް ބަދަލު ކުރައްވާން ސަރުކާރުން ނިންމެވި ޚަބަރެވެ. ދެން މިސްކިތް ރޫޅައިލެވި، ހިރިގަލާއި ކަޅުވަކަރުން ހުރި މިސްކިތުގެ ބައިބައި ފޮށިފޮށިގަނޑުގައި ބަންދު ކުރެވުނެވެ. އެއިރު ބެލެވުނީ އިސާހިތަކު މިސްކިތުގެ ބައިތައް ގދ. ތިނަދުއަށް ގެންދެވޭނެ ކަމުގައެވެ. ނަމަވެސް ރައީސް ޔާމީންގެ ވެރިކަން ނިމުނު އިރު ވެސް ކަޅުވަކަރު މިސްކިތް ތިނަދުއަކަށް ނުގެންދެވެއެވެ. ރޫޅައިލެވުނު މިސްކިތުގެ ބައިތައް ބެހެއްޓިފައި ހުރީ ކޮން ތަނެއްގައިކަން ވެސް ރައީސް ޔާމީންގެ ސަރުކާރަކުން ރަސްމީކޮށް ހާމައެއް ނުކުރެއެވެ.\nމި ދިޔަ ނޮވެންބަރު މަހުގެ ތެރޭގައި މިނިސްޓަރު އޮފް އާރޓްސް، ކަލްޗަރ އެންޑް ހެރިޓޭޖުގެ މަޤާމަށް ޔުމްނާ މައުމޫން ވަޑައިގަތުމަށް ފަހު އެކަމަނާ ކުރެއްވި އެންމެ ފުރަތަމަ ކަމަކީ ކަޅުވަކަރު މިސްކިތް "ހޯއްދެވުން" ކަމަށް ނޫސްތަކުގައި ލިޔެފައި ވެއެވެ. 19 ނޮވެންބަރުގެ ޚަބަރެއްގެ ފެށުމުގައި "މި ސަރުކާރުގެ އާޓްސް އެންޑް ކަލްޗާ މިނިސްޓަރު ޔުމްނާ މައުމޫންގެ ރަސްމީ ފުރަތަމަ ދުވަހުގެ މަސައްކަތް ކަޅުވަކަރު މިސްކިތަށް ޚާއްސަ ކުރައްވައި، އެ މިސްކިތުގެ ބައިތައް ހުރި ތަން މިއަދު ހޯއްދަވައިފިއެވެ" މިހެން ލިޔެފައި އޮއްވައި ވެސް ފެނުނެވެ. މި ޖުމުލަ ކިޔައިފައި އަޅުގަނޑުގެ ހިތުގައި، ކަޅުވަކަރު މިސްކިތް ގެއްލިގެން އެއްވެސް އިރަކު އުޅުނު ހެއްޔޭ، މި ސުވާލު އުފެދުނެވެ. އެކަމަކު މިސްކިތުގެ ބައިތައް މިނިސްޓަރު ހޯއްދެވީ ދާރުލް އާސާރުގެ ތެރެއިން ކަމުގެ ޚަބަރު ފެނުމުން، "އެހެންވީމާ މިސްކިތް ގެއްލިފައި ހުރީކީއެއް ނޫންތާއޭ" މިހެން އަޅުގަނޑުގެ ހިތަށް އެރިއެވެ. ދެން އަޅުގަނޑު ބަލައިލީ މިނިސްޓަރު އެކަމާ ގުޅޭގޮތުން ވިދާޅުވީ ކީކޭތޯއެވެ. ނަވާރަ ނޮވެންބަރު 2018 ގެ 12:24 ޕީއެމްގައި ޔުމްނާ ކުރައްވައިފައި އޮތް ޓުވީޓެއްގައި އޮތީ "ރޫޅައިލި ކަޅުވަކަރު މިސްކިތުގެ ބައިތައް މިހާރު ހުރީ ނެޝަނަލް މިޔުޒިޔަމުގައި، އެ މިސްކިތް އަލުން ރޭވުމުގެ ކުރިން ހިރިގަލަށާއި ވަކަރަށް ފަރުވާ ދޭން ޖެހޭ" މިހެންނެވެ. ޓުވީޓާ އެކު ދާރުލް އާސާރުގެ ތެރޭގައި މިސްކިތުގެ ބައިތައް ބެހެއްޓިފައި ހުރި މަންޒަރު ފެންނަ ފޮޓޯއެއް ވެސް ހުއްޓެވެ. މިސްކިތް ގެއްލިފައި ހުއްޓައި ހޯއްދެވި ކަމަކަށް މިނިސްޓަރު ދަޢުވާއެއް ނުކުރައްވައެވެ. އެހެންވީމާ، އެއީ އެއްކަލަ ނޫސްވެރިޔާއަށް މިނިސްޓަރު ވިދާޅުވި އެއްޗެއް ރަނގަޅަށް ދޭހަ ނުވުމުގެ މައްސަލައެއްތާއެވެ! ރާއްޖޭގައި މިއީ މަދުން ވާ ކަމެއް ނޫނެވެ.\nމި މަގާމުގައި ކަޅުވަކަރު މިސްކިތުގެ ތާރީޚުގެ ފަތްފުށްތަކަށް އަވަސް ކަޅިތަކެއް އުކައިލަމާ ހިންގަވާށެވެ.\nކަޅުވަކަރު މިސްކިތް ބިނާ ކުރެވުނީ ގާތްގަނޑަކަށް މީލާދީން 1789ގައި، އައްސުލްޠާން ޙަސަން ނޫރުއްދީން އިސްކަންދަރުގެ ރަސްކަމުގައެވެ. މިސްކިތުގެ ހަގީގީ މަގާމަކީ، އެންމެ މުއުތަބަރު މައުލޫމާތަށް ބަލާ އިރު، މަޖީދީމަގާއި ކަރަންކާ މަގު އިން ވާ ހުޅަނގުއުތުރު ކަންމައްޗެވެ. އެ ތަނުގައި މިސްކިތް ހުއްޓައި، 1 އޮކްޓޯބަރު 1978 ގައި އޮނަރަބްލް އަލްފާޟިލް އިބްރާހީމް ނާސިރުގެ ސަރުކާރުން މިސްކިތް ނީލަމަށް ލެއްވިއެވެ. ނީލަމުން މިސްކިތް ގަތީ ފުރަނަ ޓުއަރިސްޓް ރިޒޯޓުންނެވެ. އެއިރު އެ ރިޒޯޓު ހިންގަނީ އޮސްޓްރޭލިޔާގެ ވިޔަފާރިވެރިޔެއް ކަމަށް ވާ މިސްޓަރް ވޭން ވީ. ރީޑްގެ ޓްރެޜަރ އައިލެންޑް އެންޓަރޕްރައިޒަސްއިންނެވެ. ނީލަމުގައި މިސްކިތް ވިއްކައިލެވުނީ ނުވަހާސް ހަތްސަތޭކަ ފަނަރަ ރުފިޔާ ސައްބީސް ލާރިޔަށެވެ. ނަމަވެސް މިސްކިތް ފުރަނަ ޓުއަރިސްޓް ރިޒޯޓަށް ގެންދެވުނުތާ މާކަ ގިނަ ދުވަހެއް ނުވެ އަލްއުސްތާޛު މައުމޫން ޢަބްދުލްޤައްޔޫމް ދިވެހިރާއްޖޭގެ ރިޔާސަތަށް ވަޑައިގެން، މިސްކިތް ސަރުކާރަށް ބައްލަވައިގަނެ، މާލޭގައި ބެހެއްޓެވުމަށް 15 ޖަނަވަރީ 1979ގައި ނިންމެވިއެވެ. ސަރުކާރަށް މިސްކިތް ބޭނުންފުޅު ވުމުން، މިސްޓަރް ވޭން ވީ. ރީޑް ގަސްތު ކުރެއްވީ މިސްކިތް ވިއްކެވުމުގެ ބަދަލުގައި ހަދިޔާ ކުރެއްވުމަށެވެ. ބާވީސް ފެބުރުވަރީ 1979ގެ ހަވީރު 4:30ގައި މިނިސްޓްރީ އޮފް އެކްސްޓަރނަލް އެފެއަރޒްގައި އޮތް ރަސްމިއްޔާތެއްގައި، މިސްކިތާ "ހަވާލު" ވެވަޑައިގަތީ އެއިރުގެ މިނިސްޓަރ އަލްއުސްތާޛު ފަތުޙުﷲ ޖަމީލެވެ. ހަމަ އެ ދުވަހުގެ އިރުއޮއްސި 6:30 ގައި، ފުރަނަ ރިޒޯޓުން މި ރަސްމިއްޔާތާ ގުޅިގެން ދިން ރިސެޕްޝަނެއް އަމީނިއްޔާ ސްކޫލުގެ ހޯލުގައި އޮތެވެ. މި ދެންނެވި ގޮތުގެ މަތީން، މިސްކިތް އަލުން ދިވެހި ދައުލަތުގެ މިލްކިއްޔާތުގެ ދަށަށް އައުމުން، މިސްކިތް ރޫޅައިލައިގެން މާލެ ގެނެވުނީ 1980 ވަނަ އަހަރުގެ ފެބުރުވަރީ މަހުގެ ތެރޭގައެވެ. ދުވަސްކޮޅެއްގެ ތެރޭގައި މިސްކިތް އަލުން ރާއްވަވައި، ރައީސުލްޖުމްހޫރިއްޔާ ބައިވެރި ވެވަޑައިގެންނެވި ރަސްމިއްޔާތެއްގައި އަލުން ހުޅުވުނެވެ. މިސްކިތް ސަލްޓަން ޕާކުގެ ދެކުނުއިރުމަތީ ކަންމަތީގައި، ލިލީ މަގުގެ އުތުރުން އަދި މޫސީގީ ހިނގުމުގެ ހުޅަނގުގައި ބެހެއްޓުނީ އެއިރުއެވެ. ހުޅުވުމުގެ ރަސްމިއްޔާތުގައި ރައީސް މައުމޫން ދެއްކެވި ވާހަކަފުޅުގައި، ކަޅުވަކަރު މިސްކިތް ކުރީން މާލޭގެ ތިން ތަނެއްގައި ބެހެއްޓުނު ކަމަށް ވިދާޅުވެފައި ވެއެވެ. އެއީ މަޖީދީ މަގާއި ކަރަންކާ މަގު ގުޅޭ ކަންމަތީގެ އިތުރުން، ޗާންދަނީ މަގުގެ އިރުމަތީ ފަޅީގެ ކޮންމެވެސް ހިސާބެއްގައްޔާއި، މަޖީދީ މަގުގައި މައްޗަންގޮޅީގެ ކޮންމެވެސް ހިސާބެއްގައި ވެސް މިސްކިތް ހުރި ދުވަސްތަކެއް ދިޔަކަމަށް ބުނެވޭ ބުނުމަށް ކުރެއްވި އިޝާރާތެކެވެ. ނަމަވެސް ތާރީޚަކުން ފަހުން މި ދެންނެވި ދެ ތަނުގައި ކަޅުވަކަރު މިސްކިތް އެއްވެސް ޒަމާނެއްގައި ހުރި ކަމަކަށް އެއްވެސް ހެއްކެއް ނުލިބެއެވެ.\nކޮންމެއަކަސް، ރައީސް ޔާމީންގެ ސަރުކާރުން ކަޅުވަކަރު މިސްކިތް ހުޅުމާލެޔަށް ބަދަލު ކޮށް، ދެން ތިނަދުއަށް ބަދަލު ކުރާން ނިންމީއެވެ. ހުޅުމާލެޔަށް ބަދަލު ކުރާން ނިންމެވި އިރު، ގަސްތު ކުރެއްވީ ހުޅުމާލޭގެ ދެވަނަ ފިޔަވަހީގައި އިމާރާތް ކުރާ ފުރަތަމަ ބިނާގެ ގޮތުގައި، ހުޅުމާލޭގައި ތަރައްގީ ކުރާ އާސާރީ ސަރަހައްދަށް ބަދަލު ކުރެއްވުމަށް ކަމަށް ވެއެވެ. ފަހުން ތިނަދުއަށް ބަދަލު ކުރާ ގޮތަށް ކަނޑައަޅުއްވައި، ނިންމެވީ ތިނަދޫ މުސްކުޅި ހުކުރު މިސްކިތުގެ ގޯތިތެރޭގައި ހުރި މުސްކުޅި ބިނާއެއްގެ އާސާރީ ތަރާގަނޑު ހުރި ތަނުގައެވެ.\nރައީސް ޔާމީންގެ ސަރުކާރުން ކަޅުވަކަރު މިސްކިތް ހުޅުމާލެޔަށް ބަދަލު ކުރުމަށް ނިންމެވި ނިންމެވުން ވެސް، އަދި ތިނަދުއަށް ބަދަލު ކުރުމަށް ނިންމެވި ނިންމެވުން ވެސް ރަނގަޅު ކަމަކަށް އަޅުގަނޑަށް ގަބޫލެއް ނުކުރެވެއެވެ. ސަބަބަކީ އާސާރީ ތަރިކަތަކަކީ އެ ތަންތަނުގެ ސިފަޔާއި ސޫރަޔާއި އަސްލާއި މަގާމު ފަދަ ކަންކަމަށް ބަދަލު ގެންނާން ޖެހޭ އެއްޗެތި ކަމަށް ނުވާތީއެވެ. މިއިން އެއްވެސް ކަމަކަށް ބަދަލެއް ގެނެސްފި ނަމަ، އެ ތަރިކައެއްގެ ސިފައެއް ނެއްތައިލެވުނީއެވެ.\nއަނެއްކާވެސް 19 ޑިސެންބަރުގެ ފޯރަމުގެ ވާހަކަޔަށް އެނބުރިލަމާ ހިންގަވާށެވެ.\nފޯރަމުގައި މިނިސްޓްރީގެ ފަރާތުން ވާހަކަ ދެއްކެވި އިރު، މިސްކިތް ބަހައްޓާނެ ތަނެއް ކަނޑައެޅުމުގައި ވިސްނާން ޖެހޭ ހަ ކަމެއް ފާހަގަ ކުރެއްވިއެވެ. އެ ހަ ކަމަކީ، މިސްކިތް އަލުން ބަހައްޓާ ތަނަކީ ރައްކާތެރިކޮށް ބެލެހެއްޓޭނެ ތަނަކަށް ވުމުގެ މުހިއްމުކަމާއި، ބަންދު ކުރެވިފައި ވާ ތަނަކަށް ވުމުގެ މުހިއްމުކަމާއި، ދިވެހިންނަށާއި ޓޫރިސްޓުންނަށް ފަސޭހައިން ޒިޔާރަތް ކުރެވޭނެ ތަނަކަށް ވުމުގެ މުހިއްމުކަމާއި، ތާރީޚު ދިރާސާ ކުރާ މީހުންނަށް ޒިޔާރާތް ކުރެވޭނެ ތަނަކަށް ވުމުގެ އިތުރުން، ނަމާދު ވެސް ކުރެވޭނެ މިސްކިތެއްގެ ގޮތުގައި ބެހެއްޓުމުގެ މުހިއްމުކަމާއި، ހިރަފުހާއި، ދުއްވާ އެއްޗެހިން ބޭރުވާ ދުމުން އެ މިސްކިތަށް ގެއްލުން ނުވާނެ ގޮތެއް ހެދުމުގެ މުހިއްމުކަމެވެ. ނަމަވެސް މި ކަމުގައި އަޅުގަނޑުގެ ޚިޔާލު ވަރަށް ތަފާތެވެ. އަޅުގަނޑު ދެކޭ ގޮތުގައި، ކަޅުވަކަރު މިސްކިތް އަލުން ރާވާ އިރު ވިސްނާން ޖެހޭ އޮތީ އެންމެ ކަމެކެވެ. އެ ކަމަކީ އެ މިސްކިތުގެ ތާރީޚާއި އާސާރީ ހައިސިއްޔަތު ނުގެއްލޭ ގޮތަށް، މިސްކިތް އޭގެ އަސްލަށް ރުޖޫއަ ކުރުމެވެ. މިނިސްޓްރީން އެ ވިދާޅުވި ހަ ކަންތައްތައް ވަރަށް މުހިއްމެވެ. ނަމަވެސް އެ ކަންކަމަކީ މިސްކިތް އަލުން ރާވާ އިރު، މިސްކިތް ބަހައްޓާނެ މަގާމު ނުވަތަ ތަން ކަނޑައެޅުމުގައި ވިސްނާން ޖެހޭ ކަންކަމެއް ނޫނެވެ. މިސްކިތް އޭގެ އަސްލު މަގާމުގައި ބަހައްޓާން ވީއެވެ. އެއަށްފަހު، މިސްކިތް ރައްކައުތެރި ކުރުމަށާއި، މިސްކިތް މިސްކިތެއްގެ ގޮތުގައި ބެހެއްޓުމަށް ޓަކައި އެ ވިދާޅުވި ކަންކަން ފުރިހަމަ ކުރެވޭނެ ގޮތްތަކެއް ނެރޭން ވީއެވެ.\nނޫސް ރިޕޯޓުތަކުން އެނގޭ ގޮތުގައި، 19 ޑިސެންބަރުގެ ފޯރަމުގައި ޚިޔާލު ފައުޅު ކުރެއްވި ގިނަ ބޭފުޅުންގެ ވިސްނުންފުޅު ހުރީ މިސްކިތް މާލޭގައި ބެހެއްޓުމަށް ތަރުޖީހު ދެއްވާ ގޮތަކަށެވެ. މިސްކިތް ހުޅުމާލެޔަށް ބަދަލު ކުރުމަށް ވެސް ބައެއް ބޭފުޅުން ލަފާ ދެއްވެވި ކަމަށް ވެއެވެ. މުޖުތަމަޢުގައި ނުހަނު ބޮޑު ގަދަރު ލިބިވަޑައިގެން ތިއްބެވި، އަޅުގަނޑުމެން ނުހަނު އިހުތިރާމު ކުރާ ބައެއް ބޭފުޅުން ވެސް މިސްކިތް ހުޅުމާލެޔަށް ބަދަލު ކުރުމަށް ވާހަކަ ދައްކަވައި ވަކާލާތު ކުރެއްވިއެވެ. އަޅުގަނޑު އެ ބޭފުޅުންގެ ވިސްނުންފުޅަށް އިހުތިރާމު ކުރަމެވެ. ނަމަވެސް އަޅުގަނޑުގެ ޚިޔާލު މި ކަމުގައި ވަރަށް ތަފާތެވެ.\nތާރީޚީ އާސާރެއްގެ އެންމެ މުހިއްމު ތިން ސިފަޔަކީ، އެ އާސާރުގެ އަސްލު ނުވަތަ ހަގީގީ މަގާމު ނުވަތަ ތަނާއި، އެ އާސާރު ބިނާ ކުރެވުނު ޒަމާނާއި، އެ ތަނުގެ ބިނާފަރުމާޔާއި ތަނުން ކުރެވުނު ބޭނުން ފަދަ ކަންކަމާ ގުޅިގެން ތަނަށް ލިބޭ ޚާއްސިއްޔަތެވެ. އެއިން ސިފައެއް ނިގުޅައިގަތުމީ، އެ އާސާރެއްގެ ތާރީޚީ ހައިސިއްޔަތާއި މަގާމާއި އަހައްމިއްޔަތުގެ ބައެއް ނިގުޅައިގަތުމެވެ. އެ ތަނުން ބައެއް ނެތި ކޮށްލުމެވެ. ތާރީޚީ އާސާރެއް ހުންނާން ވާނީ އެ އާސާރެއްގެ ހަގީގީ މަގާމުގައެވެ. އެ މަގާމުން އެ ތަން ނެގުމެކޭ، އެ ތަނުގެ ސިފަޔާއި ސޫރަޔަށް ބަދަލު ގެނެސް ޒަމާނީ ކުރުމެކޭ، އުސޫލީ ތަފާތެއް ހުރި ކަމަކަށް އަޅުގަނޑު ނުދެކެމެވެ. ތާރީޚީ އާސާރެއް އޭގެ ހަގީގީ އަސްލު މަގާމުން އެހެން ތަނަކަށް ބަދަލު ކުރުމާއި، އޭގެ ސޫރަޔަށް ބަދަލު ގެނައުމާއި، އޭގެ ނަން ބަދަލު ކުރުން ފަދަ ކަންކަމަކީ ތާރީޚު އޮޅުވައިލުމެވެ. މިސްރުގެ އަބުލްހައުލު ފޭރިގަނެގެން ވިޔަސް ގަނެގެން ވިޔަސް ނުވަތަ ހަދިޔާއެއްގެ ގޮތުގައި ލިބިގެން ވިޔަސް ގެނެސް މާލޭގައި އާޓިފިޝަލް ބީޗުގައި ބެހެއްޓީމާ އެއީ މާލޭގެ ތާރީޚީ އާސާރަކަށް ވާނެތޯއެވެ؟\nވިސްނާން ޖެހޭ އަނެއް ނުކުތާޔަކީ، ތާރީޚީ އާސާރުތައް އެއް ތަނުން އަނެއް ތަނަށް ބަދަލު ކޮށް ހެދުމުން، އެ ގާއިމު ކުރެވޭ ނުރައްކައުތެރި ސަވާބިގެވެ. މިއަދު ހުޅުމާލޭ މަސްނޫއީ ހެރިޓޭޖު ސައިޓަށް ބަދަލު ކުރާން ވީ ކަޅުވަކަރު މިސްކިތެވެ. މާދަމާ އަލި ރަސްގެފާނުގެ ޒިޔާރަތެވެ. އަނެއް ދުވަހު އީދު މިސްކިތެވެ. ދެން މެދުޒިޔާރަތެވެ. ދުވަސްކޮޅެއް ފަހުން، ފުވައްމުލަކު ގެންމިސްކިތް ވެސް، އައްޑޫ މީދޫ ކޯގަންނު ގަބުރުސްތާނު ވެސް އެތަނަށް ބަދަލު ކުރާން ވީއެވެ. އެ ވަރުން ވެސް ހުއްޓައިލާނީކީ ނޫނެވެ. ރާއްޖޭގެ ރަށެއްގައި އާސާރީ އެއްވެސް ތަނެއް ނުބަހައްޓާނީއެވެ. ހުރިހާ ތަނެއް ހުޅުމާލޭ މަސްނޫއީ ހެރިޓޭޖު ސައިޓަށް ގެންދާނީއެވެ. އުތީމު ގަނޑުވަރު ވެސް އެ ހެރިޓޭޖު ސައިޓަކަށް ބަދަލު ކުރާނީއެވެ. އޭގެ ފައިދާތައް ވެސް ކިޔާ މީހާ ދޫފަސޭހަކަމާ އެކު ކިޔާނެއެވެ. ޓުއަރިސްޓުން އަންނަނީ ހުޅުމާލެޔަށެވެ. މުހައްމަދު ތަކުރުފާނު އުޅުއްވީ ވެސް ހުޅުމާލޭގައި، އެބަހީ މާލޭގައެވެ. ދިވެހީންނަށް ގައުމީ ލޯބި އާލާ ވާނީ ވެސް މީހުން އެންމެ ގިނަ ތަނުގައި އެ ގަނޑުވަރު ހުރެގެން ތާއެވެ! އުތީމު ގަނޑުވަރު ހިރަފުހުން ރައްކައުތެރި ކުރެވޭނީ ވެސް، ސަކަރާތް ޖަހާ ކުޑަކުދީންގެ ކިބައިން ރައްކައުތެރި ކުރެވޭނީ ވެސް، ބޭރުން ވަޑައިގަންނަވާ ޢިއްޒަތްތެރީންނަށް ފަސޭހަކަމާ އެކު ދައްކައިލެވޭނީ ވެސް ހެރިޓޭޖު ސައިޓުގައި ހުރެގެންނެވެ. ހުރިހާ އާސާރީ ތަރިކަތަކެއް އެއް ތަނެއްގައި ހުރީމާ، އެ ތަންތަނުގެ ސެކިޔުރިޓީ ބަލަހައްޓާން ވެސް ކިހައި ފަސޭހަ ވާނެ ހެއްޔެވެ؟\nމި ބާވަތުން ކިތަންމެ ވާހަކައެއް ވެސް ދުލެއް އޮތިއްޔާ ދެއްކިދާނެއެވެ. ނަމަވެސް މިއީ ކޮން ކަހަލަ ވާހަކަތަކެއް ތޯއެވެ؟ މި ދެއްކޭނުދެއްކޭ ވާހަކަޔާ މެދު، މި ކިޔޭނުކިޔޭ އެއްޗަކާ މެދު ވިސްނައިލާކަށް ނުޖެހޭތޯއެވެ؟\nކަޅުވަކަރު މިސްކިތަކީ މާލޭގައި ބިނާ ކުރެވުނު ތަނެކެވެ. އެ ތަނަކީ ދިވެހިރާއްޖޭގެ ރަށެއް ކަމަށް ވާ ފުރަމާލޭގެ އާސާރީ ތަރިކައެކެވެ. އެ ތަރިކަ ހުންނާން ވާނީ މާލޭގައި، އެ ތަރިކައިގެ އަސްލު މަގާމުގައެވެ. ގައުމުގެ އާސާރީ ތަރިކައެއް އޭގެ ހަގީގީ މަގާމުގައި ހުރުމުން، ހިރަފުހުން، ނުވަތަ ދުމުން، ނުވަތަ އެނޫން ވެސް އެއްޗެއް ނުވަތަ ކަމެއްގެ ސަބަބުން އެ ތަރިކަޔަށް ގެއްލުން ވާ ނަމަ، ހައްލަކީ އެ އެއްޗެއް ހުރި ތަނުން ލުހެލައިގެން ގޮސް މަސްނޫއީ ހެރިޓޭޖު ސައިޓަކަށް ލުމެއް ނޫނެވެ. ހައްލަކީ އެ ތަރިކައެއް ހުރި މަގާމުގައި ބަހައްޓައިގެން، ތަން ރައްކައުތެރި ކުރެވޭނެ ގޮތްގޮތް ހެދުމެވެ. ކަޅުވަކަރު މިސްކިތުގެ ހަގީގީ މަގާމެއް ކަމަށް އެންމެ މުއުތަބަރު މައުލޫމާތުތަކުގައި އޮންނަނީ، ކުރީންވެސް ދެންނެވި ފަދައިން، ކަރަންކާ މަގުމަޖީދީ މަގަށް ހުސް ވާ ހުޅަނގުއުތުރު ކަންމައްޗެވެ. މިސްކިތް އެ މަގާމުގައި ބަހައްޓަމާ ހިންގަވާށެވެ. އެކަމަށް ހުރަހެއް އޮތް ނަމަ، ގާނޫނުގެ ތެރެއިން، އަދުލުވެރި ގޮތްގޮތުން އެ ހުރަސް ނެއްތައިލެވޭނެ ގޮތްތައް ވެސް ހުންނާނެއެވެ.\nމާލޭގައި ހުރި ތާރީޚީ އެތައް ބިނާއެއް އާސާރެއް، ދެކޮޅު ނުޖެހޭ ސަބަބުތައް ދައްކައިގެން ކުރީގެ ސަރުކާރުތަކުން ވަނީ ވީރާނާ ކޮށް ސުންނާފަތި ކޮށްފައެވެ. ޝާހީ ގަނޑުވަރު ފަދަ އެތައް ތަނެއް މިއަދު ކޮބައިތޯއެވެ؟ މި ސިލްސިލާ ނިމުމަކަށް އަންނާން ވެއްޖެ ނޫންތޯއެވެ؟ މާލޭގެ މަގުތައް ހުރި ގޮތާއި، މާލޭގައި ދުއްވާ ތަކެތި ގެންގުޅޭ ވަރާއި، މިފަދަ މިފަދަ އެތައް ކަމަކަށް ބަލާ އިރު، މާލޭގައި އާސާރީ ތަންތަން ރައްކައުތެރި ކުރުމަށް ގޮންޖެހުންތައް ހުރި ކަން އަޅުގަނޑު ވެސް ގަބޫލު ކުރަމެވެ. ނަމަވެސް އޭގެ ހައްލަކީ މާލޭގައި ހުރި ހުރިހާ އާސާރީ ތަންތަން ސުންނާފަތި ކުރުމާއި، އެތަންމިތަނަށް އުކައި އުފުލައި ހެދުމެއް ނޫނެވެ. އޭގެ ހައްލަކީ މާލެ އަލުން ފަރުމާ ކޮށް، މުސްކުޅި އާސާރީ ހުރިހާ ތަންތަން އަލުން އިއާދަ ކޮށް، ރީތި ބަގީޗާތަކާއި ފުޅާ މަގުތަކާއި ފެހި ސަރަހައްދުތައް ހަދައި، ރަށަށް ކަތާ ވަރަށް ޓްރެފިކް މަދު ކޮށް، އާސާރީ މުހިއްމު ތަންތަނުން ޝަޚްސިއްޔަތު ލިބިގެން ވާ ރީތި ޝަހަރަކަށް މާލެ ބަދަލު ކުރުމެވެ. މާލޭގައި އަލުން އިއާދަ ކުރުން އެންމެ މުހިއްމު ތަނަކީ ދިވެހިރާއްޖޭގެ މުސްކުޅި ރަސްކަމުގެ ޝާހީ ގަނޑުވަރެވެ. އެ ގަނޑުވަރު ކުރީގެ ފަރުމާޔަށް، އެއްވެސް ތަފާތެއް ނުކޮށް، ހުރި ގޮތަށް އަލުން ބިނާ ކުރެވިފައި ހުންނަ ދުވަސް ދުށުން އެއީ އަޅުގަނޑު ދިވެހި ރައްޔިތެއްގެ ހައިސިއްޔަތުން ކުރާ ވަރަށް ބޮޑު އުއްމީދެކެވެ. ދެކޭ ހުވަފެނެކެވެ.


މި ބަހާރު އޮތީ މާލޭ ޖުމުހޫރީ މައިދާނުގައެވެ. ޅެންވެރީންގެ ބަހާރު ޝަރަފްވެރިކޮށްދެއްވީ ނިޝާން ޣާޒީގެ ޢިއްޒަތުގެ ވެރިޔާ، ރައީސް އަލްއުސްތާޛު މައުމޫނު ޢަބްދުލް ޤައްޔޫމާއި އެމަނިކުފާނުގެ އަނބިކަނބަލުން\nއަލްފާޟިލާ ނަޝްރީނާ އިބްރާހީމެވެ. މި ރަސްމިއްޔާތުގައި މިނިސްޓަރ އޮފް އެޑިޔުކޭޝަން އޮނަރަބަލް ޑރ. އައިޝަތު ޝިހާމާއި އެމިނިސްޓްރީގެ ބައެއް ޑެޕިޔުޓީ މިނިސްޓަރުންވެސް ބައިވެރިވެވަޑައިގަތެވެ.\nމި ބަހާރުގައި ގިނަޢަދަދެއްގެ ޅެންވެރީން ބައިވެރިވެ އުފާފާޅުކުރިއެވެ. މީގެތެރޭގައި ޅެންވެރިކަމުގެ ރޮނގުން ހިތްވަރުދިނުމުގެ އިނާމު ލިބިވަޑައިިގެން ތިއްބެވި ބައެއްބޭފުޅުންނާއި ޅެންވެރިކަމުގެ ރޮނގުން ޝަރަފްވެރިކަމުގެ\nއިނާމު ލިބިވަޑައިގެންފައި ތިއްބެވި ބޭފުޅުން ވެސް ހިމެނެއެވެ. މި ރަސްމިއްޔާތުގައި ދިވެހި މަޝްހޫރު ލަވަކިޔުންތެރީން ރާއްޖޭގެ ފުންނާބު އުސް ޝާޢިރުންގެ ބައެއް ޅެންތައް މިޔުޒިކާއެކު ހުށަހެޅިއެވެ. ވަކީން ޚާއްޞަކޮށް\nމި ބަހާރުގައި ގިނަޢަދަދެއްގެ ދިވެހި ޅެންވެރީން ސަމާސާ އަދަބުގެ ވީޑިޔޯ ލަވައެއް ވެސް ހުށަހެޅުއްވިއެވެ. މި ބަހާރުގައި މާލޭގެ މަދަރުސާތަކުގެ ގިނަޢަދަދެއްގެ ދަރިވަރުންނާއި މުދައްރިސުން ވެސް ބައިވެރިވިއެވެ.\nމި ބަހާރު ކާމިޔާބުކަމާއެކު ނިމުނީ ވަރަށް ގިނަ ފަރާތްތަކެއްގެ ފުރިހަމަ އެހީތެރިކަން ލިބިގެންނެވެ. ޚާއްޞަކޮށް ދިވެހިރާއްޖޭގެ ޤައުމީ ދިފާޢީ ބާރު، މޯލްޑިވްސް ސްކައުޓު އެސޯސިއޭޝަން، މޯލްޑިވްސް މިޔުޒިކް\nއެސޯސިއޭޝަނާއި އެންސީއޭއާއި ވީޓީވީއާއި އެމްޕީއެލްގެ ފަރާތުން ލިބުނީ އާދަޔާ ޚިލާފް އެހީތެރިކަމެކެވެ. އެހެންކަމުން އެމުވައްސަސާތަކުގެ އިސްވެރީންނަށާއި މުވައްޒަފުންނަށް ނުހަނު އިޙުތިރާމާއެކު ޝުކުރުދަންނަވަމެވެ، .


SunOnline: Eh Class ehgai natheejaa nunerevi 10 aharu repeat vumakee thajuribaa eh noon: Nizar\nއެެއްކުލާހެއްގައި ނަތީޖާ ނުނެރެވި 10 އަހަރު ރިޕީޓް ވުމަކީ ތަޖުރިބާއެއްނޫން: ނިޒާރު\nމުހައްމަދު އައުޒަމް 14 Jan 2020, 18:01\nހިތަދޫ އުތުރު ދާއިރާގެ ކުރީގެ މެމްބަރު އަލީ ނިޒާރު --- ސަން ފައިލް ފޮޓޯ\nއެެއްކުލާހެއްގައި ނަތީޖާ ނުނެރެވި 10 އަހަރު ރިޕީޓް ވުމަކީ ތަޖުރިބާއެއްނޫންކަމަށް ރައްޔިތުންގެ މަޖިލީހުގެ ހިތަދޫ ދެކުނު ދާއިރާގެ ކުރީގެ މެމްބަރު އަލީ ނިޒާރު ވިދާޅުވެއްޖެއެވެ.\nކުރިއަށް އޮތް ކައުންސިލް އިންތިހާބްގައި އައްޑޫ ސިޓީގެ މޭޔަރުކަމަށް ވާދަކުރެއްވާނެކަމަށް ނިޒާރުވަނީ އިއުލާންވެސް ކުރައްވައިފައެވެ.\nއައްޑޫ ސިޓީގެ މޭޔަރުގެ މަގާމުގައި މިހާރު ހުންނަވަނީ އަބްދުﷲ ސޯދިގް (ސޯބެ)އެެވެ. އޭނާ ވަނީ ފާއިތުވި ނުވަ އަހަރު އައްޑޫ ސިޓީގެ މޭޔަރުކަން ކުރައްވައިފައެވެ. އަދި ކުރިއަށް އޮތް ދައުރަށްވެސް މޭޔަރުކަމަށް ސޯބެ ވަނީ ކުރިމަތިލައްވައިފައެވެ.\n"އެެއްކުލާހެއްގައި ނަތީޖާ ނުނެރެވި 10 އަހަރު ރިޕީޓް ވުމަކީ ތަޖުރިބާއެއްނޫން. އެއީ ފެއިލް ވުން. ސިޔާސީ ކަންކަން ވެސް މިމިންގަޑުން ކިރާލެވިދާނެ" ނިޒާރުގެ ޓުވީޓުގައިވެއެވެ.\nނިޒާރު "ސަން" އަށް ވިދާޅުވީ މިއީ ވަކި މީހަކަށް އަމާޒުކޮށް ކުރެއްވި ޓުވީޓެއް ނޫން ކަމަށެވެ.\n"ގިނަ ދުވަހު މަސައްކަތް ކުރުމުން ތަޖުރިބާ ހުންނާނެޔޭ ވަރަށް ގިނަ މީހުން ބުނޭ. އެހެން ނަމަވެސް އޭގެން ނަތީޖާ ނުނެރެވެންޏާ އެއް ކްލާހުގައި 10 އަހަރު ރިޕީޓް ވުމެކޭ އެއްްވަރު. މިއީ އެއްގޮތަކަށްވެސް ބަލައިގަނެވެނޭކަމެއް ނޫން،" ނިޒާރު ވިދާޅުވިއެވެ.\nނިޒާރާއި ސޯބެ އިތުރުން ދެން އައްޑޫ ސިޓީގެ މޭޔަރުކަމަށް ފޭދޫ ދާއިރާގެ އެމްޑީޕީގެ ރައީސް އަހްމަދު އަދުހަމް ވާދަކުރައްވައެވެ.\nއަންނަ އޭޕްރީލް މަހުގެ ހަތަރު ވަނަ ދުވަހު ބާއްވަން ހަމަޖެހިފައިވާ ލޯކަލް ކައުންސިލް އިންތިހާބުގައި އައްޑޫ ސިޓީއަށް މޭޔަރު ނުލާ 12 ދާއިރާއަކުން 12 ކައުންސިލަރުން ހޮވަން ޖެހޭނެއެވެ. މޭޔަރު އިންތިހާބުކުރަން ޖެހޭނީ މުޅި ސިޓީގެ ވޯޓަކުންނެވެ.


BREAKING NEWS: Grade6Gai Kiyavamundhaa Kujjaku Dhan Jehijje - Vaguthu\nގްރޭޑް ހަޔެއްގައި ކިޔަވަމުންދާ ކުއްޖަކު ދަންޖެހި މަރުވެއްޖެ\n4 މަސް ކުރިން ( އޮގަސްޓް 8, 2017 )\nނ. މާޅެންދޫ- ވަގުތު އިމޭޖަސް: އަހުމަދު މަމްދޫހް / އަޝްހާދް އަބްދުﷲ\nގްރޭޑް ހަޔެއްގައި ކިޔަވަމުންދާ ކުއްޖަކު ދަންޖެހިގެން މަރުވެއްޖެއެވެ.\nކުއްޖަކު ދަންޖެހިގެން މަރުވެފައި ހުއްޓާ ފެނުނީ ނ.މާޅެންދޫއިންނެވެ.\nމާޅެންދޫ ކައުންސިލްގެ ރައީސް ވަނީ ކުއްޖަކު މަރުވެފައި ހުއްޓާ ފެނިފައިވާކަން "ވަގުތު" އަށް ކަށަވަރުކޮށްދީފައެވެ.\nނަމަވެސް ތަހުގީގު ކުރިއަށްދާ މައްސަލައަކަށް ވާތީ އެ ކުއްޖާ ހުރީ ދަންޖެހިފައިކަން ކަށަވަރުކޮށް ނުދެވޭނެ ކަމަށް ކައުންސިލްގެ ރައީސް ވިދާޅުވިއެވެ.\nކައުންސިލްގެ ރައީސް ހަމައެކަނި ވިދާޅުވީ އެ ކުއްޖާ ފެނުނީ "ދޮރު" ކައިރީގައި މަރުވެފައި ހުއްޓާ ކަމަށެވެ.\nފުލުހުންގެ މީޑިޔާ އޮފިޝަލް ވަނީ ކުޑަކުއްޖަކު ދަންޖެހުނު މައްސަލައެއް ތަހުގީގު ކުރަމުންދާކަން "ވަގުތު" އަށް ކަށަވަރުކޮށްދީފައެވެ.\n"ވަގުތު" އަށް އެނގިފައިވާ ގޮތުން ދަންޖެހިފައިވަނީ މާޅެންދޫ ސްކޫލްގެ ގްރޭޑް ހަޔެއްގައި ކިޔަވަމުންދާ އުމުރުން 11 އަހަރުގެ ފިރިހެން ކުއްޖެކެވެ.\nއެނގިފައިވާ ގޮތުން އެ ކުއްޖާ މަރުވެފައި ހުއްޓާ ފެނުނީ މިއަދު މެންދުރު 14:00 ހާއިރު ކޮޓަރީގެ ދޮރު ކައިރިންނެވެ. އެ ކުއްޖާ ދަންޖެހިފައި ހުރިއިރު ކޮޓަރީގެ ދޮރުވެސް ތަޅުލާފައި ނެތްކަމަށް ވެއެވެ. އެ ކުއްޖާ ފެނުނީ އެ ކުއްޖާގެ މަންމަ ކޮޓަރިއަށް ވަންއިރުއެވެ.\nއޮގަސްޓް 9, 2017 - 13:22\nޙަޤީޤަތަކީ ރާއްޖޭގެ ސްކޫލްތަކުގައި ބްލީކުރުން ވަނީ އިންތިހާއަށް ހައްދުން ނެއްޓިގެން ގޮސްފައި.\nއޮގަސްޓް 9, 2017 - 09:24\nޙަޤީޤަތަކީ ރާއްޖޭގެ ސްކޫލްތަކުގައި ބްލީކުރުން ވަނީ އިންތިހާއަށް ހައްދުން ނެއްޓިގެން ގޮސްފައި. ޓީޗަރުންތައް ގިނަފަހަރަށް އަނިޔާލިބޭ ކުއްޖާ އެވާހަކަ ބުންޏަސް އެކަމާއަޅާނުލާ. ބުނަނީ އޭނަ އަބަދުވެސް ޝަކުވާކުރަނީއޭ. އަނިޔާލިބޭ ކުއްޖާގެ ފަރާތުން އެއްޗެއް ބުނެފިނަމަ ބްލީކުރާ ޓީމްވެގެން އެކުއްޖާއަށް މަރުގެ އިންޒާރުދީހަދާ. އިންޓަވަލްއަށް ގެންދާ ލާރިކޮޅުވެސްނަގާ. މިކަމުގެ ސަބަބު ސްކޫލަށް ދިއުމަށް އިންކާރުކުރުމާއި، ކިޔެވުމަށްދޭންޖެހޭ ސަމާލުކަން އެކުއްޖާއަށް ނުދެވޭ. އެކުއްޖާއަށް ވިސްނެނީ އެންމެ ރަގަޅުގޮތަކީ ތިމަންނަ މަރުވުމޭ. މިއީ މިހާރުވެސް ރާއްޖޭގެ ސްކޫލްތަކުގައި ވާކަންތައްތައް. ޚާއްޞަކޮއް މާލޭގެ ސްކޫލްތަކުގައި މިކަން ވަރަށްބޮޑު. މިކަމުގެ ޝިކާރައަކަށް މިވަނީ ކްލާހުގައި ބަސްއަހައިގެން ރަގަޅަށް މަޑުން އިންނަ ކުއްޖާ. ކޮންމެ ދުވަހަކު ދަރިފުޅު ގެއަށްއައިސް ރޮއިރޮއިފައި މިވާހަކަ ދައްކާ. ޤަވާއިދު ހެދިއަކަސް އެ ޤަވާޢިދުތަށް ތަންފީޛެއް ނުކުރެވޭ. އެކަންކަން ބަލާނެ ބަޔަކުނެތް. އެވާހަކަ ދައްކާ ކުއްޖަކު ގޯސްވަނީ. ބާރުހުންނަ މީހުންގެ ދަރިން ގިނަފަހަރަށް މިކަންކަން ކުރަނީ. މިކަންހުއްޓުވަން ޤައުމީ ފެންވަރުގައި މަސައްކަތްކޮށްގެންނޫނީ މިވަބާއިން ސަލާމަތެއް ނުވާނެ. ސަރުކާރުން މިވާހަކަތައް އަޑުއަހާނެބާ؟؟؟؟؟؟؟؟؟؟ މިކޮމަންޓް ޖަހާދޭނެބާ؟؟؟؟؟؟\nއޮގަސްޓް 9, 2017 - 08:22\nމިތާ ކޮމެންޓް ލިޔާކުދިން ދަންޖެހިގެން މަރުވި ކުއްޖާގެ މައްސަލަ ތަޙުޤީޤް ކުރީ ކަންނޭންގެ... އާނ އެހެންވެތާ ބުނާނީ އެޑިއުކޭޝާން މިނިސްޓްރީ ފެއިލްވީއޭ.. ވާނުވާ އެނގިގެން އުޅިބަލަ.ސިޔާސީ ވިނަސް ތީ ބޮޑުވަރު.\nއޮގަސްޓް 9, 2017 - 04:56\nޢެވަރުގެ ކުއްޖަކަށް ދަންޖެހޭކަށެއް ނެއެނގޭނެ. ތިޔައީ ބޮޑު މައްސަލައެއް.\nއޮގަސްޓް 9, 2017 - 01:44\nމީހަކު ނުވަތަ ކުއްޖަކު ދަންޖެހުމުން އަހަރުމެންވީ އެކަކު އަނެކަކަށް ބްލޭމްކުރަން. އޭގެ ބަދަލްގަ ވެއްޖެއެއްނުން ކަން ވީ ގޮތްބަލަން. އެ އީ އެޑިއުކޭށަން މިނިސްޓްރީ ގެ މައްސަލައެއްތަ؟؟ ބައްޔެއް ސަހާދަތް. ކޮންމެ ތަނެއްގަވެސް ޕޮލިޓިކްސް. ކުރާނެކަމެއް ނޭގެނޏާ ސީލާފަ ނުދޮވެ ކާލާ?\nއޮގަސްޓް 9, 2017 - 00:03\nވެދާނެ ނުން ދަންޖެހޭ ގޮތް ދަސް ކުރަން އުޅުނީ ކަަމަށްވެސް . ބުލީ ކުރިއްޔާ ފަހަރެއްގައި ނޯޓެއްވެސް އޮވެދާނެ .\nއޮގަސްޓް 8, 2017 - 23:50\nއެޑިއުކޭޝަން މިނިސްޓްރީ ފެއިލްވެއްޖެ. ރާބިޔާ ހޭބަލިވެއްޖެ. ރާބިޔާ މެން މަވަރެއް ނެތިގެން ޒާތްޒާތުގެ ކޮމެންޓް ކުރާއިރު އެއްޗެއް ހިތައް އަރާބާ. މީސްމީހުންނާ މުއައްސަސާ ތަކަށް ކަންކަމުގެ ތުހުމަތު ކުރުމުގެ ކުރީގައި އެއީ ކޮންކަހަލަ މިޒާޖެއްގެ ކުއްޖެއްތޯއާ އެކުއްޖާގެ މައިން ބަފައިންގެ ފަރާތުން ތަހުގީގަށް ލިބުނު މަޢްލޫމާތަކަށްވެސް ބަލަންޖެހޭނެ. މިހެން މިބުނީ އަހަރެންގެ ރައްޓެއްސެއްގެ ހަމަ މިއުމުރުގެ ކުއްޖަކު ކުޅޭކުޅޭ މަތިންދާބޯޓެއް ގަނެނުދީގެން މަރުވާންވެގެން ބްލީޗް ފުޅިއެއް ބޯލަން އުޅެނިކޮށް ސަލާމަތް ކޮށްފަ އެބަހުރި. ހިތަށް އެރިހާ އެއްޗެއް ނުލިޔެ ވިސްނާލުން ބުއްދިވެރި.\nއޮގަސްޓް 8, 2017 - 22:57\nއަޅުގަނޑަށް ފެންްނަގޮތުގައި އެހެން މީހަކު އޭނަ މަރާލާފައި ކަންނޭގެ އެއޮތީ\nއޮގަސްޓް 8, 2017 - 21:00\n11 އަހަރު ގެ ކުއްޖަ ކަށް އަމިލިޔަށް ދަންޖެހެން ކެރިދާނެ ކަމާމެދު ސުވާލު އުފެދޭ؟؟؟؟ ތަހުގީގު އިދާރާތަކުން ރަގަޅަށް ތަހުޤީގު ކުރުމަށް ގޮވާލަން.\nއޮގަސްޓް 8, 2017 - 20:50\nމިތަނައް ސިޔާސީ ކަންކަން ލާ މީހުންނަކީ މިގައުމައް ލިބިފައި ތިބި މުސީބާތެއް.\nކަލޭމެން އަމިއްލަ އަަށް ގައުމު ހަލާކު ތިކުރަނީ ރައީސް އެއް ނޫން.\nއޮގަސްޓް 8, 2017 - 20:58\nއެނޮނީމަސް ދިވެހިރާއްޖެގެ ބަހަށް ތާޢީދު\nއޮގަސްޓް 8, 2017 - 20:06\nއޮގަސްޓް 8, 2017 - 19:46\n إِنَّا لِلّهِ وَإِنَّـا إِلَيْهِ رَاجِعونَ ދެން ކޮންއިރަކުންތޯ އެމްޑީޕީއިން ބުނާނީ މިކުއްޖާ މަރާލީވެސް ޔާމީނުއޭ\nއޮގަސްޓް 8, 2017 - 19:45\nތަހްގީގް ނިމުމުން މެނުވީ އަދި އެއްޗެއްބުނަން އަވަސް\nއޮގަސްޓް 8, 2017 - 19:41\nއަހަރެން ކޮމަންޓުކުރިފަހުން ލިއުން އިސްލާހްކޮއްފަ ތިއޮތީ އެއަރު އުމުރެއްވެސް ނެތް އޮތީ ގުރޭޑް6ގެ ކުޖަކް ވާހަކަ\nއޮގަސްޓް 8, 2017 - 19:21\nމިކަހަލަ ކަންތައް އެބަޖެހޭ ވަރައް ރަނގަޅައް ތަހުގީގުކުރަން" ގިނައިން މިކަހަލަ ކަންކަން ކުރިމަތިވަނީ\n* އާއިލާގެ ލޯތްބާ އަޅާލުން އެންމެ އެކަށީގެންވާ ވަރައް ނުލިބުން\n* ބުލީގެ ށިކާރަޔަކައްވެޗއެކަމުން ސަލާމަތްނުވުން" މީވެސް ގިނަފަހަރު ދިމާވާ ކަމެއް\nއޮގަސްޓް 8, 2017 - 19:07\nއެޑީއުކޭސަން މީނީސްޓަރީ ފޭލީވެއްޖެ.. ސުކޫލުތަކުގަ ކީޔަވާ ކުދީންގެ ދީނީ އަދީ ނަފްސާނީ ދުޅަހެޔޮކަން ނީގުލެކްޓު ކުރެވީފައީވަނީ.. ވާނީވެސް ހަމަ އެހެންތާ.. ކެބީނެޓުގެ ކަމަކައް ވެފާ މީއޮންނަނީ ސައުވީސް ގަޑީއީރު ކެމްފޭނު ކުރުން ވީއްޔާ.. ޒީންމާ އަދާ ކުރަން މަސައްކަތް ކުރާ ހަމަ އެކަކަުވެސް ކެބީނެޓުގަ ނެތޭ ބުންޏަސް ރަނގަޅު.\nއޮގަސްޓް 9, 2017 - 04:39\nރާބިޔާ ބުނީ ރަގަލޅު ވާހަކަަ. އަޑުއެހިން މިނިސްޓަރުގެ ކަމަކީ ޓްވިޓާ އަޕްޑޭޓް ކުރުމޭ\nއޮގަސްޓް 8, 2017 - 19:02\nހާދަ އެނގޭ މީހުންގިނަޔޭދޯ\nއޮގަސްޓް 8, 2017 - 18:47\nވާނުވާ ނޭގޭ ވާހަކަ ނުދެއްކުން އެދެން..މިއުޅެނީ ކުއްޖަކު މަރުވެގެން..ހިތަށް އަރާ ކޮންމެ އެެއްޗެއް ނުކިޔުން އެދެން..ވަރަށް ހިތާމަ ވެރި ކަމެއް މީ..މިހާރު މި ރާއްޖޭގެ ހާލަތް މީ..\nއޮގަސްޓް 8, 2017 - 18:44\nމިހާރުދެން ތި ބުލީ އަކުން ސަލާމަތެއް ނުވެޔެއްނު ، ބަލަ އަހަރުމެންވެސް ކުދަވެގެން ބޮޑުވެފަ މިތިބީ ބުލީ ވެސް ކޮށްފަ ހުންނާނީ އެވެސް އަމިއްލައަކަށް ސަލާމަތްވާނެގޮތް ދަސްކުރަން ޖެހޭކަމެކޭ ތަރުބިއްޔަތު ދިނުމަކީ އަބަދު ދަރި ދޮންފުތު ކޮށްގެން ގެންގުޅުމެއް ނުން ރަނގަޅު ދީނީ ތަރުބިއްޔަތެއް ދެވިއްޖެއްޔާ ތި ބުލީ ނުވާނެ އެއްޗަކަށް، ކޮންމެދުވަހަކު ގެއަށް އަންނައިރު ދަރި ކައިރީ މީހަކުބުލީ ކުރިތޯ އަހާ އެކަމުގަ އުޅެންވެއަޖެއްޔާ ދުވަހަކުވެސް ދަރިން އެކަމުން ސަލާމަތެއް ނުވާނެ\nއޮގަސްޓް 8, 2017 - 18:36\nއޮގަސްޓް 8, 2017 - 18:21\nއިސްލާމްދީނުގެ ހުކުމްތަކާއި އިސްލާމްދީނުގެ ފުރިހަމަ މައުލޫމާތި ކުދިންނައް ފޮރުކޮއް ނުދިނުމުގެ ނަތީޖާ ތިފެންނަނީ. ކެތްތެރިކަމަކީ ކޮބައިކަން އަދި ކެތްތެރިވާނެ ގޮތް ކުދީންނައް ބުނެނުދީ ދަސްކޮއް ނުދިނުމުގެ ސަބަބުން ކުދިންގެ ފަރާތުން މިކަހަލަ ކަންކަން ވަމުން މިދަނީ. ނަމާދް ނުކުރިޔަސް ކިޔަވަނިކޮއް ނިމުނީ. އިސްލާމްދީނުގެ ވާޖިބުތައް އަދާ ނުކުރިޔަސް ދުނިޔަވީ ގޮތުން ކިޔަވާ ކަމުގައި ވަނީނަމަ މައިން ބަފައިންނައް އޯކޭވޭ. ކުދިންނައް ދަސްކޮއްދޭން ޖެހޭ ކަންކަމުން ކުދީން ދުރުކުރުމުގެ ނަތީޖާ. އަމިއްލަޔައް މަރުވުމަކީ ކިހާ ވަރެއްގެ ކަމެއްކަން ބުނެދޭން ޖެހޭ. އެއީ ނަރަކަ އަބަދައްޓަކައި ހޯދައިގަތުން.\nއޮގަސްޓް 8, 2017 - 18:53\nތިޔަ ކޮމެންޓްގައި ހުރި ގިނަވާހަކައް ޖެނެރްލް ކޮށް ރަގަޅު. އެކަމަކު 11 އަހަރުގެ ކުއްޖެއް ޤިޔާމަތްދުވަހާއި ނަރަކައިގެ ވާހަކަ ދައްކައިގެން މާބޮޑު އަސަރެއް ނުކުރާނެ އެއީ އެކުދިންގެ ބުއްދި ނުލައިހިކު ޅަވާނެ. 11 އަހަރުގެ ކުއްޖެއް ނަމާދުކޮށް ޤުރުއާން ކިޔަވަފާނެ. އެކަމަކު ނަފްސާނީ ގޮތުން ފަދަ ގޮތްގޮތުން ގޭތެރެއިން ނުވަތަ ސްކޫލުން ބުލީ ކުރުމުގެ ސަބަބުން މިފަދަ ކަމެއް ހިގާފާނެ.\nއޮގަސްޓް 8, 2017 - 18:13\nއަޅުގަނޑަކީ އިސްކޫލް ދަުރު ގުރޭޑް ހައެއް ހިސާބުން ބުލީގެ ޝިކާރައަކަށް ވީ ކުއްޖެއް ބޮޑަށް ސުކޫލުން، އެއިރު ހިތައް އަރާ ދަންޖެހިމަރުވަން އަދި އޭގެެ ސަބަބުން މުޅިއުމުރަށް ހިތާމަކުރަން މިޖެހެނީ މަންމަ އާއި ބައްޕަ ތިބި އެމީހުން އުޅުނީ ދުނިޔެވީ ކަންކަމުގައި އެހެންވީމާ އެހެންވީމާ ބުލީގެ ސަބަބުން ތިކަހަލަ ހިތާމަވެރި ކަމެއް ވުމަކީ އެކަށީގެންވާކަމެއް.\nއޮގަސްޓް 8, 2017 - 17:52\nކްރަައިމް ޕެޓްރޯލް ކަހަލަ ޓީވީ ސީރީޜް އެކުދިންނަށ ދެއްކުމުގެ ނަތީޖާ މި ފެންނަނީ\nކޮމެންޓް ލިޔާން ތިބޭ ވަނުވާނޭނގޭ މީހުން ގިނައީ. އެއްޗެކޭ ނުބުނިއްޔާ ކަމެއްވަނީތަ. އަމިއްލައަށް ދަންޖެހުނަސް ބުނާނީ ދަންޖެހުނީއޭ މީހަކު ދައްޖައްސާފަ ހުއްޓަސް ދަންޖެހިފައޭ ބުނާނީ. ދެން ބުލީ ކުރީކަންވެސް ނުވަތަ ނޫންކަން ވެސް އިނގޭނީ ތަހްޤީޤުކުރީމަ. އެއުމުރުގެ ކުދިން ކުޅެން އުޅުމުގައި ވެސް އެފަދަކަމެއް ވެދާނެ. އިހްމާލެއް ކަމަށް ތިބުނާ މިއުނމުރުގެ ކުދިންގެ މައިން ބަފައިން ބުނެބަލަ ކިތައްމީހުންކަން ހުރިހާ ވަގުތެއްގައި އެކުދިން ގާތު ހުރިހާ ވަގުތެއް ހޭދަކުރަނީ؟؟؟ ވަރަށް ދެރަވެ ރޮވިއްޖެ މިފަދަ ހިތާމަވެރި ވަގުތުވެސް ބައެއްމީހުން ވާނުވާނޭނގި ކޮމެންޓް ކޮށްފަހުރީމަ?????\nއޮގަސްޓް 8, 2017 - 17:51\nސްކޫލްތަކަށް ދަރިން ފޮނުވުމުގެބޭނުމެއްނެތް، ދަރިން ދީނާ ދުރަށް ގެންދުވަނީ، ޢަޤީދާ ދަހެއް ނުކޮށްދޭ ނަމާދު ކުރަން ދަހެއް ނުކޮށްދެވޭ، ނަމާދު ގަޑިތަކުގައި ދަރިން ސްކޫލްތެރޭގައި، ލައިފް ސްކިލްސް އޭ ކިޔާފައި ހުޅަނގުގޮތް ދަސްކޮށްދެނީ، ދީނަށް ލޯބިކުރާށާއި އަމިއްލަ ނަފްސުގެ އަގުވަޒަންކުރާށާއި ޤަޟާޤަރަށް އީމާންވާކަށް ދސްކޮށްނުދެވޭ، ދެން ކުދިންނަކަށް ނޭގޭ ރަގަޅުގޮތެއް ނުބައި ގޮތެއް، ދަރިން ބޮޑުވާއިރު އޮންނަނީ ޔަހޫދީން ބޭނުންވާކަހަލަ ކުއްޖެ ގިނަފަހަރަށް ބޮޑުކުރެވިފައި، މީ ވިސްނަންޖެހޭކަމެއް\nއޮގަސްޓް 8, 2017 - 18:06\nސްކޫލަށް ދަރިން ފޮނުވީމައެނިމުނީތަ؟ މައިން ބަފައިންގެ ޒިންމާއެއް ނޯވޭތަ؟\nއޮގަސްޓް 8, 2017 - 19:00\nބަލަ ދޮނާ މައިންބަފައިންގެ ވެސް ޒިންމާއެކޭ ކުދިންނަށް ހެޔޮ ނުބައި ވަކި ކޮށްދިނުމަކީ..ދޮނާ މެނަށް ހީވަނީ ހުރިހާކަމެއް ދަސްކޮށްދޭންޖެހޭ ތަނަކީ ސްކޫލޭ..މައިންބަފައިންނަށް ޖެހެނީ ހަމަ އެކަނި ދުނިޔެއަށް އުފަންކުރަން ދޯ...\nއޮގަސްޓް 8, 2017 - 17:18\nރާއްޖޭގަ އެއްމެ ގިނައިން ބުލީ ކުރެވޭ ކަމަކައް ވެފަ އޮއްނަނީ މިހާރަކައް އައިސް ސްކޫލް ތަކުގަ އިސްމަގާމް ތަކަށް ކުދިން ހޮވާ ހިސާބު. އެކަން އޮންންނީ ޑަރޓީ ޕޮލިޓިކްސް އާ އެއްގޮތަށް.އިދިކޯޅަށް ނިކުންނަ ކުއްޖާގެ ދުވަސް ދުއްވާލަނީ.ވަގުތު ފާއިތުވުމުގެ ކުރިން މިކަމާ ވިސްނާލުން ރަނގަޅު.\nނޭގޭވާހަކަ ނުދައްކާ ބަލަ،\nއޮގަސްޓް 8, 2017 - 17:06\nއިންނާލިއްލާހި ވައިންނާ އިލައިހި ރާޖިއޫން. ދަރިންނަށް (ޙާއްޞަކޮން ހަމަބުއްދި\nޖެހެމުންދާ ކުދިންނަށް) މަންމަގެ ހިތްހަމަޖެހުމާއި ލޯބި މަންމަގެ އިތުބާރު ވަރަށް ބޮޑަށް\nބޭނުންވާނެ1 ބައްޕަ އެއްގެ ހައިޞިއްޔަތުން ބުނެލަން މަންމަ ހިތްހަމަ ނުޖެހޭ ކަމެއް ކުރިޔަސް އެއްޗެހިކިޔާ ނުހަދާތި.\nމުންޖޭ ތަ ތި ކިޔަނީ\nއޮގަސްޓް 8, 2017 - 17:45\nކޮން މުންޖެކޭ ކަލޭ ތި ކިޔަނީ؟ މި ލިޔުމުގަ އެބައިންތަ މަންމަ އެއްގެ ލޯބި ނުލިބެޔޭ ނޫނީ އެއްޗެހިކިޔާ ވާހަކަ އެއް ލިޔެފަ؟ މީހުނަށް ޖަޖު ކުރން ހިފާލެއް ހާދަ އަވަހޭ ދޯ! ތި ގޮތަށް މަވެސް ޖަޖު ކޮއްފާނަން ކަލެއަށް... ބައްޕަ އެއްގެ ހައިޞިއްޔަތޭ ކިޔާ އިރު ކލޭ ތީ ރަނގަޅަށް ކަލޭގެ ދަރި އަށް ލޯބި ނުދެވޭ މީހެއް ކަން ސާބިތު ވަނީ... ހަމަ ވަކިން ހާއްސަކޮށް މަންމަ މީހާ އަށް އެކަނި އޮތް ކަމެއް ނޫން ހިތްހަމަޖެހުމާއި ލޯބި ދަރި އަކަށް ދިނުމަކީ. ދެމީހުންވެސް މިކަމުގަ ހަމަހަމަ ވާން ވާނެ... ކަލޭ ކަހަލަ މީހުން ބަލާނެ އމިއްލަ އިހުމާލުން ދަރިއަކަށް ކަމެއް ވިޔަސް އަވަހާ އންހެނުން މަތިކޮށް ތިމާގެ އަމިއްލަ ކުށް އެކުއްޖާގެ މަންމަ މަތި ކުރެވޭތޯ. ހާއިވާނު އަދި މާ ރަނގަޅު ބައްޕަ އަކަށް ވެގެން ކޮން މުއިތުވާރެއް ކިޔާކަށް...\nމާތް ﷲ އެ ކުއްޖާއަށް ހެޔޮ ރަހުމަތް ލައްވާ ސުވަރުގެ މިންވަރު ކުރައްވާނދޭވެ! އާމީން.\nއޮގަސްޓް 8, 2017 - 17:50\nބައްޕަ މެން ޒިންމާ ކޮބާ...ހުރުހާ ކަމެއް މަންމަ މެން ބޮލަށް\nއޮގަސްޓް 8, 2017 - 16:59\nތަހުގީގު ކުރިއަށްދާ މައްސަލައަކަށް ވާތީ އެ ކުއްޖާ ހުރީ ދަންޖެހިފައިކަން ކަށަވަރުކޮށް ނުދެވޭނެ ކަމަށް ކައުންސިލްގެ ރައީސް ވިދާޅުވާ އިރު ކީވެތަ ދަންޖެހިގެންނޭ ލިޔެފަ މިއޮތީ؟\nއޮގަސްޓް 8, 2017 - 17:16\nފުލުުހުން ބުނެފަ ދޯ އެއޮތީ\nއޮގަސްޓް 8, 2017 - 16:57\n إِنَّا لِلّهِ وَإِنَّـا إِلَيْهِ رَاجِعونَ\nއޮގަސްޓް 8, 2017 - 16:55\nސުބުހާނަﷲ އެވަރުކުޑަކުއްޖަކު؟ ކުއްޖާގެ މަންމަ މިހާރުން މިހާރު ކުއްޖާގެމަންމަ ޒިންމާދާރުމަންމަ އެއްތޯ ބަލާ؟\nއޮގަސްޓް 8, 2017 - 16:54\nޙީވަނީ ބުލީކުރިހެން... މީ ވަރައް ދެރަކަމެއް\nއޮގަސްޓް 8, 2017 - 19:12\nއިސްލާމް ދީނުގައި އަމިއްލަޔަށް މަރުވުމަކީ ކިހާވަރެއްގެ ކަމެއްކަން ކުދިންނަށް އެނގިފައި ނެތުން\nީްކުއީން އައިޝާ ✌\nލޮލީ އަދިއެއްފަހަރު ކިޔާލަބަލަ އެއޮތީނު ލިޔެފަ ފިރިހެން ކުއްޖެކޭ\nއޮގަސްޓް 8, 2017 - 16:52\nތިކަމުގަވެސް ރައީސް ޔާމީނާ ބެހެންވާނެ މައްސަލަ ތަހުގީގުކޮއްނިމުނަސް ރައީސްޔާމީނާ ހަމައިން ތިކަން ނުނިމުނީޏަ ގަބޫބެއްނުކުރާނެ\nއޮގަސްޓް 8, 2017 - 17:40\nހުރިހާ ކަމެއް ސިޔާސީ ކުރަން ނޫޅުނިއްޔާ ވަރަށް ރަނގަޅު އިނގޭ\nއޮގަސްޓް 8, 2017 - 16:49\nއޭ މިހިރަ ބުރާންތި ލޮލީ\nދަންޖެހުނީ ފިރިހެންކުޖެކޭ ޖަހާފަ އެބެއިން އިނގޭ.ދޭބަލަ އައިކެއާ އޯލޮޕްޓި ކަލަ ތިޔަލޮލުގެ މަސަލަޔެއް އުޅޭހެންހީވޭ..............ހެހެހެހެ\nއޮގަސްޓް 8, 2017 - 16:46\nމިނިސްޓްރީން ބަލަނީ ހުޅަނގުގެ ލައިފްސްކިލްސް ސްކޫލުގައި ކިޔަވާދެވޭތޯ. ދީނީ ތަރުބިއްޔަތު ދެވޭތޯއެއްނޫން.\nއޮގަސްޓް 8, 2017 - 17:23\nއޮގަސްޓް 8, 2017 - 16:45\nލޮލީ އަދި އެއްފަހަރު ލިޔުން ކިޔާލަންފެނޭ 11 އަހަރުގެ ފިރިހެންކުއްޖެކޭ ލިޔެފަވާތަން އަހަންނަށްފެނޭ\nއޮގަސްޓް 8, 2017 - 16:33\nއޮގަސްޓް 8, 2017 - 16:32\nއެހާކުޑަކުއްޖަކު ދަން ޖެހިދާނެހެން ހީއެއް ނުވެއެވެ. ނާދިރުކަމެކެވެ. ވަރަށް ރަނގަޅަށް ބަލަން ޖެހޭނެ ކަމެކެވެ.\nއޮގަސްޓް 8, 2017 - 16:42\nކޮއްފާނެ ! އެއުުމުރު ގަައި ބުލީ ކުރުން ވަރައް އާންމު\nކިތައްމެ ހާވެސް ދެރަ. ބުލީ ކުރުމުގެެ ކޭސް އެއްބާ....\nއޮގަސްޓް 8, 2017 - 16:28\nހާދަ ދައްފެންވަރެއް ގެލިއުމެކޭ ފިރިޖެން ކުޖެކަމެއް އަންހެން ކުޖރކަންވެސް ނޭގުނެ\nލިޔުން އަދި އެއްފަހަރު ކިޔާލާ.\nއޮގަސްޓް 8, 2017 - 16:44\nޢަޖައިބެއް. ފިރިހެން ކުއްޖެކޭ ޖަހާފަ އެބައޮތެއްނު!!!\nއޮގަސްޓް 8, 2017 - 16:58\nލޮލީ، ޚަބަރުގަ އޮތީ ފިރެހެން ކުއްޖެކޭ، ކަނޑިކި ހިއްލާފަ ނުވެއް ބެލޭނެ. އޭގަ އޮތް އެއްޗެއް ގަބޫލު ކުރޭ\nއޮގަސްޓް 8, 2017 - 17:09\nވަގުތު ބުރޭކިން ވެއްޖެއްޔާ، އެ ޚަބަރެއް އަޕްޑޭޓުވީމަ ކޮމެންޓު ކުރުން ބުއްދިވެރީ.\nއޮގަސްޓް 8, 2017 - 17:38\nތަނެއް ދޮރެއް ބެލާނުލާ އަވަހަށް މީހެއްގެ ކުށެށް ހޯދޭތޯދޯބަލަނީ ތި\nއޮގަސްޓް 8, 2017 - 16:25\nރާއްޖޭގެ ތަޢުލީމީ ކަންކަން މިދަނީ އިންޑިޔާގޮތަށްވަމުން. މިހެންވާނަމަ މާޔޫސްވާ މީހުންގެ ޢަދަދު ގިނަވާނެ. އޭގެ ނަތީޖާވެސް ހިތިވާނެ.\nއޮގަސްޓް 8, 2017 - 19:22\nޢޭ އަޚުންނޭ! މިފަދަ ވަގުތެއްގަިވެސް ގުދޯގުދޯ ގޮވުން ދޯ ސާބަހޭ ތިމާމެންގެ ނިމުމާމެދު ވިސްނަ ބަލަ މުސީބާތެއް ކުރިމަތި ވުމުން ތިހެން ނުކިޔާ!


MITDC in male atoll ge3falheh hikkaigen resorteh hadhanee | Mihaaru\nތައިލެންޑްގެ ސިންގަ އެސްޓޭޓް ކޮމްޕެނީން މާލެ އަތޮޅުގެ އެނބޫދޫފަޅު ހިއްކައިގެން ރިސޯޓެއް ހަދަނީ: އެމްއައިޓީޑީސީން ވަނީ މާލެ އަތޮޅުގެ ތިން ފަޅެއް ހިއްކަން ނިންމާފައި. ފޮޓޯ: އުސްމާން\nއެމްއައިޓީީޑީސީން މާލެ އަތޮޅުގެ ތިން ފަޅެއް ހިއްކައިގެން ރިސޯޓް ތަރައްގީ ކުރަނީ\n22 މާޗް 2017 - 22:37 10 comments\nމޯލްޑިވްސް އިންޓަގްރޭޓެޑް ޓޫރިޒަމް ޑިވެލޮޕްމަންޓް ކޯޕަރޭޝަން (އެމްއައިޓީޑީސީ) އިން މާލެ އަތޮޅުގެ ތިން ފަޅެއް ހިއްކައިގެން ރިސޯޓް ތަރައްގީ ކުރަން ނިންމައިފި އެވެ.\nސަރުކާރުގެ 100 ޕަސެންޓް ހިއްސާވާ ކުންފުނީގެ އިސް އޮފިޝަލަކު "މިހާރު" އާ ވާހަކަ ދައްކަވަމުން ވިދާޅުވީ އެ ތިން ފަޅު ހިއްކައިގެން ރިސޯޓް ތަރައްގީކޮށް ހިންގާނެ ބަޔަކު ހޯދަން މިހާރު އިއުލާންކޮށްފައިވާ ކަމަށެވެ. އެ ތިން ފަޅު ތަރައްގީކުރުމުގެ މާސްޓަޕްލޭނާއި އިންވެސްޓަރަކު ހޯދަނީ ޖޯންސް ލޭންގް ލަސެލް (ޖޭއެލްއެލް) މެދުވެރިކޮށެވެ.\n"އަޅުގަނޑުމެން ބޭނުން ވަނީ ޖޭއެލްއެލް މެދުވެރިކޮށް އިންވެސްޓަރަކު ހޯދައިގެން ރިސޯޓް ތަރައްގީ ކުރުމަށް ފަހު ހިންގަން ބަޔަކާ ހަވާލުކުރަން. ނަމަވެސް އަދި މުޅިން ނުނިމޭ ކިހާ މުއްދަތަކަށް ކަމެއް ހިންގަން ހަވާލުކުރާނީ،" އޭނާ ވިދާޅުވި އެވެ.\nއޮފިޝަލް ވިދާޅުވީ މާލެ އަތޮޅުގެ ތިން ސަރަހައްދެއްގައި އޮންނަ ފަޅު ހިއްކުމަށް ފަހު، ރިސޯޓް ހިންގާނީ އެ ބަޔަކު އަމިއްލަ އަށް ކަމަށެވެ. އެކަމަކު އެ ފަޅުތައް ކުއްޔަށް ދިނުމާއި އެނޫން ވެސް ކަންތައްތައް ކުރިއަށް ގެންދާނީ އެމްއައިޓީޑީސީ އާއި ޖޭއެލްއެލް ގުޅިގެން ކަމަށް ވެސް އޭނާ ވިދާޅުވި އެވެ.\nފަޅު ހިއްކައިގެން ރިސޯޓް ތަރައްގީ ކުރާނެ ބަޔަކު ހޯދަން އެމްއައިޓީޑީސީން އިއުލާންކޮށްފައިވާއިރު، މާލެ އަތޮޅުގެ ގިނަ އަދަދެއްގެ ފަޅުތައް އެކި ކުންފުނިތަކުން ދަނީ ހިއްކައިގެން ރިސޯޓް ތަރައްގީ ކުރަމުންނެވެ. އެގޮތުން ތައިލެންޑްގެ ސިންގަ އެސްޓޭޓް ކޮމްޕެނީން މާލެ އަތޮޅުގެ އެނބޫދޫފަޅު ހިއްކައިގެން ރިސޯޓް ތަކެއް އަންނަނީ ހަދަމުންނެވެ.\nޓޫރިޒަމް ދާއިރާ އިން ރާއްޖެ އަށް ކުރާ މަންފާ އިތުރުކުރުމުގެ މަގުސަދުގައި ރައީސް އަބްދުﷲ ޔާމީން އެމްއައިޓީޑީސީ އުފެެއްދެވީ މިދިޔަ އަހަރުގެ އޮގަސްޓް މަހުގެ ތެރޭގަ އެވެ.\nއިތުރު ލިޔުންތައް ބިން ހިއްކުން ޓޫރިޒަމް ރިސޯޓްތައް\nހަތަރު ރިސޯޓެއް ހަދަން މާވަރު ފަޅު ހިއްކަނީ\nމަނިޔަފަރު ފަޅު ހިއްކައިގެން ރިސޯޓެއް ހަދަނީ\nއެކުއިޒިޝަން ފީގެ މުއްދަތު އިތުރުކުރަން ފީއެއް ނަގަނީ


ކައިވެންޏެއް ކުރުމުގެ ކުރިން އަމިއްލަ ނަފްސާ މި ސުވާލުތައް ކޮށްލުން މުހިއްމު! – Haftha\nThu, 28 May, 2020, 11:34 am\nކައިވެންޏެއް ކުރުމުގެ ކުރިން އަމިއްލަ ނަފްސާ މި ސުވާލުތައް ކޮށްލުން މުހިއްމު!\nކައިވެންޏަކީ ކުޅޭ ކުޅިވަރެއް ނޫނެވެ. އެއީ ދިރިއުޅުމުގައި ނިންމޭ ވަރަށް ވެސް ބޮޑު ނިންމުމެކެވެ. މުޅި އުމުރު އެމީހަކާއެކު ހޭދަ ކުރާނެ ބައިވެރިއަކު މިލްކުކޮށް، އެ ބައިވެރިއަކާއެކު މުސްތަގުބަލުގެ ގަނޑުވަރު ބިނާ ކުރުމަށް އެޅޭ ބިންގަލެކެވެ.\nއެހެންކަމުން ކައިވެންޏަކާ ދިމާލަށް ދިއުމުގެ ކުރިން ތިމާ އެކަމަށް ތައްޔާރު ތޯއާއި ތިމާއަށް ބައިވެރިއާއެކު އުފާވެރި ދިރިއުޅުމެއް އުޅެވޭނެތޯ ދެނެގަންނަން ޖެހެއެވެ. އަދި ތިމާގެ މައިގަނޑު މަގްސަދަކީ ކޮބައި ކަމާއި ތިމާގެ ދިރިއުޅުމުގެ މިސްރާބު ހުރީ ކޮން ދިމާލަކަށްތޯ، ސާފުވެސް ވާން ޖެހެއެވެ. އެގޮތުން މި ލިޔުމުގައި،ކައިވެންޏެއް ކުރުމުގެ ކުރިން އަމިއްލަ ނަފްސާ ކޮށްލުން ރަނގަޅު ބައެއް ސުވާލުތަކަށް ބަލައިލާނަމެވެ.\nކައިވެނި ކުރަން ބޭނުންވަނީ ކީއްވެ؟\nކައިވެންޏެއް ކުރުމުގެ ކުރިން އަމިއްލަ ނަފްސާ ކޮށްލަން އެންމެ ރަނގަޅު އަދި އެންމެ މުހިއްމު އެއް ސުވާލަކީ މިއީއެވެ. ކައިވެނި ކުރަން ބޭނުންވާ ސަބަބު ނޭނގި ކައިވެނި ކުރުމަކީ ތިމާ އަށާއި އަދި ތިމާގެ ބައިވެރިޔާއަށް ވެސް ލިބޭ ބޮޑު ގެއްލުމަކަށް ވާނެއެވެ. އަދި ދިރިއުޅުން ވެގެންދާނީ މިސްރާބު ނޭނގޭ އޮޑިއަކަށެވެ.\nއެހެންކަމުން، ތިމާ ކައިވެންޏަށް ފުރިހަމައަށް ތައްޔާރު ތޯ ބެލުމަށް އަދި ތިމާގެ މުސްތަގުބަލް ބައްޓަން ކުރާނީ ކިހިނެއްތޯ އާއި ދިރިއުޅުމުގެ މިސްރާބު ހުރީ ކޮން ދިމާލަކަށް ތޯ ސާފު ކުރުމަށް އަމިއްލަ ނަފްސާ ކުރާ ފުރަތަމަ ސުވާލަކަށް މި ސުވާލު ކުރާށެވެ.\nބައިވެރިޔާ، ބައިވެރިޔާގެ ގޮތުގައި ބަލައިގަނެވޭނެ ތަ؟\nބައިވެރިޔާގެ ހުރި އުނި އަދި އެހެނިހެން ސިފަތަކާއެކު ބަލައިގަނެވޭނެތޯ އަމިއްލަ ނަފްސާ ސުވާލު ކުރާށެވެ. ކައިވެންޏަށްފަހު އެކަކު އަނެކަކުގެ ދިރިއުޅުން ބަދަލު ކުރުމަކީ ފަހަރުގައި ފަސޭހަ ކަމަކަށް ނުވެދާނެތީ މިއީ އަމިއްލަ ނަފްސާ ކޮށްލުން ރަނގަޅު ސުވާލެކެވެ.\nހަމަ އަސްލުވެސް ބައިވެރިޔާ އާ ކައިވެނި ކުރަން ބޭނުންތަ؟\nމި ސުވާލަކީ، ވަގުތު ފާއިތު ވުމުގެ ކުރިން އަމިއްލަ ނަފްސާ ކޮށްލަން ޖެހޭ ވަރަށް ވެސް މުހިއްމު ސުވާލެކެވެ. ބައިވެރިޔާދެކެ ހަމަ ހަގީގަތުގައިވެސް ލޯބިވޭތޯ އާއި، ތިބާއަށް އަށް ބައިވެރިޔާއަށް އިތުބާރު ކުރެވޭތޯއާއި، އެއީ ތިބާއަށް އަޅާލާ، އަދި ތިބާގެ ފަރާތުންވެސް އެމީހަކަށް އަޅާލުމާއި އޯގާތެރިކަން ދެވޭނެ ތޯ އަމިއްލަ ނަފްސާ ސުވާލު ކުރެވިދާނެ އެވެ. އޭރުން ހަމަ ޔަގީނުންވެސް “ޕާފެކްޓް މެޗް” ހޯދުމަށް ފަސޭހަ ވެގެންދާނެއެވެ.


ޝާހިދު މިއަދު އެމްޑީޕީ އަށް ސޮއިކުރައްވައިފި\n5 އަހަރު5ދުވަސް ކުރިން - 18 އޭޕްރިލް 2013 46\nރައްޔިތުންގެ މަޖިލީހުގެ ރައީސް އަބްދުﷲ ޝާހިދު މިއަދު އެމްޑީޕީއާ ގުޅިވަޑައިގެންފި ކަމުގައި އޭނާ ރަސްމީކޮށް ސަން އަށް ވިދާޅުވެއްޖެ އެވެ.\nޝާހިދު އެމްޑީޕީއާ ގުޅިވަޑައިގެންފިންތޯ ދެންނެވުމުން އެސްއެމްއެސް މެދުވެރިކޮށް ޝާހިދު ސަން އަށް ވިދާޅުވީ "ތެދެއް މިއަދު އަހަރެން ގުޅިއްޖެއިން" ކަމަށެވެ.\nއަބްދުﷲ ޝާހިދު އޭނާގެ ރަސްމީ ޓުއިޓާ އެކައުންޓްގައި ވިދާޅުވެފައި ވަނީ އޭނާ މިއަދު އެމްޑީޕީއާ ގުޅިވަޑައިގެންފައިވާ ކަމަށެވެ.\n"ދެހާސް އަށް ވަނަ އަހަރު އުފެެއްދި ޑިމޮކްރަސީ އަހަރެން ގަބޫލުކުރަން؛ އެކްސްޓްރީމިސްޓުންނާއި އޮޮޕްޗިނިސްޓުން އަހަރެމެންގެ ގައުމު ފަހަތަށް ދަމާއިރު ބަލަހައްޓައިގެންނެއް ނުހުރެވޭނެ،" ޝާހިދު ޓުއިޓާާގައި ވިދާޅުވެފައިވެ އެވެ.\nއެމްޑީޕީގެ ޗެއާޕާސަން އަދި ހުޅުހެންވާރު ދާއިރާގެ މެމްބަރު ރީކޯ މޫސާ މަނިކު މިއަދު ސަން އަށް ވިދާޅުވީ އަބްދުﷲ ޝާހިދު އެ ޕާޓީއާ ގުޅިވަޑައިގެންފައިވާ ކަމަށާއި އޭނާގެ ފޯމް މިއަދު އިލެކްޝަންސް ކޮމިޝަނަށް ފޮނުއްވާނެ ކަމަށެވެ.\nޝާހިދު އެމްޑީޕީއާ ގުޅިވަޑައިގެންނެވިކަން ރަސްމީކޮށް އެމްޑީޕީން ހާމަކުރުމަށް ހަމަޖައްސާފައި ވަނީ މާދަމާ ރޭ ކާނިވާ ސަރަހައްދުގައި އެމްޑީޕީން "އާބާރެއް" މި ނަމުގައި ބާއްވާ އެ ޕާޓީގެ ހާއްސަ ޖަލްސާއެއްގަ އެވެ.\nފަނޑިޔާރުން ކުރާ ކުށަކީ ޝަހުސީ ކަމެއް، ހުކުމްތައް ގޯހެކޭ ނުބުނެވޭނެ: ފަނޑިޔާރު ޑރ. އަހްމަދު އަބްދުﷲ ދީދީ4ހަފްތާ5ދުވަސް ކުރިން\nއެންޓި ޑިފެކްޝަން ބިލު ތަސްދީގު ކުރައްވައިފި 1 މަސް 1 ހަފްތާ ކުރިން\nގައުމަށްޓަކައި ވާންޖެހުނު ކޮންމެ ގުރުބާނީ އެއް ޕީޕީއެމް-އެމްޑިއޭ ކޯލިޝަނުން ވާނެ: އަދުރޭ 1 މަސް 1 ހަފްތާ ކުރިން\nއެންޓި ޑިފެކްޝަން ބިލަށް ވޯޓު ނުދެއްވަނީ މުހައްމަދު ހުސައިން އަދި ނަޝީދު 1 މަސް 1 ހަފްތާ ކުރިން\n12 މެންބަރުންގެ ގޮނޑި ގެއްލޭ ގޮތަށް އެންޓި ޑިފެކްޝަން ބިލު ފާސްކޮށްފި 1 މަސް 1 ހަފްތާ ކުރިން


އަދާލަތު ޕާޓީ އިންތިހާބުގައި ވޯޓު ފޮށި ބެހެއްޓުމަށް ހުޅުވާލައިފި\nJanuary 13, 2021 10:08:48\nއަދާލަތު ޕާޓީގެ ރައީސާއި ނައިބު ރައީސް ހޮވުމަށް އިންތިހާބު އޮންނާނީ 30 ޖެނުއަރީ 2021\nސަރުކާރު ހިންގާ ކޯލިޝަނުގައި ހިމެނޭ އަދާލަތު ޕާޓީގެ ރިޔާސީ އިންތިހާބުގައި ވޯޓު ލުމަށްޓަކައި ވޯޓު ފޮށި ބެހެއްޓުމުގެ ފުރުސަތު ހުޅުވާލައިފިއެވެ.\nއެ ޕާޓީއިން މައުލޫމާތު ދީފައިވާ ގޮތުގައި، 30 ޖެނުއަރީ 2021 ގައި ބޭއްވުމަށް ހަމަޖެހިފައިވާ ރައީސާއި ނައިބު ރައީސް ހޮވުމުގެ އިންތިހާބުގައި ވޯޓު ލުމަށް ހަމަޖެހިފައިވަނީ އިލެކްޓްރޯނިކް ވޯޓިންގ މެދުވެރިކޮށެވެ. އެހެންނަމަވެސް، އެ ޕާޓީ ގަވާއިދުގެ ދަށުން، ވޯޓު ލުމަށްޓަކައި ވޯޓު ފޮށި ބެހެއްޓުމަށް ބޭނުންވާ ގޮފިތަކަށް ވޯޓު ފޮށި ބަހައްޓައިގެން ވޯޓު ލުމުގެ ހައްގުވެސް ލިބޭނެއެވެ.\nއެގޮތުން، ވޯޓު ފޮށި ބަހައްޓަން ބޭނުންވާ ގޮފި ތަކުން، އެކަމަށް އެދޭ ފޯމް 16 ޖެނުއަރީ 2021 ގެ 14:00 ގެ ކުރިން ޕާޓީގެ މައި އިދާރާއަށް ފޮނުވަން ޖެހޭނެއެވެ.\nމި މަހުގެ ފަހު ކޮޅު ބޭއްވުމަށް ހަމަޖެހިފައިވާ ރައީސާއި ނައިބު ރައީސް ހޮވާ އިންތިހާބުގައި ބައިވެރިވުމުގެ ފުރުސަތު ލިބެނީ 13 ޖެނުއަރީ 2021 ގެ ކުރިން އަދާލަތު ޕާޓީގެ މެންބަރެއްގެ ގޮތުގައި ރަޖިސްޓްރީ ވެފައިވާ ފަރާތްތަކަށް އެކަންޏެވެ.\nއަދާލަތު ޕާޓީގެ މިހާރުގެ ރައީސަކީ ހޯމް މިނިސްޓަރު ޝެއިހް އިމްރާން އަބްދުﷲއެވެ. ނައިބު ރައީސަކީ، ރައީސް އޮފީހުގެ ޗީފް އޮފް ސްޓާފް އަލީ ޒާހިރެވެ. ޕާޓީގެ ރައީސްކަމުގެ މަގާމަށް ޝެއިހް އިމްރާން އެންމެ ފުރަތަމަ އިންތިހާބު ކުރެވުނީ 2011ވަނަ އަހަރުއެވެ.\nއަދާލަތު ޕާޓީ އިންތިހާބު


SunOnline: Raanan feshee dhiriulhunu ge, mihaaru hury dhaairaa ge ves uhugai\nރާނަން ފެށީ ދިރިއުޅުުނު ގެ، މިހާރު ހުރީ ދާއިރާގެ ވެސް އުހުގައި\nކްލޭ އެލްއެލްޕީގެ ބާނީ މުހައްމަދު އަލީ-- ސަން ފޮޓޯ/ އައިމަން\nކްލޭ އެލްއެލްޕީގެ ބާނީ މުހައްމަދު އަލީ، އިމާރާތް ކުރުމުގެ ދާއިރާއަށް ޝައުގުވެރިކަން އުފެދުނީ، އުމުރުން އެންމެ އަށް އަހަރުގައެވެ. އެއީ އުފަން ރަށް، ށ. ކަނޑިތީމުގައި އޭރު ދިރިއުޅެމުން ދިޔަ ގެ ރޭނުމަށް ޓަކައި ބައްޕައާ އެކުގައި މަސައްކަތް ކުރުމުގެ ތެރޭގައެވެ.\n"އެންމެ ކުޑައިރު ހުންނާނީ ފަން ގެއެއް. ތަންދޮރު އެނގޭވަރު ވީއިރު ބައްޕަ ދިޔައީ ގެ ރާނަމުން. ބައްޕައާއެކު އެ މަސައްކަތް ކުރަން އަޅުގަނޑުވެސް އުޅުނިން. އޭރު އުމުރުން ގާތްގަނޑަކަށް އަށް އަހަރު ނޫނީ ނުވަ އަހަރު އަޅުގަނޑަށް ވާނީ،" މި ދާއިރާއަށް ޝައުގުވެރިކަން އުފެދިގެން އައި ގޮތް މުހައްމަދު ކިޔައިދިނެވެ.\nއިމާރާތް ކުރުމުގެ މަސައްކަތަށް އޭރު އުފެދުނު ޝައުގުވެރިކަމާއެކު މުހައްމަދު ދިޔައީ އެ ދާއިރާގެ ކަންކަން ދަސް ކުރަމުންނެވެ. އެހެން ނަމަވެސް އުމުރުގެ ހަގުކަމާއި ސްކޫލުގައި އުޅުނު ދުވަސްވަރަށް ވުމާއެކު އޭރު މުހައްމަދަށް ޖެހުނީ ހަމައެކަނި އަމިއްލަ ގޭގައި ކުރަން ހުރި މަސައްކަތްތަކުން ފުއްދާލައިގެން ހުންނާށެވެ.\n"ކިޔަވައި ނިންމާލައިގެން އެންމެ ފުރަތަމަ ވަދެވުނީ ވެސް މި ދާއިރާއާ ގުޅުން ހުރި ވަޒީފާއަކަށް. އެންމެ ފުރަތަމަ ވަނީ އެމްޓީސީސީގެ ހެޑް އޮފީހަށް. އެތަނުން އަޅުގަނޑު ބަދަލުވީ ސީދާ ކޮންސްޓްރަކްޝަން ސައިޓަށް. ހަނދާންވާ ގޮތުގައި އެއީ 1991، 1992 ހިސާބުގައި. އެއީ ވެލި އަކިރި މަސައްކަތް ކުރި ދުވަސްވަރު،" މުހައްމަދު ބުންޏެވެ.\nއެމްޓީސީސީ ދޫކޮށްލުމަށްފަހު ރިސޯޓު ދާއިރާގެ ވަޒީފާއަކަށް ދިއުމުން އެމަސައްކަތަށް ކޮންމެވެސް ވަރެއްގެ މެދުކެނޑުމެއް އައެވެ. ރިސޯޓުގައި އުޅުމަށްފަހު މުހައްމަދު ދެން ބަދަލުވީ ކަނޑިތީމުގެ ވަޑާންގެއަކަށެވެ. އިމާރާތް ކުރުމުގެ ދާއިރާއަށް މުހައްމަދު ބޮޑަށް ހިތް ޖެހުނީ އެތަނުގައި އުޅުނު ދުވަސްވަރުގައެވެ.\n"އަމިއްލައަށް ވެސް މި މަސައްކަތް ކުރެވިދާނެ ކަމުގެ އުންމީދެއް އެތަނުގައި އުޅުނުއިރު ލިބުނު. މިކަން ދަސްވެއްޖެނަމަ މިއީ ރަނގަޅު ކަމެއް ކަމާއި މިއީ ކުރިއަށް ދެވިދާނެ މަގެއްކަން ދަސްވި. އެހެންވެ އެތަނުގައި އުޅެފައި އަޅުގަނޑު ދިޔައީ ރިސޯޓު ކޮންސްޓްރަކްޝަނަށް،" މުހައްމަދު ބުންޏެވެ.\nފައުންޑޭޝަނުން ތަޅުދަނޑިއާ ހަމައަށް ހުރިހާ މަސައްކަތެއް ތަޖުރިބާ ކުރި\nރިސޯޓު ކޮންސްޓްރަކްޝަންގެ މަސައްކަތުން ތަޖުރިބާ ހޯދުމަށްފަހު މުހައްމަދު މަސައްކަތް ކުރީ އަމިއްލަ ކުންފުނިތަކުގައެވެ. ރަށްރަށުގެ ސިއްހީ މަރުކަޒުތަކާއި ބޭސްފިހާރައާއި ބޭސް ގުދަން އިމާރާތް ކުރުމުގައެވެ.\n"ސުޕަވައިޒަރެއް ގޮތަކަށް ނޫން. މަސައްކަތު މީހެއްގެ ގޮތުގައި އަމިއްލަ އަތުން ހުރިހާ މަސައްކަތެއް ވެސް އޭރު ކުރީ. އަޅުގަނޑަށް ނޭނގޭނޭ، ނުވާނެއޭ ކިޔާފައި، ނުކޮށް ދޫކޮށްލާ މަސައްކަތެއް ވަރަށް ނޯންނާނެ. ބިލްޑިން ކޮންސްޓްރަކްޝަން މަސައްކަތުގެ ތެރޭގައި ފައުންޑޭޝަނުން ފެށިގެން ތަޅުދަނޑިއާ ހަމައަށް، އަޅުގަނޑު އަމިއްލަ އަތުން ނުކުރާ، ތަޖުރިބާ ނުކުރާ އެއްވެސް މަސައްކަތެއް ނޯންނާނެ،" މުހައްމަދު ބުންޏެވެ.\nއަމިއްލަ މަސައްކަތުގެ ފެށުމަކަށް މެދުވެރިވީ މާލެއަށް ހިޖުރަ ކުރުން\nމުހައްމަދުގެ ދިރިއުޅުން މާލެއަށް ބަދަލުކުރުމަށްފަހު ފުރަތަމަ މަސައްކަތް ކުރީ އެކިއެކި އަމިއްލަ ކުންފުނިތަކުގައެވެ. އެހެން ނަމަވެސް މާލޭގައި ކުއްޔަށް އުޅެން ޖެހުމުން ކުރިމަތިވި ގޮންޖެހުންތަކާއެކު މުހައްމަދަށް ވިސްނުނީ އަމިއްލަ މަސައްކަތެއް ފެށުމަށެވެ.\n"މާލެ ބަދަލުވުމާ ގުޅިގެން ތާށިތަކެއް ކުރިމަތިވަމުން ހިތަށް އެރީ އަމިއްލައަށް މަސައްކަތް ކުރެވޭތޯ ބަލާނީއޭ. ބައެއް ފަހަރު މުސާރަ ލަސްވުމާއި އޭގެ ސަބަބުން އުޅޭ ތަނުގެ ކުލި ދެއްކުން ފަސްކުރަން ޖެހުން ފަދަ ކަންކަން ކުރިމަތިވާން ފެށީމަ،" އޭނާ ބުންޏެވެ.\nއެ ވިސްނުން ހަގީގަތަކަށް ހެދުމަށް ޓަކައި މުހައްމަދު ނިކުތީ އިތުރު އެކަކު ގޮވައިގެން ހުޅުމާލެއިން މަސައްކަތް ހޯދުމަށެވެ. ފެށީ ވަރަށް އާދައިގެ ގޮތަކަށެވެ.\n"އޭރު މަސައްކަތް ކުރަން އުޅުނީ ހުޅުމާލެ ތެރޭގައި. އެކި ތަންތަނުގެ ކަބަޑުސެޓު ޖަހާލުމާއި ސީލިން ކޮށްލުމާ، މިކަހަލަ ކަންކަން ކުރަން އުޅުނީ. ފުރަތަމަ އެންމެ ކުއްޖަކު ގޮވައިގެން އުޅުނީ. ފަހުން ދެ ކުދިން،" މުހައްމަދު ބުންޏެވެ.\nފުރަތަމަ ބޮޑު މަޝްރޫއު: ނިލަންދޫ މިސްކިތް\nކުދިކުދި މަސައްކަތް ކުރަމުންދަނިކޮށް މުހައްމަދަށް ލިބުނު ފުރަތަމަ ބޮޑު މަޝްރޫއަކީ ސަބްކޮންޓްރެކްޓަށް މިސްކިތެއް އެޅުމުގެ މަސައްކަތެވެ. އެއީ ކުރިން އެކި ކުންފުނިތަކުގައި މަސައްކަތް ކުރިއިރު، މިސްކިތް އެޅުމުގެ މަސައްކަތުގެ ތަޖުރިބާ މުހައްމަދަށް ލިބި، އެކަން ކުރެވިދާނެކަން އެ ކުންފުނިތަކަށް ސާބިތުކޮށްދީފައި އޮތުމުންނެވެ.\nނިލަންދޫ މިސްކިތް އިމާރާތް ކުރަމުންދިޔައިރުގެ ފޮޓޯއެއް--\n"ކުދިން ހޯދައިގެން ގޮސް އެ މަޝްރޫއުގެ ހުރިހާ މަސައްކަތެއް ކުރީ އަޅުގަނޑު އަމިއްލައަށް. ފައުންޑޭޝަނުން ފަށައިގެން ހުރިހާ މަސައްކަތެއް. އިސްލާމިކް މިނިސްޓްރީގެ އޭރުގެ ރިކޯޑު މުއްދަތެއްގެ ތެރޭގައި އެ މަސައްކަތް ކޮށް ނިންމާލިން،" މުހައްމަދު ބުންޏެވެ.\nމުހައްމަދު ބުނީ އެ މަޝްރޫއު ކާމިޔާބުކަމާއެކު ނިންމާލުމަކީ މި ދާއިރާގައި އަމިއްލައަށް ވެސް ކުރިއަށް ދެވިދާނެ ކަމުގެ ޔަގީންކަން ލިބުނު ކަމެއް ކަމަށެވެ. އަދި އެ މަޝްރޫއު ނިމުމާއެކު އިތުރު ފުރުސަތުތައް މުހައްމަދަށް ލިބެން ފެށިއެވެ.\nމިސްކިތުގެ މަސައްކަތް ނިންމާލުމަށްފަހު މާލެ އައުމާއެކު ހަމަ އެ ކުންފުނީގެ ފަރާތުން އަޅަން ސަބް ކޮންޓްރެކްޓަށް ހަތް ބުރީގެ އިމާރާތެއް އެޅުމުގެ މަސައްކަތް ލިބުނެވެ. އަަދި މުހައްމަދުގެ އަމިއްލަ ކުންފުންޏެއް އުފެއްދީ އެ މަސައްކަތް ނިންމާލުމަށްފަހުގައެވެ.\nއަމިއްލަ ކުންފުނި، ކްލޭ އެލްއެލްޕީ\nކްލޭ އެލްއެލްޕީގެ ނަމުގައި މުހައްމަދުގެ އަމިއްލަ ކުންފުންޏެއް ރަޖިސްޓްރީ ކުރީ 2016 ވަނަ އަހަރުގައެވެ. ކުންފުނި ރަޖިސްޓްރީ ކުރުމަށްފަހު ވެސް ފުރަތަމަ ކޮޅުގައި ކުރީ ސަބްކޮންޓްރެކްޓް މަސައްކަތްތަކެވެ. ކޮންޓްރެކްޓް އުސޫލުން އަމިއްލައަށް މަސައްކަތް ނަގަން ފެށީ އޭގެ އަހަރެއްހާ ދުވަސް ފަހުންނެވެ.\nކުންފުނީގެ ފުރަތަމަ ބޮޑު މަޝްރޫއު ނެގީ 2018 ވަނަ އަހަރުގައެވެ. އެއީ މާލޭގައި 13 ބުރީގެ އިމާރާތެއް އެޅުމުގެ މަސައްކަތެވެ. ގާތްގަނޑަކަށް 37 މިލިއަން ރުފިޔާގެ އެ މަޝްރޫއު ނިމުމަކާ ހަމައަށް ވަނީ އައިސްފައެވެ.\nއެ މަސައްކަތާއެކު މާލޭގައި ހަ ބުރީގެ އިތުރު އިމާރާތެއް އެޅުމުގެ މަސައްކަތް ވެސް ކްލޭ އެލްއެލްޕީއިން ދަނީ ކުރަމުންނެވެ.\nމިއީ އެ ކުންފުނިން މިހާރު ކުރިއަށްގެންދާ މަސައްކަތްތަކުގެ ތެރެއިން އެންމެ އަވަހަށް ނިމޭނެ މަސައްކަތެވެ.\nމާލޭގެ އިތުރުން އަތޮޅު ތެރޭގެ މަސައްކަތްތަކެއް ވެސް ކްލޭ އެލްއެލްޕީއިން ދަނީ ކުރަމުންނެވެ.\n"އިތުރަށް މިހާރު މި ކުރަމުންދަނީ އަތޮޅު ތެރޭގައި މަސައްކަތްތަކެއް. އޭގެ ތެރޭގައި ހިމެނޭނެ ނ. މަނަދޫ އަތޮޅު ހޮސްޕިޓަލާއި ވާދޫ ސިއްހީ މަރުކަޒު އަދި ދަނގެތި ހެލްތު ސެންޓަރު ބޮޑު ކުރުމުގެ މަސައްކަތް،" މުހައްމަދު ބުންޏެވެ.\nކްލޭ އެލްއެލްޕީއިން ކޮށްފައިވާ ތ. ވިލުފުށި ހެލްތު ސެންޓަރުގެ އެކްސްޓެންޝަން މަސައްކަތް--\nކުރީގެ ވެރިން، މުހައްމަދާ މެދު ދެކޭ ގޮތް\nކުދިކުދި މަސައްކަތްތަކުން ފެށި މުހައްމަދު، މިއަދު އައިސްފައި ހުރި ހިސާބަށް ވާސިލުވުމުގައި އެންމެ މުހިންމު ދައުރެއް އަދާކުރި އެއް ފަރާތަކީ، ކަނޑިތީމުގައި ހުންނަ މުރީދު ކާޕެންޓްރީގެ އިސްމާއިލް ނަސީރުއެވެ. ނަސީރު ބުނި ގޮތުގައި މުހައްމަދަކީ ހިތްވަރާއެކު މަސައްކަތް ކުރާ މީހެކެވެ.\n"އަޅުގަނޑު އެންމެ ފުރަތަމަ އޭނާއާ ހަވާލުކުރީ އޭނާގެ އަމިއްލަ ގޭގެ ދޮރުފަތް ޖަހަން. އަލަށް ވީމަ ކުޑަކޮށް ޖެހިލުންވެފައި ހުރީ. އެކަމަކު ފަހުން އޭނާ އަމިއްލައަށް އެކަހަލަ މަސައްކަތް ކުރީ،" ނަސީރު ބުންޏެވެ.\nނަސީރުއާ އެއްކޮށް މަސައްކަތް ކުރި ދުވަސްވަރު މުހައްމަދަށް ދިން ނަސޭހަތަކީ އެއްވެސް މަސައްކަތަކަށް ނޫނެކޭ ނުބުނުމަށެވެ. މިއަދު މުހައްމަދު ހުރި ހިސާބަށް ވާސިލު ވެވުނީ ވެސް އެ ސަބަބާ ހުރެ ކަމަށް ނަސީރު ބުނެއެވެ.\n"އަޅުގަނޑާ އެކުގައި މަސައްކަތް ކުރި އިރު ބުނިން އެއްވެސް މަސައްކަތަކަށް ނޫނެކޭ ނުބުނައްޗޭ. އެކަމުގައި އޭނާ އަދިވެސް ހިފަހައްޓަމުން އެ ދަނީ. ވަކި މަސައްކަތެއް ނޯންނާނެ އޭނައަށް ނުކުރެވޭ. އާންމުކޮށް ދިވެހިން މި ކުރާ ގެދޮރު އިމާރާތް ކުރުމުގެ ހުރިހާ މަސައްކަތެއް ކުރެވޭނެ އޭނައަށް،" ނަސީރު ބުންޏެވެ.\nއިމާރާތް ކުރުމުގެ ދާއިރާއަށް ނުކުންނަށް ބޭނުންވާ ފަރާތްތަކަށް މުހައްމަދަކީ ލާމަސީލު މިސާލެކެވެ. އޭނާ މި ދާއިރާގައި ކުރިއަށް ދިޔައީ އަމިއްލަ މަސައްކަތުން ލިބުނު ތަޖުރިބާގައެވެ. މި ދާއިރާއަށް ނުކުންނަށް ޝައުގުވެރިވާ ފަރާތްތަކަށް މުހައްމަދު ދިން ނަސޭހަތަކީ މި ދާއިރާއިން ކުރިއަށްދާނަމަ މިކަމާ ގުޅޭ ހުރިހާ މަސައްކަތެއް ދަސް ކުރުމަށެވެ.\nމި ދާއިރާގައި ކުރިއަށް ދެވޭނެ ބައިވަރު މަގުތައް ހުރި ނަމަވެސް، އެއީ އެންމެ ރަނގަޅު ގޮތް ނޫން ކަން މުހައްމަދުގެ ވާހަކައިން ދޭހަވެއެވެ. މުހައްމަދަކީ ވެސް މި ދާއިރާގެ ގާތްގަނޑަކަށް ހުރިހާ މަސައްކަތެއް ދަސްކޮށް، ތަޖުރިބާ ކޮށްފައި ހުރި މީހަކަށް ވާއިރު، އޭނާގެ ކްލޭ އެލްއެލްޕީ ކުންފުންނަކީ ވެސް އިމާރާތް ކުރުމުގެ ދާއިރާގެ ހުރިހާ ހިދުމަތެއް އެއް ފުރާޅެއްގެ ދަށުން ފޯރުކޮށްދޭ ކުންފުންޏެކެވެ.\n"ތިމަންނަ ކުރާނީ މިވެނި މަސައްކަތެކޭ ކިޔާފަ، އެ މަސައްކަތަށް ހާއްސަ ވެގެން ހުއްޓާ ކުއްލިއަކަށް އެ ދުވަސްކޮޅެއްގައި އެ މަސައްކަތް ނުލިބުނީ. ދެން ނޯންނާނެ ނޫންތޯ އިތުރު ގޮތެއް. އެކަމަކު ހުރިހާ މަސައްކަތެއް ދަސްކުރީމަ، އެއް މަސައްކަތް ނެތިއްޔާ އަނެއް މަސައްކަތް ވެސް އޮންނާނެ،" މުހައްމަދު ބުންޏެވެ.\nމި ދާއިރާއިން ކުރިއަށްދާން ވިސްނާ ފަރާތްތަކަށް މުހައްމަދު ދޭ ޔަގީންކަމަކީ، ކުރިއަށްދާން މިއަށްވުރެ ވަކި ރަނގަޅު ދާއިރާއެއް ނޯންނާނެ ކަމުގެ ޔަގީންކަމެވެ.\n"މިއީ ދުނިޔެ އޮތްހާ ދުވަހަކު ނިމޭނެ ދާއިރާއެއް ނޫން. ދުނިޔޭގައި އިންސާނުން އުޅޭހާ ދުވަހަކު ހުސްވާނެ މަސައްކަތެއް ނޫން. މަސައްކަތް މަދުވުން، ގިނަވުން މިކަހަލަ ކަމެއް ކުރިމަތިވެދާނެ. މަސައްކަތް ތަފާތު ވެދާނެ. އެކަމަކު ހުއްޓުމެއް ނާންނާނެ،" މުހައްމަދު ބުންޏެވެ.\nހަ ބިލިއަން ޑޮލަރުގެ އެސެޓާއެކު "އެއާއިންޑިއާ" ޓާޓާއަށް\nއީރާނުގެ މިސްރާބު ޗައިނާއާ ދިމާއަށް ބަދަލުކޮށްލައިފި\nހިޔާގެ ލިފްޓުތައް ހުއްޓެނީ، ނުރައްކާތެރި ހާދިސާއެއްގެ ބިރު


ނޭނގި ހިތޭ ތި އަތުލީ 26 – Esfiya\n“މަލާކް ދާނީ އަހަންނަން ޗުއްޓީ ލިބޭ ފަހަރަކުން ދޯ” އަމީނާގެ ކުރިމަތީގައި މައުވަން އެހެން ބުނުމުން މަލާކަށް އިތުރު އެއްޗެއް ނުބުނެއެވެ. އޭނަ ހިތާހިތުން ނިންމައިލީ އެރަށް ދާނެކަމުގައެވެ.\nހަމަ އެވަގުތެވެ. މަލާކްގެ ފޯން ރިންގު ވަމުން ދިޔައެވެ. ނަގާހިޔާލެއް މަލާކް ނުކުރެއެވެ. ވާހަކަ ދައްކާނެ ހިތްވަރު ނެތީއެވެ. ކޮންމެ ފަހަރަކުވެސް ލަނީ ސައިލެންޓަށެވެ. ޔަޒާން ވެސް ހުއްޓާލާކަން ނޫޅުނެވެ. ޔަޒާން ނުހުއްޓާނެކަން އެގުމުން މަލާކް ތެދުވެގެން ދިޔައީ ކޮޓަރިއަށެވެ. ދައްކަން އެ އުޅެނީ ކޮންވާހަކަ އެއްކަން އޭނައަށް އެނގޭތީއެވެ. “އޭނަ ހިތުހުރިހާ ގޮތަކަށް އުޅޭއިރު މަލާކް ތި ހުންނަނީ އިންނާނެ އެހެންމީހަކު ނުލިބޭނެތީތަ؟” ފޯން ނެގުމާއެކު ހެލޯ ވެސް ބުނުމަކާނުލާ ޔަޒާންކޮށްލީ ސުވާލެކެވެ. އެ އަޑުގައި ވި ނުރުހުން ދެނެގަންނާކަން އުނދަގުލެއްނޫނެވެ.\n“ފިރިހެނުންނަން ހަތަރެއް ހުއްދަ” މަލާކް ޖަވާބު ދިނެވެ.\n“ހިތުން ރުހުމުންތަ ތިހެންތިބުނީ”\n“އެއްމެންނަން އޮޅުވާ ލެވުނަސް އަހަންނަކަށް އޮޅުވައެއްނުލެވޭނެ… އެނގޭ ތިހުރީ ދެރަވެފަކަން…އަހަރެން މައުވަން އާ ވާހަކަ ދައްކައިގެން ހައްލެއް ލިބޭތޯ ބަލަންތަ…” މި ފަހަރު ޔަޒާންގެ އަޑުގައި ވަނީ ހަމްދަރުދީއެވެ. މަލާކް ކުރީ އިންކާރެވެ.\nއެރޭ މައުވަންގެ ކައިވެނި ކުރެވިގެން ދިޔައީ އޭނަގެ ގޭގައެވެ. ކުލަގަދަ ހަފްލާއެއް ނުބާއްވައެވެ. ރަފާ އުރީ އުފަލުން ފޮޅިފައެވެ. މައުވަންވެސް ޕްލާސްޓިކް ހިނިތުންވުމެއް ވެރިކޮށްގެން ހުއްޓެވެ. ހަފްލާގައި ޔަޒާން އަދި އަކްޔަންވެސް ބައިވެރިއެއް ނުވެއެވެ.\nމައުވަންއާ ރަފާ ދެމީހުންނަން ޚާއްސަ ކުރެވިފައިވާ ކޮޓަރިއަށްވަނީ ގާތްގަނޑަކަށް އެރޭ ބާރަ ޖަހާއިރެވެ. ވަރުބަލިވެފައި ހުރިލެ ބޮޑުކަމުން މައުވަން އުޅުނީ އެއްޗެހި ބަދަލު ކުރިގޮތަށް ނިދާށެވެ. އެކަމަށް ހުރަސް އެޅީ ރަފާއެވެ. “ކަލޭ ހީކުރީ އަހަރެން ކަލެއާ ކައިވެނި ކުރީ އަނބެއްގެ ގޮތުގަ ގެންގުޅެން ކަމަށްތަ؟…. ނޫނީ ކަލޭ ދިން އިންޒާރުތަކުން ބިރުންކަމަށްތަ؟…އަހަރެން ކަލެއާ އިން ހަމައެކަނި ސަބަބަކީ ކަލޭގެ ކިބައިން އަހަރެންގެ ކޮއްކަ ސަލާމަތްކޮށް އޭނައަށް އޭނަގެ ލޯބި ހޯދަދިނުން… އެހެންވީމަ އަހަންނަން މިހާރު އެކަންތަން މިވީ…ދެން އަހަރެންނަން ކަލޭތީ އެއްވެސް މީހެއްނޫން…އަދި އަހަރެންގެ ފަރާތުން އެއްވެސް އުފަލެއްވެސް ނުލިބޭނެ…ބަދަލުގަ ކަލޭ ކުރިމަތި ލާންޖެހޭނީ އަހަރެންގެ އަނިޔާތަކާ” ކޯކަށިގަނޑަށް ވާންކޮއްފައި މައުވަން ވާހަކަ ދެއްކިއެވެ. ރަފާ ކޮންމެސް ވަރަކަށް ދެރަވިއެއް ކަމަކު ގޮތްދޫކުރާކަށް ނޫޅުނެވެ. އެކަމަކު މައުވަންއަށް ރައްދު ދޭންނުކެރުނީ މައުވަންގެ ރުޅި ކޮންޓްރޯލުން ނައްޓަފާނެތީއެވެ. އެކަމަކު އޭނަގެ ހިތާހިތުން ރޭވުންތައް ރާވަމުން ގެންދިޔައެވެ.\nމައުވަންއަށް މަލާކްމެންއަށް ދެވުނީ އަނެއްދުވަހު މެންދުރު ފަހެވެ. އޭރު މަލާކް އުޅެނީ ރަށަށް ދައުމަށް އެއްޗެހި ފަތްޖެހުމުގައެވެ. “ތީ ކޮންކަމެއް؟” މައުވަން އެހިއެވެ.\n“ބުނީމެންނު ރަށަށް ދާން ބޭނުންވާހަކަ…މާދަން ހެނދުނު ފްލައިޓްއިން ޓިކެޓް ނަގައިފިން” ކުރަން ހުރި މަސައްކަތް ކުރިއަށް ގެންދަމުން މަލާކް ބުނެލިއެވެ.\n“ކުރިންވެސް ބުނީމެންނު އަހަންނަން ޗުއްޓީ ލިބުނީމައޭ ދާނީ…”\n“އެކަމު އަހަރެން ދާން ބޭންނުންވާތީ އޭ މި ރެޑީވަނީ”\n“މަލާކަށް ރަށަކަށް ނުދެވޭނެ…ވަރަށް ސާފް ބަހުން މިބުނީ…ފްލައިޓަށް އަރާއިނަސް އަތުގަ ހިފާ ދަމާފަވިއަސް ގެންނާނަން” މައުވަންގެ ނިންމުން އިއްވާލުމާއެކު މަލާކަށް ހުރެވުނީ ހައިރާން ކަމާއެކު ބަލާށެވެ. އަދި އިތުރު ސުވާލެއް ކުރުމަކާނުލާ އޭނަ ކުރަން ހުރި ކަންތަން ނިންމާލައި ފޮށީގެ ޒިބްއަޅުވާލިއެވެ.\nއެރޭ މަލާކްއާއި އަމީނާ ގޮވައިގެން މައުވަން ކުޑަކޮއް ވިޔަފާރި ކޮއްލަން ދިޔައެވެ. އަމީނާގެ އެކުވެރީން ހަދިޔާ ގަތުމަށެވެ. މައުވަން ހިތުން މަލާކް އޭނަގެ ދަތުރު ކެންސަލް ކޮށްފިއެވެ. ބޭނުންވާ ސާމާނު ގަނެގެން އެމީހުން ދިޔައީ ގެއަށެވެ. މައުވަން ވެސް އެރޭ މަލާކްގެ ގާތިގައި މަޑުކުރަން ނިންމިއެވެ.\nމަލާކް ކޮޓަރިއަށް ވަތްއިރު މައުވަން އޮތީ އެނދުގައެވެ. މަލާކް ވެސް އައިސް އެއްޗެހި ބަދަލު ކޮށްލައިގެން ނިކުތެވެ. އަދި އެއްމެފަހުން ދަބަހަށް ލާން ޖެހޭ އެއްޗެހި ލާ ނިންމާލިއެވެ. މަންޒަރު ބަލަން މައުވަން އޮތެވެ. “މަލާކަށް އަހަރެން ބުނާ ބަސް ޤަބޫލް ނުކުރެވިގެން ތިއުޅެނީ ކީއްވެގެން؟” މައުވަން އެހިއެވެ. މަލާކް ވަކިއެއްޗެއް ނުބުނެއެވެ. މައުވަން އޮތްތަނުން ތެދުވިއެވެ. އަދި މަލާކް ގާތަށް ގޮސް ހުއްޓިފައި ބުނެލީ މި ދަތުރު ނުދިއުމަށާ އޭނައަށް އެއްމެއަވަހަށް ލިބޭ ޗުއްޓީއެއްގައި މަލާކް ގޮވައިގެން ރަށަށް ދާނެކަމުގައި ބުނެލީ ވިސްނާދިނުމުގެ ރާގެއްފައެވެ. “އަހަންނަން އިނގޭ ރަށަން ދާން ތި އުޅެނީ ކީޢްވެކަން…” މައުވަން ބުނެލިއެވެ. ދެންވެސް މަލާކް ގަސްތުކުރީ ހިމޭންކަމއެވެ.\nހެނދުނު ތެދުވިގޮތަށް މަލާކް ތައްޔާރު ވަމުންދިޔައީ ރަށަށް ދާށެވެ. މައުވަންހުރީ އޭނަގެ ގޮތުގައެވެ. އެދެމީހުންގެ ކޯޅުން ނޭނގޭހާލު އަމީނާހުރީ އުފަލުންނެވެ. ދުވަސް ތަކަކަށްފަހު ރަށަށް ދެވޭތީއެވެ. މަލާކް ރެޑީވެގެން ކޮޓަރިން ފޮށި ހިފައިގެން ނުކުންނަން ހިނގައިގަތް ވަގުތު މައުވަން މަލާކަށް ގޮވާލިއެވެ. އަދި އޭނަ އަތުގައިވާ މަލާކްގެ އައިޑީ ކާޑާ ނުކުންނަން ހިނގައިގަތް ވަގުތު މައުވަން މަލާކަށް ގޮވާލިއެވެ. އަދި އި ޓިކެޓް ދައްކާލިއެވެ. އޭރު މައުވަންހުރީ ހެވިލާފައެވެ. މަލާކް ރުޅިއައިސްގެން ދިޔައީ އެތަކެތި އަތުލާށެވެ. އެކަމަކު މައުވަން މާހުށިޔާރެވެ. ” އަހަރެން ވަރަށް ރީތިކޮށް ބުނީމެއްނު މިފަހަރަކު ނޫނޭ ރަށަށްދާނީ” މައުވަން ބުނެލިއެވެ. “އަހަރެން ވަރަށް ބޭނުން މިފަހަރު ދާން” މިފަހަރު މަލާކްގެ އަޑުގައިވަނީ މާޔޫސްކަމައެވެ. “އެކަމަކު މީ އެއްމެ ރަނގަޅު ވަގުތެއްނޫން” މައުވަން ބުނެލިއެވެ. “އައި ޑޫ ކެއާ އެބައުޓް ޔޫ” އެހެން ބުނެލާފައި ޓިކެޓް ވީދާލާފައި އައިޑީކާޑް އަމިއްލަ ވޮލެޓަށް ލަމުން ކޮޓަރިން ނިކުތީ އަމީނާ ފުރުވާން ދާންވާނެކަމަށް ބުނަމުންނެވެ.\nއަކްޔަން އިނީ އަލާ ގޮވައިގެން ރެސްޓޯރެންޓެއްގައެވެ. ތަނުގައި މީހުން ފުދޭވަރަކަށް މަދެވެ. އަކްޔަން އިނީ އަޅި ކުލައިގެ އަތްދިގު ގަމީހަކާއި ކަޅުފަޓްލޫނުގައެވެ. ގަމީހުގެ ކުލައަށްވުރެ ޓައީގެ ކުލަ ތަންކޮޅެއްގަދައެވެ. އަތުކުރީގެ ގޮއްވަނީ އަޅުވާފައެވެ. އަވިއައިނު އިނީ ބޯމަތީގައެވެ. ތަނުގައި ތިބި މަދު އަންހެންކުދިންގެ ސަމާލުކަން އޭނައަށް ހުއްޓެމުން ދާކަށް އެނގުނެއްކަމަކު ފަރުވާލެއް އެކަމަކަށް ނުދެއެވެ. އަލާވެސް އިނީ ހެޔޮވަރު ވަރެއްގެ ފީޗް ޓޮޕް ކޮޅަކާއި ޖިންސެއްގައެވެ. ބޮލުގެ އިސްތަށި ގަނޑު ވަނީ ސިމްޕަލްކޮށް ފުނާއަޅައި ދައްޗެއް ޖަހާލާފައެވެ. ދެމީހުންވެސް ހެދުން އަޅާފައިވާގޮތުން އެއައީ އޮފީހުގައި އުޅެފައިކަން އެނގެއެވެ.\nއަކްޔަން ދައްކަމުން ދިޔައީ މައުވަން މަލާކް އާ ދޭތެރޭ ކަންތައް ކުރާގޮތުގެ ވާހަކައެވެ. އޭނަ އަކްޔަންއަށް ވިސްނަދޭން ވަރަށް މަސައްކަތް ކުރެވެއްޖެކަމަށް ބުނެލިއެވެ. އަލާވެސް އިޝާރާތުން އަކްޔަންގެ ވާހަކައިގައި ބައިވެރިވެއެވެ. އަކްޔަންއަށް ނޭނގެނީ އޭނަގެ ދޮންބެ އޭނަގެ ލޯބި ހޯދަން އެހީތެރިވީކަމެވެ.\nއަމީނާ ފުރުވާފައި ދެމީހުން ގެއަށް އައިއިރު މެންދުރު ވެއްޖެއެވެ. އޭރު އަކްޔަންގެ ފޯނަން ތަކުރާރުކޮށް ރަފާ ގުޅަމުން ދާކަން މަލާކަށްވެސް އެނގެއެވެ. ފޯން ނަގަން ނޫޅުނުތާ ދާޚިޔާލެއްވެސް މައުވަން ނުކުރެއެވެ. ބަދަލުގައި އޭނަ އުޅުނީ އޯޑަރު ކޮއްގެން ކޮންމެސް ކާއެއްޗެއް ގެނެވޭތޯއެވެ.\n“ކޮންޗެއް މަލާކް ކާނީ؟” މައުވަން އެހިއެވެ.\n“ތީތަ މިވަގުތަށް މައުވަންއަށް މުހިއްމުވި ކަމަކީ… އަހަންނަން ހީވަނީ ތި ފޯން މެދު ނުކެނޑި ރިންގުވަމުން އެދަނީ ކޮންމެސް ކަމެއް ވީމަހެން…އަނެއްކާ އޭނަ މަތިންވެސް ފީހުވީތައެހާ އަވަހަށް….”\nހަމަޖެހިލާފައި މައުވަން އެކަމަށް އެއްބަސްވެލިއެވެ. އަދި ރަފާ ކާރިއަށް ދާނީ މާދަން ހެނދުނު ކަމަށް ބުނެ ފޯންވެސް ނިންވާލިއެވެ.\n“އަހަންނަން ހީވަނީ މީހުންނާ އިންނައިރު އެނގެން ވާނެހެން ވަގުތު ދޭންޖެހޭނެކަމާ ގުޅީމަ ފޯން ނަގަންޖެހޭނެކަން” މައުވަން ކަންތައް ކުރިގޮތެއް މަލާކަށް ކަމަކު ނުދިޔައެވެ. “އޭނައަށްވެސް އިނގެއްޖެހޭނެ އިނދެވުނީ މީހެއްގެ ފިރިއަކާކަން” މައުވަން ރައްދު ދިނީ ޕިއްޒާއަކަށް އޯޑަރު ދީ ނިންމާފައެވެ.\nމަޒްހަރުގެ ގޭގައި އެކަކު އަނެކަކާ މެދު ނަފްރަތު އޮންނަކަން މަޑުމަޑުން މަޒްހަރަށް ފަހުމް ވަމުންދެއެވެ. ރަފާ އާއި ލުބާ އެކަކު އަނެކަކާ ވާހަކައެއް ނުދައްކައެވެ. ނަސްރީނާވެސް އެއްޗެއް ބުނެލަނީ މަދު ފަހަރަކުއެވެ. އެކަމަކު ނަސީމާ ރަފާއަށް ރަނގަޅެވެ. ޔަޒާން ރަފާހުންނަ ތަނަކަން ވަދެވެސް ނުލައެވެ. އަކްޔަން ކޮންމެސް ވަރަކަށް ވާހަކަ ދައްކައެވެ. ހަމައެކަނި މައުވަންގެ ހާޟިރުގައެވެ. އަނެއްކޮޅުން މައުވަން އާއި ޔަޒާންގެ ގުޅުން ރަނގަޅެއް ނޫނެވެ. އެކަމަކު އިތުރު މީހަކަށް އެކަން ފާހަގަ ވާވަރަށް ވުރެ އެދެމީހުން ހުށިޔާރެވެ.\nޒާނާ އޭނަގެ ދޮންބެގެ ދިރިއުޅުމާ ދޭތެރޭ ކަންބޮޑު ވިއެއް ކަމަކު އަމިއްލަ ދިރިއުޅުމާމެދު ފަރުވާ ކުޑައެއްނުކުރެއެވެ. އޭނަވެސް ކުއްޖަކާ ރައްޓެހިވެގެން އުޅޭތާ ތިންމަސް ވެއްޖެއެވެ. އެއްވެސް މީހަކާ އެވާހަކަ ހިއްސާކުރަން އަދި އޭނަ ބޭނުން ނެތީއެވެ. ހިއްސާކުރަން ތިބި މީހުން އުޅެނީ އެމީހުންގެ އަމިއްލަ ދިރިއުޅުން ހަމަޔަކަށް ނޭޅިގެން ވިއްޔާއެވެ.\nމައުވަން ރަފާ ކާރިއަށް ދިޔައީ ޖެހިގެން އައިދުވަހު ބްރޭކް ގަޑީގައެވެ. ފުރަތަމަވެސް ދިމާވީ ނަސީމާއާއެވެ.މައުވަން ފެންނައިރަށް ނަސީމާ ކިޔަންފެށީ އެއްޗިއްސެވެ. އަދި ރަފާއާ ދޭތެރޭ ފަރުވާ ކުޑަ ނުކުރުމަށް ނަސޭހަތްތެރި ވިއެވެ. ދެމީހުން ގޮވައިގެން ނޫޅެވޭނެ ކަމަށް ވާނަމަ މަލާކް ވަރިކުރުން އެއީ މައްސަލައެއް ނޫންކަމުގައި ބުނެލިއެވެ. މައުވަން ވަކި ޖަވާބެއް ނުދެއެވެ.\nFinally upkoh levihjje dhw haadha kurukoshey mihaa dhuvas kohlaafaves but v nicr ☺\nThanks. Ehaa dhuvas kohfa eh nooonehnu up mi kureee\nYaay… me first dhw\nalhey haadha kurey mi part.. ekamu ves varah reethi\nDhamakun badi eh jahaairuves ehaaa kuru …. bored\nSorry. Dhen foohi nuve bala plx.\nReaders foohivaaan fashaifi hen haadha heevey. Few comments?????\nVarah kuru ehaa gina dhuvahah fahu up kuraa iruves . But story varah reethi\nThihaa kurukoh genesdheythee varah foohi mihaaru ehgotha kahves kiyaa hitheh nuvey\nSORRY. Kikuraaani liyevey varu hama. I will try thankolheh avas kohlevey thw\n??story haadha kurey\n❤❤Story v nice v v v v kiyaa hithun indhaa eh nimunee next part avahah up kohdhechey\nThanks. Balaanan avas kohleveythw\nvarah reethi mi part ves dhen konirakun up vaanee\nEhen neyge bunaakah. Liyevunu haa avahakah\nHii Star… Mi part vx varah reethi.. Waiting for next part.. Avahah up kohladhehchey ☺☺\nstry v nice ekm kurukan faahagaa kurevey … plx up next part soon\nStar. Varah reethi story eh mi. Waiting…\nmihaa dhuvas kohfa up kuraairuves haadha kurukonney thi liyanee varah foohivey mihaaru mi vaahaka kiyan\nStar. Haadha kuurey ehaalahun up kuri iruves.. Boring mihaaru las vaathy reethi vaahaka akas… Dhen thankolheh Dhigukoh avahah kohdhybaa pulyxxx….\nFoohi varah lahun up kuraathi\nReethi mi vhk ekm maa maa kury\nHope dhn liyaa part eh dhiguvaane kamah\nKon irakuntha dhn upvaanee\nHate u star\nStar thyvaa varu gadha stareh\nGarunakun fehna stareh\nAadheys koh koh ehme fahun stry dheke foohi v ma thi vkh up kurany\nDhn anehkaa jeheny vhk alun kiyan\nDhn v foohivey\nRangalhu vaahakeh thee. Kureege bai handhaan nethey fahun anehbai ??eves kiyaa kiyaa angaaga gui raha laafahun ??\nAslu ehaalahungenes dhineema vaahakaage hunna shauq gelley hithaharaa miliyaa kidhin gina comentkuraathee gina meehun mivaahakayah aadheys kuruvanbaa ey heekurevenee\nMeehunge nanthah olhuvaalaafa, bunan ulhey ehcheh dhekolhu nujehefa… ?. Anekka ehen meehehtha mihaaru mivaahaka liyany star ge namuga.\nތިޔަ ލޯތްބާ ދުރަށް (10) ފަހުބައި


ރާއްޖޭގެ ބޮޑު ބަޔަކަށް މޫސުން ގޯސްވާނެ: މެޓް އޮފީސް\nމޫސުން ގޯސްވާނެކަމަށް ލަފާކޮށް މޫސުމާއިބެހޭ ޤައުމީ އިދާރާއިން ރާއްޖޭގެ ބޮޑު ބަޔަކަށް ޔެލޯ އެލާޓް ނެރެފިއެވެ. ޔެލޯ އެލަރޓް ނެރެފަވަނީ ޅ.އަތޮޅުން ފެށިގެން ގދ.އަތޮޅާ ހަމައަށެވެ. އެލަރޓް ނެރެފަވަނީ މިއަދ...\nމޫސުން ގޯސްވެ2ބޯޓެއް ފަރަށް އަރައިފި\nއަބްދުﷲ ޔާމީން 15 ސެޕްޓެމްބަރ 2021\nމޫސުން ގޯސް ދެ ބޯޓެއް ފަރަށް އަރައިފިއެވެ. އެމްއެންޑީއެފުން ބުނެފައިވަނީ މި ދެ ބޯޓުވެސް ފަރަށް އަރާފައިވަނީ މޫސުން ގޯސްވެ ނަގިލި ކަނޑައިގެން ގޮސްގެން ކަމަށެވެ. އެގޮތެއް އެއް ބޯޓު 09:52 ހާއިރު ފޭދޫފި...\nމޫސުން ގޯސްވާނެކަމަށް ލަފާކޮށްފައިވާތީ ރައްކާތެރިކަމުގެ ފިޔަވަޅު އެޅުމަށް އިލްތިމާސްކުރަން\nއެޑިޓޯރިއަލް 06 ސެޕްޓެމްބަރ 2021\nރާއްޖޭގެ ބޮޑު ބަޔަކަށް ބޯކޮށް ވާރޭވެހި ވައިގަދަވެ އަދި ކަނޑުތައްވެސް ގަދަވާނެކަމަށް މޫސުމާބެހޭ ގައުމީ އިދާރާއިން ލާފަކޮށްފައިވާތީ ހުރިހާ ފަރާތްތަކުންވެސް މޫސުމަށް ސަމާލުވެ ރައްކާތެރިކަމުގެ ފިޔަވަޅުތައ...\nފާތުމަތު ސައުޝަން އަލީ 05 ސެޕްޓެމްބަރ 2021\nރާއްޖޭގެ މޫސް ގޯސްވުމުގެ ސަބަބުން ވައިގެ ދަތުރުފަތުރާއި، ކަނޑުދަތުރުފަތުރު ކުރުމަށް އުނދަގޫތަކެއް ކުރިމަތިވެއްޖެ އެވެ. މޫސުން ގޯސްވުމާ ގުޅިގެން ވައިގެ ދަތުރުފަތުރާ ގުޅޭގޮތުން އަވަސް އިން ސުވާލުކުރުމުނ...\n03 ސެޕްޓެމްބަރ 2021\nރާއްޖޭގެ މޫސުން ވަރަށް ބޮޑަށް ގޯސްވެ ކަނޑުތައް ގަދަވުމާ ގުޅިގެން ރާއްޖޭގެ ބޮޑު ބަޔަކަށް ޔެލޯ އެލާޓް ނެރެފި އެވެ. އެލާޓް ނެރެފައިވަނީ މިއަދު ހެނދުނު 8:30 އިން ފެށިގެން 12:00 އަށް ޅ. އަތޮޅުން ފެށިގެން ގ...\nވަފީޤާ ޙާމިދު 28 އޯގަސްޓް 2021\nއަންނަ އަންގާރަ ދުވަހާ ހަމަޔަށް ރާއްޖޭގެ އެކި ހިސާބުތަކަށް މޫސުން ގޯސްވާނެކަމަށް މޫސުމާބެހޭ ޤައުމީ އިދާރާއިން ލަފާކޮށްފިއެވެ. ރާއްޖެއަށް މިހާރު ކުރަމުންދަނީ ހުޅަނގު މޫސުމުގެ ވިއްސާރަކަމަށް އެ އިދާރާއި...\nމޫސުން ގޯސްވެ ރާއްޖޭގެ ބޮޑު ބަޔަކަށް ހުދު ސަމާލު ނެރެފި\nހަނާން ހުސައިން 13 އޯގަސްޓް 2021\nރާއްޖޭގެ މޫސުން ގޯސްވެ މޫސުމާބެހޭ ޤައުމީ އިދާރާއިން ރާއްޖޭގެ ބައެއް އަތޮޅުތަކަށް ހުދު ސަމާލު ނެރެފިއެވެ. އެގޮތުން ހުދު ސަމާލު ނެރެފައިވަނީ މިއަދު 11:00 އިން ފެށިގެން 17:30 އަށް ހއ.އަަތޮޅުން ފެށިގެން ތ...\nކުރިއަށް އޮތް ތިން ދުވަހުވެސް މޫސުން ގޯސް: މެޓް\nއ-ވޮއިސް 12 އޯގަސްޓް 2021\nހުޅަނގު މޫސުމާއެކު، ކުރިއަށް އޮތް ތިން ދުވަހު ރާއްޖޭގެ މޫސުން ގޯސްވާނެ ކަމަށް މެޓް އޮފީހުން ބުނެފިއެވެ. މެޓް އޮފީހުން ބުނީ ހުޅަނގު މޫސުމުގެ ބާރުގަދަވެ، މި މަހުގެ 13 ،14 އަދި 15 ވަނަ ދުވަހު ރާއްޖޭގެ ސަ...\nއަފްޝަން އިސްމާއިލް 12 އޯގަސްޓް 2021\nމޫސުން ގޯސްވެ، ކަނޑުދަތުރުފަތުރު ކުރާ ފަރާތްތަކުން މުސުމަށް ސަމާލުވުމަށް، އެމްއެންޑީއެފްއިން އިލްތިމާސްކޮށްފިއެވެ. އެމްއެންޑީއެފްއިން ބުނީ، ކުރިއަށް އޮތް ތިން ދުވަހު ރާއްޖޭގެ ބޮޑު ބަޔަކަށް ވިއްސާރަ ކު...\nސަމާލުވޭ! ކުރިއަށްއޮތް3ދުވަހު މޫސުން ގޯސްވާނެ\nއާއިޝަތު ނުހާ 12 އޯގަސްޓް 2021\nކުރިޔަށް އޮތް3ދުވަހު ރާއްޖޭގެ އެކި ސަރަހައްދުތަކަށް މޫސުން ގޯސް ވާނެ ކަމަށް މޯލްޑިވްސް މީޓިއޮރޮލޮޖިކަލް ސަރވިސް (މެޓް) އޮފީހުން ލަފާކޮށްފިއެވެ. މޫސުމާއި ބެހޭ ގައުމީ އިދާރާއިން މިއަދު ބުނީ މިހާރު ރާއ...\nމުޙައްމަދު ޝާނިފް 52 މިނެޓު ކުރިން\nމުޙައްމަދު ޝާނިފް 53 މިނެޓު ކުރިން\nމަރިޔަމް ހިމްނާ (ހިމީ) 57 މިނެޓު ކުރިން


Addu hospital ah ambulance ge dhathikan boduvefai | Mihaaru\nއެޗްއާރްއެޗްގެ އެމްބިއުލާންސެއް ކައިރީގައި ބަޔަކު މަޑުކޮށްލައިގެން: އެމްބިއުލާންސް ދަތިކަން އެބަހުރި. ފޮޓޯ/ އެޗްއާރްއެޗް\n17 ޖެނުއަރީ 2018 - 12:57 1 comment\nއެ ހޮސްޕިޓަލް ހިންގެވުމާ ހަވާލުވެ ހުންނެވި ސީނިއާ ކޮމިނިއުޓީ ހެލްތު އޮފިސަރު މުހައްމަދު ނަޖީބް "މިހާރު" އަށް ވިދާޅުވީ، އެމްބިއުލާންސްގެ ދަތިކަން ހުރުމާ އެކު، އެކަން ހެލްތު މިނިސްޓްރީގެ ސަމާލު ކަމަށް ވެސް ގެނެސްފައިވާ ކަމަށެވެ.\n"ނަމަވެސް މި ވަގުތު ބޮޑަށް ފޯކަސް ހުރީ އަލަށް ހަދަމުން އަންނަ ހޮސްޕިޓަލަށް ކަމަށްވާތީ، މިނިސްޓްރީން ނިންމާފައި އޮތީ އެ ތަން ނިމިގެން އަންނަ އިރު، ވަރުގަދަ ޓްރާންސްޕޯޓް ނެޓްވާކަކާ އެކު އެމްބިއުލާންސްގެ ހިދުމަތް ފަށަން،" އޭނާ ވިދާޅުވި އެވެ. "އެހެންވީމަ އަޅުގަނޑުމެން ގަބޫލު ކުރަނީ އެ މަޝްރޫއު ނިމިގެން އަންނަ އިރު، އެމްބިއުލާންސްގެ ދަތިކަން އެއްކޮށް ހައްލުވެގެން ދާނެ ކަމަށް."\nނަޖީބް ވިދާޅުވި ގޮތުގައި އެ ހޮސްޕިޓަލްގެ ތިން އެމްބިއުލަންސަށް މި ހަފުތާގެ ތެރޭގައި މައްސަލަތަކެއް ދިމާވެގެން ނުދުއްވާ ބާއްވަން ޖެހުމުން ވެސް ދިމާވި ގޮންޖެހުންތައް ބޮޑު ކަމަށެވެ. މި މައްސަލައިގައި ބައެއް މީހުން ދަނީ ހޮސްޕިޓަލްގެ މެނޭޖްމަންޓަށް ވަރަށް ބޮޑަށް ފާޑު ވެސް ކިޔަމުންނެވެ.\n"އެއް ފަހަރާ ތިނެތި މަރާމާތު ކުރަން ޖެހުނީމަ ވަަރަށް ބޮޑު ދަތި ކަމަކަށްވީ. އަޅުގަނޑުމެން ގަބޫލު ކުރަން މި ކަހަލަ މައްސަލަތަކާ ހެދި އެންމެ ބޭނުންވާ ގޮތަށް ހިދުމަތް ދިނުމުގައި ވެސް ލަސްތަކެއް އުޅެދާނެ ކަމަށް،" އޭނާ ވިދާޅުވި އެވެ.\nތިން އެންބިއުލާންސް އެއް ފަހަރާ މަރާމާތު ކުރަން ޖެހުމުން، ހޮސްޕިޓަލުން ވަގުތީ ގޮތުން މިހާރު ބޭނުން ކުރަނީ ފޭދޫ ސިއްހީ މަރުކަޒުގައި އޮންނަ ޕެރަމެޑިކް އެމްބިއުލާންސެވެ.\nނަޖީބް: އޭނާ ވިދާޅުވީ އާ ހޮސްޕިޓަލާ އެކު އެމްބިއުލާންސްގެ ދަތިކަން ހައްލު ވާނެ ކަމަށް. ފޮޓޯ/ އެޗްއާރްއެޗް\n"ޕެރަމެޑިކް އެމްބިއުލާންސާ އެކު، މިހާރު އަޅުގަނޑުމެންގެ އެމްބިއުލާންސެއް ހިދުމަތް ދިނުމުގައި ބޭނުންކުރަން. އަދި ލަފާ ކުރެވެނީ މިހާރު މަރާމާތު ކުރަމުން އަންނަ ދޭތީގެ ތެރެއިން އެކަތި މިއަދު ނެރެވި އަނެއް އެމްބިއުލާންސް ވެސް މާދަމާ މަރާމާތުކޮށް ނިމި އަލުން ބޭނުން ކުރަން ފެށޭނެ ކަމަށް،" ނަޖީބް ވިދާޅުވި އެވެ.\nއޭނާ ވިދާޅުވީ ހޮސްޕިޓަލްގެ ތިން އެމްބިއުލާންސްގެ ތެރެއިން އެކައްޗަކީ ތަންކޮޅެއް ބާ އެއްޗަކަށްވާތީ އާންމުކޮށް ބޭނުން ކުރަނީ ވެސް ދޭއްޗެވެ.\n"އައްޑޫގައި ދަތުރު ކުރަން މި އޮންނަ ސަރަހައްދު ވެސް ފުދޭ ވަރަކަށް ބޮޑު. އުޅަނދުތަކަށް ޖެހޭ މައްސަލަތައް ވެސް ގިނަ. އަނެއްކާ މަރާމާތު ކުރަން ޖެހޭ ހާލަތްތަކުގައި މިކޮޅުން ސްޕެއާ ނުލިބުމަކީ ވެސް ވަގުތު ވެސް ނަގާ ކަމެއް،" ނަޖީބް ވިދާޅުވި އެވެ. "އެހެންވީމާ މިކަހަލަ މައްސަލަތައް އެބަހުރި. އެ ކަންކަމާ އެކު ވެސް، އަޅުގަނޑުމެން މަސައްކަތް ކުރަނީ ވީހާ ވެސް ރަނގަޅަށް ހިދުމަތް ދެވޭތޯ."\nއިތުރު ލިޔުންތައް ސ. ހިތަދޫ އައްޑޫ ހިތަދޫ ރީޖަނަލް ހޮސްޕިޓަލް ހެލްތު މިނިސްޓްރީ


Ep.9— Thy Furaanaige Dhirumey | Safuhaa\n"ކިހިނެތްވީ؟" އައިޒަން އައިސް ސުވާލު ކުރީ މުސްކާން އޮށޯވެ އޮތް ބީޗްގޮނޑީގެ އެއްފަރާތުގައި އިށީންދެފައެވެ. "ކީއްވެ ތިހެން ތިއެހީ؟" މުސްކާން މަސައްކަތް ކުރީ ނުބުނެވޭތޯއެވެ. ރޭ ފެނުނު ފާޑެއްގެ ހުވަފެނަކާއިހެދި އޭނާ އައިޒަންގެ ރައްކާތެރި ކަމާމެދު ކަންބޮޑުވެގެން އުޅޭކަން އަންގާކަށް ބޭނުމެއް ނުވިއެވެ. އެއިރުން އައިޒަންގެ މޫޑު ގޯސްވެ ދަތުރުގެ މަޖާ ކެނޑިދާނެއެވެ. މުސްކާންއަށް ވެގެންވިއްޔާ އައިޒަންގެ މޫނުން މިހާރު ފެންނަން އެހުރި އުފާވެރި ހިނިތުންވުން ފިލުވާލާކަށް ބޭނުމެއް ނޫނެވެ. އައިޒަން ޖެހޭނީ އަބަދުވެސް އުފަލުގައި ހުންނާށެވެ. "އަހަރެންނަށް ފަތަން ނޭނގެއޭ ބުނެފިއްޔާ ޤަބޫލު ކުރާނަންތަ؟" މުސްކާން ވިސްނާލައިފައި އެންމެފަހުން ވާހަކަދެއްކިއެވެ. "ފަތަން ނޭނގޭ ބައިވަރު އަންހެން ކުދިން އުޅޭ." އައިޒަންއަށް އެއީ ކަމަކަށް ނުވިއެވެ. އޭނާ މުސްކާން އަތަށް ދަމާލަމުން ތެދުވެފައި ބުނެލީ އޭނާ މުސްކާން ރައްކާތެރިކޮށްދޭނެ ކަމުގައެވެ. މުސްކާންގެ ހިތް އިތުރަށް އަވަސްވީ އެވަގުތުއެވެ. އައިޒަން ފެންނަ ފެނުމަށް ކިތަންމެ ރަނގަޅަށް ހުއްޓަސް އެހަށިގަނޑުގައި އެވަރުގެ ބާރު ނުހުންނާނެކަން މުސްކާން ދަނެއެވެ. އެކުގައި އުޅޭއިރު ވެވުނު ވަރަކުން އައިޒަންއަށް އެހީވުމަށްޓަކައި އޭނާ ލޭގެ ކެންސަރާއި ބެހޭ މައުލޫމާތުތައް އެއްކުރާތާ ދުވަސްކޮޅެއް ވެއްޖެއެވެ. ފަހު ސްޓޭޖްގެ ބޮޑެތި އަލާމާތްތައް އަދި ނުފެނުނަސް އައިޒަންގެ ހަށިގަނޑުގައި އެހެން ފިރިހެނުންގެ ބާރެއް ނުހުންނާނެއެވެ. ނުދާންވެގެން މުސްކާން ދެފަރާތަށް ބޯ ހޫރާލުމުން އައިޒަން އެންމެފަހުން ހަތިޔާރު ބެހެއްޓިއެވެ. އޭނާ ހީކުރީ އޭނާ ދެކޮޅު ހެދުމުން އައިޒަންވެސް މޫދަށް ނޭރޭނެ ކަމަށެވެ. ނަސީބަކުން ކަންތައްވީ މުސްކާން އުންމީދު ކުރި ގޮތަށެވެ. އެންމެން މޫދުގައި މަޖާ ކުރިގަޑީ އޭނާ އެކަނިމާއެކަނި ވެލިގަނޑުގައި ބައިންދާފައި ދާކަށް އައިޒަންގެ ހިތެއް ނުރުހުނެވެ.\n"އިނގޭތަ ބިރުފިލާނީ ކުރިމަތިލީމަ." ކައިރިން އައިޒަން ވާހަކަދެއްކި އަޑަށް މުސްކާން ބަލައިލިއިރު ދާދި ކައިރީގައި ހުއްޓެވެ. ބޮލަށް ހޫނުވާނެތީ ތޮފި އަޅާލައިގެން ހުރުމުން ފެންނަލެއް ސްމާޓެވެ. މުސްކާން ލުއި ހިނިތުންވުމެއް ވެރިކޮށްލައިފައި އަތުގައި ހިފާލުމުން އައިޒަންވެސް ކައިރީގައި އިށީންދެއްޖެއެވެ. އެކަމަކު ލީވާންގެ ސަކަރާތް ބޮޑު ކަމުން އެތާގައި ހަމަޖެހިލާނެ ފުރުސަތެއް ނުދިނެވެ. ލީވާން އެދެމީހުން ތެންމަން ފެންއުކަން ފެށުމުން ދެމީހުން ސަލާމަތްވާންވެގެން ދުވެފައި ދިޔައީ އެއްގަމަށެވެ.\nއެރޭ މުސްކާންއަށް ވަރަށް ފަސޭހައިން ނިދުނެވެ. އޭނާ ނަމާދުކޮށްލައިގެން ވަރުބަލި ފިލުވާލަން އެނދުގައި ޖައްސާލިތަނާ ލޯމެރުނީ ކިހިނެތްކަމެއްވެސް ނޭނގުނެވެ. އައިޒަން ކާންވެގެން މުސްކާން ހޯދަން އައިސް ކޮޓަރީގައި ޓަކި ޖަހާލައިފައި އިރުކޮޅެއް ވަންދެން އިންތިޒާރު ކުރުމަށްފަހު ތަޅުގައި ހިފާލިއިރަށް ނިކަން ފަސޭހައިން ހުޅުވުނެވެ. އެތެރެއަށް ބޯދިއްކޮށްލިއިރު މުސްކާން ބަންޑުން ކަހަލަ ގޮތަކަށް ނިދިފައި އޮތް ގޮތް ފެނުމުން އޭނާއަށް ބަލަން ހުރެވުނެވެ. ކައިރިއަށް ގޮސް ގުދުވެލާފައި ކޯތާފަތުގައި ބޮސްދެމުންދިޔަ އިސްތަށިކޮޅެއް ދުރުކޮށްލަ ދިނުމުން ނިދީގައި ތުންކޮޅަށް ހަދައިލި ގޮތް އައިޒަންއަށް ކަމުދިޔައެވެ. އޭނާ ދުރަށް ނުދާންވެގެން އެތާހުރި ގޮނޑިއެއް އަނބުރާލައިގެން އިށީންދެ އިނީ ލެނގޭބައިގައި ހުރަހަށް ބާއްވާލި ދެއަތުގައި ދަތްދޮޅި ވިއްދާލައިގެންނެވެ. ފަރިވަމުން އަންނަ މުސްކާންގެ ޒުވާންކަމަށް ބަލަން އެހެން އިނދެ އުމުރު ހުސްވިއަސް އޭނާ ފޫހިވާނެ ހެނެއް ހިއެއްނުވެއެވެ. ޤުދުރަތުން ދެއްވާފައިވާ ސާދާ ރީތި ސިފައަށް އިތުރު ފުރިހަމަކަމެއް ގެނެސްދެނީ މުސްކާންގެ އަހްލާޤެވެ. އެއޯގާތެރިކަމާއި އަޅާލުން ބަހައްޓާ މިންވަރެވެ. އެހެންނޫންނަމަ އޭނާފަދަ މަރާއި ހަނގުރާމަ ކުރަމުންދާ ފަރާތަކާއި ގުޅެން ޤަބޫލު ވާނީ ކޮން އަންހެންކުއްޖެއް ހެއްޔެވެ؟ މުސްކާން ލިބިފައިނުވާ ނިޢުމަތެއް ނެތެވެ. ލޯބިވާ އާއިލާއަކާއި ތަނަވަސް ދިރިއުޅުމެކެވެ. ތޫނުފިލި ވިސްނުމާއި ބޭނުން ދާއިރާއަކުން ކުރިއަށް ދިއުމުގެ ފުރުސަތެވެ. އެހުރިހާ ކަމެއް އެހެން ހުރިއިރު އަނެއްކޮޅުން އޭނާ އެދެފިނަމަ ލޯއްބަށް ފުރަގަސްދޭނެ ފިރިހެނަކު ނުހުންނާނެއެވެ. އެކަމަކު މުސްކާންގެ އަމަލުތައް ހުރިގޮތް ދެކެބަލާށެވެ. އެކުގައި ހޭދަކުރާނެ ދުވަސްތަކަކީ އަނބުރާ ލިބުމެއްނެތް ބޭކާރު ދުވަސްތަކެއްކަން އެނގި ހުރެވެސް މުސްކާން އެހުރީ އޭނާގެ ލޯބީގައި ފިދާވާން ތައްޔާރަށެވެ. ދުނިޔޭން މިއަށްވުރެ ތެދުވެރި، ތޯހިރު ލޯއްބެއް ފެންނާނެ ހެއްޔެވެ؟\nއަރާމު ނިންޖަކުން ނިދާލައިފައި އޭގެ އިރުގަނޑެއް ފަހުން މުސްކާން ލޯ ހުޅުވާލިއިރަށް ކުރިމަތިން އައިޒަން ފެނުމުން އޭނާ ހިނިތުންވެލީ އެއީ ލޯދައްކާލި ވަހުމެއް ކަމަށް ހީކޮށްގެން އޮވެއެވެ. އައިޒަންގެ ލޮލުން ނީރާލައިފައި ހުރި ކަރުނަތިކި ފާހަގަ ނުވަނީސް އަވަހަށް ފުހެލާފައި "ހެލޯ" އޭ ބުނެލުމުން ސިއްސައިގެން ގޮއްސައި ފުންމައިގެން ތެދުވެ އިށީންދެއްޖެއެވެ.\n"އަޒް މިތާގަ؟" މުސްކާން ލައިގެން ހުރި ހެދުމަށް ދަމާ އެއްވަރުކޮށްލާފައި ބޮލުގެ އިސްތަށިގަނޑުގައިވެސް އަތް ފުނާ އަޅައިލިއެވެ. އައިޒަން އެތާ އިނީ ކިހާ އިރަކުން ފެށިގެން ކަމާމެދު ސުވާލު އުފެދިފައި އޭނާ ކަންބޮޑުވިއެވެ. ނިދިފައި އޮވެގެން އޭނާއަށް އުޅެވުނީ ކިހިނެތް ކަމެއްވެސް ނޭނގެއެވެ. ބައެއްފަހަރު ނިދީގައި ހީ، ވާހަކަ ދައްކާ ކަމަށް މަންމަ ބުނެއެވެ. "އިރުކޮޅެއް ވެއްޖެ. އަހަރެން އައީ ކާންވެގެން މުސްކާން ބަލައި. ހިނގާ ދާން!" އައިޒަން ލުއި ހިނިތުންވުމަކާއެކު ކޮޅަށް ތެދުވިއިރު އޮޅުންފިލުވައިދިނެވެ. މޫނު ދޮވެލައިގެން އަންނާނަމޭ ކިޔާފައި މުސްކާން ފާޚާނާއަށް ވަދެލުމަށްފަހު ނިކުތްއިރު އައިޒަން ހުރީ ބޭރުގައެވެ. ދެޒުވާނުން އަތާއި އަތް ގުޅުވާލައިގެން މަގު ދިގަށް ގޮސް އަތިރިމައްޗަށް ނިކުތްއިރު ނިކަން ރީތިކޮށް ޑިޒައިން ކޮށްފައިވާ ވަށައިގެން ވައިވަންނަ ރެސްޓޯރެންޓެއްގައި ކެވޭނެ އިންތިޒާމު ހަމަޖެހިފައި ހުއްޓެވެ. ވަށްކޮށް އަރާމު ސޯފާތައް ބަހައްޓާފައިވާ މޭޒު ދޮށުގައި ހުރީވެސް ރަތް އުއްބައްތީގެ އައްޔެވެ. އޭރު އެހެން މީހުން ކައި ނިމިގެން ގޮސް ތިބީ ދުރުގައި ހުރި ހަމައެކަހަލަ މައިޒާނެއްގެ ދޮށުގައި ކޮފީ ބޯށެވެ.\n"މިރޭ އިލެވެން އެހާއިރު ހަނދުއަރާނެ. ވާނެ ދޯ ބީޗްގަ ހިނގާލަން ދާން!" ވޭޓަރު އައިސް ތަށިތަކުގެ މަތި ނަގައި ކެވޭނެހެން ތައްޔާރުކޮށްދިންއިރު އައިޒަން ބުނެލިއެވެ. މުސްކާން ބޯޖަހާލައިފައި ބަލައިލީ އަތުކުރީ ގަޑިއަށެވެ. އެގާރަ ޖަހަން ދެން ގިނައިރެއް ނެތެވެ. ކިތަންމެ މީރުކޮށް ކެއުން ހުރި ނަމަވެސް އައިޒަން ކެއިލެއް ކުޑަކަން މުސްކާން ފާހަގަ ކުރިއެވެ. ބޭނުންވިއަސް ބާރު އަޅާކަށް ނުކެރުނެވެ. އައިޒަން އެހެން ކަންތައް ކުރާނީ އޭގެ ފަހަތުގައިވާ ކޮންމެވެސް ސަބަބަކާ ހުރެކަން ޔަޤީންވިއެވެ. އެބަލީގެ ފަހުކޮޅަށް ދާން ފަށާއިރު ކާހިތްކެނޑޭކަން އޭނާއަށް އެނގެއެވެ.\nއައިޒަން ބުނިފަދައިން އެގާރަ ޖެހިއިރަށް ހަނދު އަރައިގެން އަންނަން ފެށިއެވެ. މަންމަމެންގެ ހުއްދަ ހޯދައިގެން އެޒުވާން ޖޯޑު ގޮނޑުދޮށަށް ފައިބައިގެން ދާން ފެށިއިރު އަތާއި އަތް އޮތީ ލާމެހިފައެވެ. ދޮންވެލީގައި ހިނގާހިތުން މުސްކާން ހުރީ ދެފައިވާންކިބަ އަނެއް އަތަށް ނަގައިގެންނެވެ. އައިޒަން ފުރަތަމަ ފެށިއިރު ފައިވާން ވެލިގަނޑަށް ދޫކޮށްލައިފިއެވެ.\nގޮނޑުދޮށަށް ބީއްސަމުންދިޔަ ކުދި ރާޅުތަކުގެ މިއުޒިކީ އަޑުން މާހައުލު ފަޅުފިލުވަމުން ދިޔައިރު ހަނދުގެ ރިހިއަލީން މުޅިތަން އޮތީ ރިހިކޮށްފައެވެ. ވެލިގަނޑުމަތީ ދުވެދުވެފައި އުޅޭ ކިރު ކަކުނިތައް ފެނިގެން މުސްކާން ބައެއްފަހަރު ކުރިއަށް ދާން ފަސްޖެހިލައެވެ. ފިޔަވަޅު އެޅި ވަރަކަށް އޭއްޗިހިން ދުރަށް ދުވެގޮސް ހޮރަށް ވަންނަނީ ނަސީބެވެ.\n"ވަރުބަލިވެއްޖެތަ؟ ހިނގާ އިށީންނަން!" ވަކި ހިސާބަކުން މުސްކާން ސުވާލު ކުރިއެވެ. "ޖައްސާލަންވީ ކަންނޭނގެ. މިހާރު އާދެވިއްޖެއެއްނު ފުދޭވަރަކަށް ދުރަށް." އައިޒަން އެއްބަސްވެފައި ތިރީގައި އިށީންނަންވެގެން މުސްކާން އަތުން ދޫކޮށްލިއެވެ. ފައިވާން އެއްފަރާތުގައި ބަހައްޓާފައި މުސްކާން ދެފައި ދަމާލައިގެން އިށީނުމުން އައިޒަން ކުއްލިއަކަށް އުނގުގައި ބޯއެޅުމުން އޭނާގެ މެއަށް ފިނިވެގެން ދިޔައެވެ. އެކަމަކު އައިޒަން ދުރަށްލާކަށް ހިތެއް ނުރުހުނެވެ. އަވަސްވެފައިވާ ހިތަކާއެކު މަޑުމަޑުން އައިޒަންގެ މޫނާއި ބޮލުގައި ދެއަތުން ހިފާލިއިރު އެތޫނު ދެލޯ ހުރީ ސީދާ އޭނާގެ މޫނަށެވެ.\n"މިރޭ ތެދުވެގެން މިދަނީ އަހަރެންގެ ވަރަށް ހާއްސަ ހުވަފެނެއް." ބަލަން އޮވެފައި އައިޒަން އިސްވެ ވާހަކަދެއްކިއެވެ. ސުވާލު އުފެދިފައި މުސްކާން ނިތްއަރުވައިލި ނަމަވެސް ވާހަކައެއް ނުދެއްކިއެވެ. "އަހަރެން ވަރަށް ލޯބިކުރަން ހަނދުވަރު އައްޔަށް. އަބަދުވެސް ބޭނުންވޭ އަހަރެންގެ ހަޔާތަށް އަންނަ އެންމެ ހާއްސަ އަންހެންކުއްޖާ އަތުގައި ހިފާލައިގެން ހަނދުވަރު އަލީގައި މިކަހަލަ ހިތްފަސޭހަ ބީޗެއްގައި ހިނގާލަން. އަދި މިރޭ އެކަން ހާޞިލްވެގެން މިދަނީ." އައިޒަން އުފަލާއެކު އޮޅުންފިލުވައިދިންއިރު މުސްކާންގެ ތުންފަތަށްވެސް ހިނިތުންވެރިވިއެވެ. އައިޒަންއަށް އުފަލެއް ދެވުމަށްވުރެ މޮޅުކަމެއް އޭނާއަކަށް ނުކުރެވޭނެއެވެ. "ހިތަށް އަރާ މިކަހަލަ އެތައް ފުރުސަތެއް ލިބޭނެ ނަމައޭ. ދެރައީ އަހަރެން ކިތަންމެ ބޭނުންވިއަސް މި ފުރުސަތަކީ އަހަރެންނަށް މަދުން ލިބޭނެ އެއްޗަކަށް ވާތީ." އައިޒަން ދެން ބުނެލި ޖުމްލަ އަހާފައި މުސްކާން މެއަށް ގުޑުން އަރައިގެން ދިޔައިރު ކުއްލިއަކަށް އަތް އެޅުނީ އައިޒަން އަނގަމަތީގައެވެ. އޭނާ ދެބުމަ ކައިރިކޮށްލައިގެން އިނދެ އެހެން ނުބުނާށޭ ބުނާފަދައިން ދެފަރާތަށް ބޯ ހޫރާލިއިރު ލޮލަށް ކަރުނަ ގިނަވިއެވެ.\n"އަޒް ބޭނުމިއްޔާ ކޮންމެ މަހެއްގެ ހަނދުއަރާ ރޭތައް އަހަރެން އަޒްއާއެކު މިކަހަލަ ކޮންމެވެސް ތާކު ހޭދަކުރަން ތައްޔާރު." މުސްކާން ރައްދު ދިން ގޮތުން އައިޒަން އެއަތް ދުރުކޮށްލާފައި އަނެއްކާވެސް ހިނިތުންވެލިއެވެ. މުސްކާން ދޭނީ އެފަދަ ޖަވާބެއްކަން އޭނާއަށް ކުރިންވެސް އެނގެއެވެ. އޭނާ އުފާކޮށްދިނުމަށްޓަކައި މުސްކާން ކޮންމެފަދަ ހިސާބަކަށްވެސް ހިނގައިދާނެ ކަމާމެދު އޭނާ ޝައްކެއް ނުކުރެއެވެ.\n"އެހެންވިއްޔާ މުސްކާން އެންމެ ގަޔާވަނީ ކޮންކަހަލަ ކަންތައްތަކެއް؟" އައިޒަން އިރުކޮޅަކުން މައުޟޫ ބަދަލުކޮށްލިއެވެ. "އަހަރެން... އަހަރެންވެސް ވަރަށް ގަޔާވާ ކަމެއް މީ ހަނދުވަރުއަލީގައި ބީޗަށް އައުން. ދެން އަހަރެން އެންމެ ގަޔާވަނީ ގޮނޑުދޮށުގައި ރެދަންލާފައި ހުންނަ ވަގުތު އައިސް ރެދަނާއި ކުޅެން. އަޒް ދުށިންތަ ރެދަން ލައިފަ ހުއްޓާ. އިޓްސް ހެވެންލީ." ޖަވާބުދިންއިރު މުސްކާން އިނީ ހަމަޖެހިފައެވެ. އައިޒަން ނޫނެކޭ ބުނުމުން މުސްކާން ޝައުޤުވެރިވެފައި ކިޔައިދޭން ފެށީ އެކުވެރިއެއްގެ ރަށަށް ގޮސް ހުރި ދުވަސްވަރެއްގައި ރެދަން ބަލަން ދިޔަ ރޭގެ ވާހަކައެވެ. އެމަންޒަރުގެ ހިތްގައިމު ކަމާއި ރީތިކަން ކިޔައިދީފައި އެއްރެއަކުން އައިޒަން ގޮވައިގެން ރެދަން ބަލަން އަންނާނެ ކަމަށް ވަޢުދުވިއެވެ.\nބާރަ ޖަހަން ކައިރިވެފައި ހުއްޓާ ނާޝިދު ގުޅާފައި ނިދަން އަންނަން ބުނުމުން ދެޒުވާނުން ކިޔަމަންތެރިކަމާއެކު އައެވެ. އެހިސާބުން އެކަކުނ އަނެކަކަށް ވަދާޢު ކިޔާފައި ކޮންމެ މީހަކުވެސް ނިދަންވެގެން އެމީހެއްގެ ކޮޓަރިއަށް ވަދެއްޖެއެވެ. އެނދުގައި އޮށޯތްނަމަވެސް މުސްކާންގެ ނިދި ވަނީ އޭރު ލޮލާއި ރުޅިވެފައެވެ. އިރާކޮޅު ނިދުނީމައި ކަމަށްވެސް ވެދާނެއެވެ. ފޮތިގަނޑު ކަހާލައިގެން ހަނދާއި ދިމާއަށް ބަލަން އޮތްއިރު އައިޒަންގެ ވާހަކަތައް ކަންފަތް ދޮށުގައި ތަކުރާރުވިއެވެ. އަބަދު އެކުގައި އުޅޭއިރުވެސް މަދުން ނޫނީ ހިތަށް ނާރާ ވާހަކައާމެދު ފުންކޮށް ވިސްނުނީ އެހެން އޮވެއެވެ. އައިޒަން ބުނި ފަދައިން މިރީތި ރޭތައް ވަގުތީ އެއްޗަކަށް ވެގެން ނިމިގެން ދިއުމުން ވާނީ ކިހިނެތް ހެއްޔެވެ؟ ވަކިވުމުގެ ވަގުތު އައުމުން އޭނާ ކެތްކުރާނީ ކިހިނެތް ބާވައެވެ. ހިތަށް ކުރި ފުން އަސަރަކުން އޭނާ އެހީއަށް އެދި ދަންނަވަން ބޭނުންވީ ހެއްދެވި ފަރާތުގައެވެ. އިތުރު ވަގުތު ބޭކާރުނުކޮށް ވުޟޫކޮށްލައިގެން ދަމު ނަމާދު ކުރުމަށްފަހު ދެއަތް ނަގައި ހެއްދެވި ފަރާތުގައި ދެންނެވީ އައިޒަންގެ އުމުރު ދިގުކޮށްދެއްވުމަށެވެ.\nހެނދުނުގެ ނާސްތާއަށް އެންމެން އެއްވެ ތިބީ ކޮޓަރިތަކުގެ މެދުގައި އޮތް ފަތާފެންގަނޑެއްގެ ކައިރީ ބަހައްޓާފައި ހުރި ވަށް މޭޒެއްގެ ދޮށުގައެވެ. ނަން ހުސްކޮށް ތަފާތު ބާވަތްތައް މޭޒުމަތީ އަތުރާފައި ހުއްޓަސް އައިޒަންގެ އާދައިގެ މަތިން އޭނާ ކެއީ މޭވާ ކޮޅަކާއެކު ދެން ޖޫސްތަށްޓެކެވެ. އައިޒަން އެހާ އަވަހަށް ނިންމާލި ތަން ފެނިގެން މުސްކާންވެސް ތެދުވިއެވެ. "އައްދޭ ހާދަ އަވަހަކަށް މުސްކާން ތި ނިންމައިލީ؟" މުސްކާން ހިނގައިގަތްއިރު ސަނާ ސުވާލުކުރިއެވެ. އޭނާ ޖަވާބުދޭން ވެގެން ފަސްއެނބުރި ބަލަމުން ފިޔަވަޅަ އަޅާލެވުނު ގޮތަކުން ފައި އަރިއަޅައިލީ ނުވިސްނާ ހުއްޓައެވެ. ނަތީޖާއަކަށް ވީ މުސްކާންއަށް އެހަށިގަނޑު ނުހިފޭއްޓިގެން ދާދި ކައިރީ އޮތް ފެންގަނޑަށް ވެއްޓިޖެހުމެވެ. ސަލާމަތްވާން ތެޅިތެޅި އޮތްވާ ހަތްބޮކި ޖަހާފައި މުޅިކުއްޖާ ދިޔައީ އަޑިއަށެވެ. އޭރު ސަނާއާ ނާޝިދު އޭނާއަށް ގޮވާ އަޑު ކަންފަތުގައި ހަރުލިއެވެ. އަދި ކޮންމެވެސް މީހަކު އޭނާ ސަލާމަތް ކުރަން އެފެންގަނޑަށް ފުންމާލިކަން އެނގުނެވެ.\nމުސްކާންއަށް ހޭވެރިކަން ވީއިރު އޭނާ ވަށާލައިގެން ތިބި އައިޒަން އާއިލާގެ އިތުރުން އެތާގައި މަސައްކަތް ކުރާ ޑޮކްޓަރ ކައިރީގައި އިނެވެ. އޭނާ ލޯ ހުޅުވާލިތަން ފެނިގެން އެންމެން އެކަކު އަނެކަކަށް ބަލާލިއިރު ޑޮކްޓަރ ކުޑަކޮށް ގުދުވެފައި ކުދި ކުދި ސުވާލުތައް ކުރިއެވެ. މުސްކާން ޖަވާބު ދިނުމުން އެތާތިބި މީހުންނަށް އޭނާގެ ހާލު ރަނގަޅު ކަމުގެ އުފާވެރި ޚަބަރު ދީފައި ތެދުވެގެން ދިޔައިރު ނާޝިދު އެކުގައި ދިޔައެވެ. އެހިސާބުން އައިޒަން އަވަހަށް މުސްކާންގެ މަގަތުގައި އިށީންދެފައި އަތުގައި ހިފާލިއިރު ލޮލުގައިވި ކަންބޮޑުވުން ފެނިގެން މުސްކާންގެ ހިތަށް ތަދުވިއެވެ. ކަމަކާ ނުލާ އޭނާއަށް އައިޒަން ހާސްކޮށްލެވުނީއޭ ހިތަށް އެރިއެވެ.\n"ކަންބޮޑުނުވޭ އަޒް. އަހަރެން ރަނގަޅު މިހާރު. ފަތަން ނޭނގޭތީ މާބޮޑަށް ބިރުގަތީމަ ޚަބަރު ހުސްވީ. ޑޮކްޓަރވެސް ބުންޏެއްނު އެހެން." މުސްކާން ތެދުވެ ބާލީސް ތަކުގައި ލެނގިލާފައި ހިނިތުންވެ ވާހަކަދެއްކިއެވެ. އެދެމީހުންނަށް ފުރުސަތު ދީފައި ސަނާއާ ލީވާން ނިކުމެގެން ދިއުމުން އައިޒަން ބަލާކަށް ނީނދެ އޭނާ ގެންގޮސް ޖައްސާ ބާރުކޮށްލީ މޭގައެވެ. "އަހަރެން ހާދަ ބިރެއްގަތޭ މުސްކާންއަށް ކަމެއް ވެދާނެތީ." އައިޒަން އޭނާ ވަށާލައިގެން އިނދެ ކަންފަތް ދޮށުގައި ކިޔެވެ. ދުރަށް ދާން ބޭނުން ނުވެ އިނދެ އެމޭގައި މޫނު ފޮރުވާލިއިރު މުސްކާންގެ ހިތުގައި ކުރިން އޮތް ނުތަނަވަސްކަން ފިލިއެވެ. އެއީ ރޭ ފެނުނު ހުވަފެނުގެ ޝިކާރައަކަށް އައިޒަން ނުވެ އޭނާ ވީތީއެވެ. އައިޒަންއަށް ކަމެއް ވީނަމަ އޭނާއަށް ވާނީ ކިހިނެތް ހެއްޔެވެ؟\nގެއަށް ދިޔައިރަށް މުސްކާންގެ ބޭބެ އޭނާ ހައިރާންކޮށްލީ ވަޒީފާއިން ލިބުނު ފުރަތަމަ މުސާރައިން ގަނެދީފައި އޮތް ފޯނު ދައްކާފައެވެ. މުސްކާން ވީ އުފަލުން ބޭބެއަށް ޝުކުރު އަދާކޮށްފައި ފޯނު ހިފައިގެން ކޮޓަރިއަށް ވަދެ ފުރަތަމަވެސް މެސެޖް ކޮށްލީ އައިޒަންގެ ނަންބަރަށެވެ. އިރުކޮޅެއް ނުވެ އައިޒަން ގުޅިއެވެ. ގެއަށް އައިސް އަރާމުކޮށްލަން ކޮޓަރީގައި އޮތް ވާހަކަ ބުނުމުން މުސްކާން ގިނައިރުނުކޮށް ބޭއްވިއެވެ. އޭނާ ފެންވަރާލައިގެން ދެން ދިޔައީ ސުކޫލަށެވެ.\nއިއްޔެއާއި އިއްޔެރޭގެ ހުރިހާ ވަގުތެއްހެން އައިޒަންއާއެކު ހޭދަ ކުރުމަށްފަހުވެސް ހަވީރު ސުކޫލުން އާދެވުނުއިރު މުސްކާންއަށް އިހްސާސްވީ އައިޒަން ނުފެންނަތާ ޤަރުނެއްވެފައިވާ ހެންނެވެ. އެކަމަކު މަސައްކަތްތައް ހުރުމުން ބައްދަލު ކުރަން ދެވޭ ގޮތެއް ނުވިއެވެ. "މިސިން ޔޫ." ޖަހާފައި މެސެޖެއް ކޮށްލުމުން ޖަވާބެއް ނައެވެ. އޭނާ ފޮތްތައް ހުޅުވައިގެން އިނދެވެސް އިރުއިރުކޮޅާ ނަޒަރެއް ދެވެނީ ކައިރީގައި އޮތް ފޯނަށެވެ. އެންމެފަހުން ކެތްތެރިކަން ކޮޅުންލުމުން އެފޯނަށް ގުޅިއިރު ބިޒީއެވެ. ދެފަހަރު ގުޅިއިރުވެސް އެއް ނަތީޖާއެކެވެ. ފޯނު ހިފައިގެން އެންމެފަހުން ވެއްޓިގަތީ އެނދަށެވެ. ފޮތްތަކަށް ހުރި ސަމާލުކަންވެސް ކުއްލިއަކަށް އުދުހިގެން ހިނގައްޖެއެވެ. އައިޒަން ގުޅީ އޭގެ މިނިޓެއްވަރު ފަހުންނެވެ. މުސްކާން ހިތްހަމަ ނުޖެހިފައި ސުވާލު ކުރިއިރަށް އައިޒަން ކިޔައިދިނީ އޭނާވެސް މުސްކާން ނަންބަރަށް ގުޅަން އުޅެ ބިޒީވެގެން ނުގުޅުނު ވާހަކައެވެ. ވީގޮތް އެނގުމުން މުސްކާން ގާތަށް ހިނި އައެވެ. އެހާ ލަސްވުމުން ދެން ބައްދަލު ނުކުރެވޭނެތީ އެމީހުން ގަޑި ކީ ހެނދުނު ސަޔަށް ސީހައުސް އިން ބައްދަލު ކުރުމަށެވެ.\nއައިޒަންއާ ބައްދަލު ކުރާ ހިތުން މުސްކާންއަށް ރަނގަޅަކަށް ނުނިދުނެވެ. އިރު އިރުކޮޅާ ހޭލެވިގެން ގަޑިބަލާފައި އަނެއްކާ ނިދަނީއެވެ. ފަތިސް ނަމާދަށްފަހު ގަޑި ޖެހޭންދެން އިނީ ފޮތް ކިޔާށެވެ. މަންމަގެ ހުއްދަ އަތުލައިގެން ނިކުތްއިރު ހެނދުގެ އެގަޑީ މަގުމަތި ނިކަން އަމާނެވެ. ދުއްވާ އެއްޗެއްވެސް އަތުން ގުނާލެވޭހާ މަދުން ނޫނީ ނުފެނެއެވެ. މުސްކާން އާދައިގެ ހިނގުމެއްގައި ކުރިއަށްދިތޔައިރު ހެނދުނުގެ ތާޒާ ރޯޅިތައް އެމޫނާއި ހަށިގަނޑުގައި ބޮސްދެވޭތޯ މަސައްކަތް ކުރަމުން ދިޔައެވެ. ގޮސް ވަންއިރު މޭޒު ދޮށުގައި އޭނާގެ އިންތިޒާރުގައި ތިބި އައިޒަންއާ ލީވާން ފެނުމުން މޫނު އުޖާލާ ވެގެން އައެވެ.\n"އަޑު އެހިން ކުއްޖަކު އާ ފޯނެއް ގެންގުޅޭ ވާހަކަ. ހިތަށް އަރަނީ އަހަރުން އެކުއްޖާގެ ނަންބަރު ހޯދަން ކުރަންވީ ކީއްބާއޭ." ލީވާން ފެށީ ފުރަތަމަވެސް ސަމާސަ ކުރާށެވެ. މުސްކާން އެވަގުތު އަނގައަށް ގޮތެއް ހަދާލައިފައި ލީވާން ކޮނޑުގައި ޖެހުމުން އައިޒަން ހިނިގަނޑެއް ޖަހައިލިއެވެ. ވޭޓަރ އައިސް ކާއެއްޗެހި އަތުރާލިއިރު މުސްކާން ނާސްތާއަށް އެންމެ ކާން ބޭނުން އެއްޗެހި ހުރީ ކުރިމަތީގައެވެ. "ތޭންކްސް." މުސްކާން ވަކިވަކިން އެދެމީހުންނަށް ބަލާފައި ޝުކުރު އަދާކުރިއެވެ. އިރުކޮޅަކުން ލީވާން އިނދެފައި ދުރުން ފެނުނު ކުއްޖަކަށް ބަލާކަން ފާހަގަ ވެގެން އައިޒަން އެމީހަކަށް ބަލާފައި މޫނު ހަދައިލި ގޮތް މުސްކާންއަށް ފާހަގަވިއެވެ. "ކާކަށް ތިބަލަނީ؟" މުސްކާން އެނބުރުނުއިރު ދުރުގައި ހުރި މޭޒެއްގެ ދޮށުގައި ތިބި ތިން މީހުން ތެރެއިން އެމީހުން އެބަލަނީ ކާކަށް ކަމެއް ފާހަގައެއް ނުކުރެވުނެވެ. "ބުނެފިއްޔާ މުޝް ޕޮޓޭޓޯ ހޭނެތޭނެ." ލީވާން ގޮތް ދައްކާލައިފައި ބުނެލި ގޮތުން މުސްކާންގެ ޝައުޤުވެރިކަން އިތުރުވިއެވެ. އޭނާ ބަލާލިއިރު އައިޒަން ލޮލުގެ އިޝާރާތުން ނުބުނާށޭ ބުނިތަންވެސް ފެނިއްޖެއެވެ. "އޯކޭ ނައު އައެމް ކިއުރިއަސް." މުސްކާން ނިންމީ އޮޅުންފިލުވުމަށެވެ. ލީވާން ޖަވާބު ދޭންވެގެން އައިޒަންއާ ދެމީހުންވެގެން ނަޒަރު ބަދަލުކޮށްލިއެވެ.